Facultatea de Comunicare si Relaţii Publice Mircea Dan TEHNICI DE REDACTARE ŞI EDITARE ÎN RELAŢII PUBLICE Bucureşti, 2002 3 Cuprins INTRODUCERE 5 CAPITOLUL I GENURI ALE COMUNICĂRII SCRISE DE RELAŢII PUBLICE 10 ŞTIREA DE PRESĂ 14 COMUNICATUL DE PRESĂ 26 ARTICOLUL DE PRESĂ 32 ARTICOLUL DE ATRACŢIE (FEATURE STORY) 35 SCRISOAREA "CÂRLIG"/ARUNCARE" (PITCH LETTER) 36 BIOGRAFIA 38 UTILIZAREA FOTOGRAFIEI ÎN PRESA SCRISĂ 40 BROŞURA ŞI PLIANTUL 47 SCRISOAREA CĂTRE EDITOR 49 DOSARUL DE PRESĂ 51 CAPITOLUL II TEHNICI SPECIFICE DE RELAŢII PUBLICE 54 CONFERINŢA DE PRESĂ 54 BRIEFING-UL DE PRESĂ 60 INTERVIURILE 63 DISCURSURILE 100 BIBLIOGRAFIE 108 4 5 INTRODUCERE Relaţiile publice au la bază un nucleu bine definit de obiective, notiuni şi reprezentări teoretice care sunt insă aplicate printr-o gamă complexă de proceduri si tehnici de lucru practice Acestea diferă in funcţie de canalul sau modalitatea aleasă pentru transmiterea mesajelor dorite catre publicul ţintă ales Din punct de vedere al modalităţii de comunicare distingem două aspecte: a comunicarea directă; b comunicarea mediată (prin intermediul mijloacelor de informare în masă) Comunicarea directă În cazul acestui gen de comunicare experienţa şi abilităţile practicianului de relaţii publice contribuie semnificativ la calitatea procesului de comunicare Există câteva situaţii în care vom utiliza comunicarea directă: - interviul (pentru angajare); - redactarea şi susţinerea unui curriculum vitae; - susţinerea unei prezentări; - susţinerea unui discurs; - negocierile; - redactarea unei broşuri sau a unui pliant Pentru acest tip de comunicare, care permite într-un fel sau altul contactul cu publicul ţintă trebuie avut în vedere faptul că este si o formă de prezentare Ea poate îmbrăca două forme, scrisă sau verbală 6 În cazul comunicării verbale nu uitati: - limbajul non-verbal (expresia feţei, poziţia) şi cel para-verbal (tonul atitudinea) sunt importante; - fiecare parte a corpului are propriul limbaj; - utilizarea valenţelor comunicării verbale: inflexiunile, ritmul, pauzele, cuvintele, dinamica, dicţia Pentru comunicarea directă scrisă aveti în vedere: - utilizarea unui limbaj simplu pentru intelegerea imediată; - tratarea unui subiect in mod complet pentru a nu provoca frustrari celui care citeste Un specialist de relaţii publice trebuie să desfăşoare, după cum bine se ştie, activităţi în trei domenii principale: - comunicarea (informarea) internă, denumită astfel pentru că ea defineşte totalitatea activităţilor destinate informării publicului intern al organizaţiei, adică membrilor acesteia; - relaţiile cu comunitatea locală, care cuprind ansamblul activităţilor desfăşurate nemijlocit de o organizaţie (în general, de reprezentanţi ai acesteia) pentru a câştiga simpatia, încrederea, sprijinul vecinilor din spaţiul geografic al organizaţiei respective; - informarea publică, (informarea prin mass-media), care cuprinde activităţile de informare a opiniei publice (sau, cel puţin, a unor categorii cât mai largi de public) prin intermediul mass-media Comunicarea indirectă sau mediată În ceea ce priveşte cel de-al treilea domeniu, cel al informării publice, specialistul de relaţii publice este pus deseori în situaţia de a scrie materiale destinate (cel puţin ca intenţie) difuzării prin presă; mai mult, adeseori el sau colegii săi trebuie să furnizeze informaţii către mass-media, fie din proprie iniţiativă – atunci când se adoptă o politică activă de informare publică – fie ca urmare a unor cereri formulate de jurnalişti 7 Comunicarea scrisă este folosită deseori excesiv Toată lumea din cadrul organizaţiilor se plânge că este invadată de hârtii De aceea, înainte de a-şi pune gândurile şi ideile pe hârtie, profesioniştii de relaţii publice trebuie să-şi evalueze foarte bine planurile şi să răspundă la următoarele întrebări: 1 Dacă intenţionăm să scriem ceva, va servi aceasta unui scop practic? Dacă nu se găseşte nici un motiv şi nici un scop, nu avem ce scrie 2 Este scrisul cel mai eficient mod de comunicare în situaţia dată? Comunicarea faţăîn- faţă sau telefonică poate fi mai bună şi mai directă decât scrierea Este drept, comunicarea scrisă este utilizată, câteodată, ca scuză pentru a nu întâlni sau vedea o anumită persoană Totuşi, în majoritatea cazurilor este mai indicat să rezolvăm rapid o situaţie, iar cea mai dinamică metodă este să mergi direct la ţintă În plus, cuvântul scris este uneori lipsit de "viaţă” O prezentare audiovizuală poate înlocui cu succes un material scris La urma urmei, obiectivul urmărit de mesaj este cel care dictează forma 3 Care este riscul? Scrisul este întotdeauna riscant Retractarea unei declaraţii scrise este mai dificilă decât contestarea unei declaraţii verbale Înainte de a pune cuvintele pe hârtie, se cuvine a fi cântărite cu atenţie riscurile O dată, un memorandum intern având caracter confidenţial, care fusese expediat de un loby-ist al concernului ITT, a căzut în mâinile comentatorului Jack Anderson, care l-a publicat în presă Memorandumul se referea la unele negocieri sensibile dintre ITT şi Ministerul de Justiţie american Odată ce secretul a fost dezvăluit, reputaţia ITT a fost puternic afectată Trebuia scris acest document? NU! Putea ITT să evite scandalul? CU SIGURANŢĂ "DA"! 4 Au fost alese corect momentul publicării şi persoana care să scrie documentul? Timing-ul este foarte important în comunicarea scrisă de relaţii publice Mesajul, la fel ca şi un joc, nu-şi atinge ţinta dacă momentul lansării este nepotrivit Momentul lansării depinde, desigur, de subiect şi de circumstanţe Întrebarea "Ar fi mai bine să aşteptăm?" se pune întotdeauna înainte de a scrie La fel de important este şi autorul, care trebuie să se întrebe întotdeauna dacă este persoana cea mai indicată să scrie materialul Se poate ca mesajul să fie bun, dar scriitorul ales să nu fie persoana cea mai indicată din cadrul organizaţiei Stiloul, ca şi maşina de scris, sunt arme potenţiale în mâna profesionistului de relaţii publice Dar, la fel ca orice altă armă, scrisul trebuie utilizat cu prudenţă şi profesionalism pentru a ne atinge obiectivele de comunicare 8 Pentru a putea transmite mesaje către opinia publică prin intermediul mass-media, practicianul de relaţii publice trebuie să fie familiarizat cu “limbajul” şi cu specificul presei; cunoaşterea cât mai bună a specificului mass-media şi al comunicării prin intermediul acestui canal constituie o parte importantă a bagajului de cunoştinţe şi deprinderi necesare unui profesionist de relaţii publice Aşa se şi explică, de altfel, migraţia frecventă a profesioniştilor din presă către domeniul relaţiilor publice şi invers: deşi, la prima vedere, cele două profesii par oarecum opuse, aflate de o parte şi de cealaltă a “baricadei”, în realitate, atât jurnalistul cât şi specialistul de relaţii publice sunt comunicatori care vizează, în ultimă instanţă, aceeaşi ţintă: opinia publică Diferenţa constă în faptul că jurnalistul trebuie să-şi modeleze mesajul direct pentru un segment al opiniei publice, pe când specialistul de relaţii publice va ajunge la aceeaşi ţintă prin intermediul mass-media şi, prin urmare, va trebui să cunoască “regulile jocului” atât în cazul presei ca mijloc de comunicare publică, cât şi în cazul segmentului de public care va constitui ţinta finală a mesajului său Pe de altă parte, jurnalistul caută să informeze opinia publică în general, ţinând cont de faptul că obiectivitatea, imparţialitatea constituie o regulă deontologică esenţială a profesiei sale Specialistul de relaţii publice urmăreşte ca, prin intermediul mass-media, să influenţeze anumite publicuri-ţintă, pe care să le convingă şi să le motiveze într-un anumit sens, fără a se îndepărta de adevăr şi fără a încerca să-şi manipuleze destinatarii Un dezavantaj căruia trebuie să-i facă faţă atât specialiştii de relaţii publice care scriu materiale pentru difuzarea lor publică, cât şi jurnaliştii din presa scrisă, este imposibilitatea folosirii limbajului non-verbal După cum se ştie, în cazul comunicării directe sau al difuzării unor mesaje prin intermediul televiziunii, semnificaţiile transmise prin intermediul limbajului non-verbal pot contribui în proporţie de până la 60% la reuşita actului de comunicare; de asemenea, unele elemente non-verbale pot fi utilizate şi în cazul difuzării mesajelor prin radio: inflexiuni ale vocii, interjecţii, variaţii ale ritmului şi ale tonului vorbirii, pauze mai lungi sau mai scurte, elemente muzicale etc În cazul comunicării prin scris, avantajele şi facilităţile oferite de limbajul non-verbal trebuie suplinite prin claritatea, concizia şi logica mesajului, precum şi prin utilizarea de 9 materiale ilustrative adecvate (fotografii, grafice, scheme, desene, caricaturi ş a m d ) În plus, cel care difuzează o informaţie scrisă nu va avea ocazia (decât destul de rar) să răspundă la întrebările pe care şi le-ar putea pune publicul, aşadar el va trebui să utilizeze empatia, punându-şi singur aceste întrebări încă de la început şi oferind răspunsuri la ele În activitatea de informare publică, adică în încercarea de a informa opinia publică prin intermediul mass-media, specialistul de relaţii publice utilizează în mod frecvent câteva tehnici şi mijloace, care vor fi descrise mai detaliat în cuprinsul acestei lucrări Pentru delimitarea domeniului “tehnicilor de informare publică”, va trebui să luăm în considerare definiţia de dicţionar1 a termenului “tehnică” în general: “totalitatea procedeelor întrebuinţate în practicarea unei meserii, a unei ştiinţe etc ” În cazul relaţiilor publice cele mai des utilizate tehnici sau modalităti de către practicieni sunt: • Genuri ale comunicării scrise – ştirea de presă, comunicatul de presă, articolul de presă, biofrafia, scisoarea către editor, broşuri/pliante • Tehnici de relaţii publice – conferinţa de presă, briefingul de presă, discursul, interviul, evenimentele speciale 1 DEX – Dic]ionarul explicativ al limbii rom#ne, edi]ia a II-a, Editura Univers Enciclopedic, Bucure[ti, 1998 10 CAPITOLUL I GENURI ALE COMUNICĂRII SCRISE DE RELAŢII PUBLICE Conţinut: • ştirea de presă (press release); • comunicatul de presă (news release); • biografia (biography, bio); • articolul de atracţie (feature story); • scrisoarea "cârlig"/"aruncată" (pitch letter); • scrisoarea către editor; • dosarul de presă; • broşura/pliantul; • suportul fotografic; • descrierea fotografiilor (extended picture captation) ş a Deşi există tendinţa de a reduce numărul şi, mai ales, diversitatea acestora utilizând în mod excesiv comunicatul de presă (news release), mai există numeroase alte instrumente de comunicare scrisă, fiecare având scopuri şi stiluri proprii Fiecare din aceste produse poate exista separat Totuşi, metoda cea mai indicată în unele situaţii, cum ar fi anunţurile publice, aceste materiale pot fi parte a unui pachet informativ pentru presă (media kit) destinat să ofere editorilor din presa scrisă, dar şi celor din mass-media audivizuale idei de articole, precum şi informaţiile necesare scrierii acestora În redactarea documentelor de comunicare scrisă, practicienii utilizează o serie de tehnici de influenţare a opiniei publice, comunicând nu numai despre ce este vorba, ci şi 11 cum trebuie să se înţeleagă ceea ce se spune Aceste tehnici sunt preluate din panoplia campaniilor propagandistice O parte din practicienii de relaţii publice apreciază că utilizarea acestor tehnici de influenţare este contrară eticii profesionale Câteva exemple: • omul obişnuit: tehnică utilizată de personalităţile politice (şi nu numai) pentru a arăta dificultăţile întâmpinate la începutul carierei şi empatia cu cetăţeanul de rând (Şi eu am fost ca voi! Şi voi puteţi ajunge ca mine!) • opinia avizată: tehnică utilizată pentru a obţine credibilitate prin mediatizarea opiniei unui expert în domeniu, privind valoarea unui produs, serviciu sau justeţea unei decizii (vezi atragerea persoanelor publice, actorilor şi sportivilor de marcă în promovarea obiectivelor de relaţii publice etc) ("Cel mai avizat expert în materie de… consideră că …") • talerul balanţei: această tehnică adună date, pentru a le aşeza, apoi, pe acelaşi taler al balanţei (judecăţii, deci), ignorându-l pe cel de-al doilea ("Dacă luaţi decizia de a… lăsaţi pe drumuri mii de oameni") • efectul de simpatie: această tehnică constă în a declara sau a sugera că ideea se bucură de sprijin popular, al unui om important sau instituţie etc ("Toţi oamenii de bine susţin…") • transferul de credibilitate: asocierea produsului, iniţiativei sau organizaţiei cu "ceva/cineva" care se bucură de mare credibilitate: Havoline-Gică Hagi, Izvorul minunilor-Gabriela Sabo etc / Produs sub marca Fiat, Ford, Mercedes etc ("Dacă vreţi să fiţi ca ea, folosiţi…") • valori perene: asocierea cu un concept abstract pozitiv (favorabil), cum ar fi: libertate umană, democraţie, dreptul la liberă exprimare, accesul liber la informaţii, dreptate etc ("Libertatea de a alege…", "Este dreptul tău să ştii că noi… ") Câteva calităţi care fac o informaţie atractivă pentru presa Nu orice eveniment constituie un fapt de presă, nu orice întâmplare are valoare pentru un mijloc de informare Pentru a intra în atenţia presei, un eveniment trebuie să 12 întrunească anumite caracteristici, iar specialistul de relaţii publice trebuie să cunoască şi el aceste caracteristici, pentru a putea discerne cu deplin profesionalism care anume lucruri ar putea trezi interesul mass-media şi care trebuie lăsate deoparte Înainte de a trece la o analiză sumară a acestor caracteristici, trebuie subliniat că nu este necesar ca ele să fie cumulate: este suficient ca un eveniment oarecare să aibă una sau câteva dintre trăsăturile ce vor fi enumerate mai jos pentru a avea şansa să devină un fapt de presă Prin urmare, un fapt de presă se caracterizează prin următoarele însuşiri: 1 Actualitate: evenimentele actuale îi interesează pe cititori – şi, deci, şi pe editori – în mult mai mare măsură decât evenimentele perimate Oamenii vor să ştie ce este nou, aşa se şi explică – în parte – interesul sporit pe care ei îl acordă televiziunii şi radioului, care sunt mai rapide în difuzarea ştirilor de actualitate, în defavoarea presei scrise Ca urmare, specialistul de relaţii publice nu trebuie să se aştepte ca informaţiile perimate pe care le-ar furniza presei să fie publicate vreodată; cel mult, ele pot constitui material documentar pentru vreunul dintre jurnalişti 2 Proximitate: oamenii sunt mult mai interesaţi de lucrurile care se întâmplă în imediata lor apropiere Informaţiile care au culoare locală prezintă mai mult interes, deoarece evenimentele petrecute în imediata apropiere sunt susceptibile să influenţeze direct, într-o măsură mai mare sau mai mică, viaţa oamenilor 3 Consecinţe: oamenii sunt interesaţi de felul în care un eveniment i-ar putea afecta prin consecinţele sale Acest lucru explică faptul că de multe ori ştiri cu caracter economic apar pe prima pagină a ziarelor sau în deschiderea telejurnalelor şi a radiojurnalelor: evenimentele cu caracter economic nu sunt interesante prin ele însele, ci prin consecinţele pe care le antrenează 4 Conflict: ştirile care prezintă un element de confruntare se bucură de interes, deoarece este vorba de o măsurare a forţelor între oameni sau între om şi elemente naturale, de mediu etc Acest caracter conflictual face ca ştirile care se referă la război, lupte, înfruntări cu forţele naturii, cazuri în justiţie, alegeri, competiţii sportive, crime să aibă o mare căutare 13 5 Bizarerie: orice lucru neobişnuit, ciudat, comic va atrage interesul oamenilor O ilustrare plastică a rolului bizareriei în a da valoare unui fapt de presă este în binecunoscuta definiţie “populară” conform căreia “dacă un câine muşcă un om, acest lucru nu constituie un fapt de presă: în schimb, dacă un om va muşca un câine, acest lucru constituie un fapt de presă” De asemenea, faptul că o toaletă nu mai funcţionează constituie un fapt de presă doar atunci când este vorba de o toaletă dintr-o navetă spaţială Specialistul de relaţii publice trebuie, totuşi, să cântărească cu multă atenţie urmările pe care le-ar putea avea difuzarea unei ştiri bazate pe elemente de bizarerie, fiindcă acestea ar putea afecta negativ imaginea organizaţiei sale sau intimitatea ori securitatea unor membri ai organizaţiei 6 Sex: ştirile ce implică elemente cu conotaţie sexuală sunt întotdeauna interesante, nu numai atunci când prezintă delicte sexuale, ci şi când relatează despre confruntări între sexe, boli venerice, emanciparea femeilor, copii crescuţi de un singur părinte, femei care desfăşoară activităţi specifice bărbaţilor (femei-militar, femei care lucrează pe macara, femei-boxer, femei-bodyguard etc ) sau invers (bărbaţi aflaţi în concediu pentru creşterea copilului) În difuzarea unei ştiri care implică elemente de sex, specialistul de relaţii publice trebuie să fie atent şi să evite formulări care ar putea constitui un afront sexual, cum ar fi caracterizarea femeilor drept “reprezentante ale sexului slab” sau afirmaţia că "în acest sector de activitate femeile nu au ce cauta" 7 Sentimente: elementele de ordin sentimental – simpatie, dragoste, ură, tristeţe, mânie, gelozie, frică, prietenie – constituie un element de interes pentru presă şi pentru consumatorii de presă, atât prin ele însele, cât şi prin consecinţele lor Prin urmare, specialistul de relaţii publice va putea utiliza pentru presă ocazii ca, de pildă, faptul că un membru al organizaţiei a depăşit cu succes o serie de împrejurări potrivnice De asemenea, atunci când membri ai organizaţiei proprii sau ai comunităţii locale se confruntă cu situaţii tragice, exprimarea publică a compasiunii şi a voinţei de a da ajutor constituie elemente care atrag interesul presei şi, implicit, al opiniei publice 14 8 Proeminenţă: informaţiile despre personalităţi importante ale vieţii publice vor avea întotdeauna întâietate în ceea ce priveşte difuzarea prin mass-media Preşedinţii de stat, oamenii politici importanţi, vedetele vor apărea în ziare şi la ştiri aproape zilnic În această privinţă, specialistul de relaţii publice trebuie, totuşi, să cântărească atent fluxul de informaţii difuzate către mass-media cu privire la una sau mai multe personalităţi din organizaţia sa; suprasaturarea redacţiilor cu informaţii despre aceiaşi oameni poate crea dezinteres sau, mai rău, poate duce la suspiciunea de “cult al personalităţii” 9 Suspans: ştirile cu elemente de suspans sunt la fel de atractive ca povestirile cu implicaţii misterioase; astfel, faptul că, cu ani în urmă, mai mulţi americani au fost luaţi ostatici în Iran a constituit “capul de afiş“ al ştirilor de presă vreme de peste 400 de zile La fel, ştirile despre oameni dispăruţi într-un accident naval, despre căutarea oamenilor prinşi sub dărâmături în urma unui cutremur sau unei explozii, despre căutarea unor turişti rătăciţi pe munte, a unor militari dispăruţi pe durata acţiunilor de luptă etc vor prezenta interes pentru mass-media 10 Progres: relatările conţinând elemente de progres îi fascinează pe oameni Ştirile despre invenţii, descoperiri şi tehnologii noi care ar putea afecta într-un fel sau altul viaţa oamenilor – mai ales viaţa lor de zi cu zi – vor fi căutate de mass-media ŞTIREA DE PRESĂ Atât jurnaliştii, cât şi consumatorii produselor de presă în general, vorbesc adesea despre “ştirea de presă” Ce este, de fapt, “ştirea de presă”? O definiţie empirică afirmă că ştirea de presă este “orice lucru nou pe care îl înveţi astăzi şi pe care ieri nu-l ştiai” Alte definiţii, la fel de empirice, caracterizează ştirea de presă drept “informaţie care poate fi utilă” sau “ceva ce te poate ajuta să faci faţă împrejurărilor” În fapt, ştirea de presă ar putea fi caracterizată ca fiind “ceea ce li se întâmplă oamenilor”, fiindcă, în covârşitoarea majoritate a cazurilor, ea furnizează informaţii despre anumiţi oameni; chiar şi atunci când oamenii nu constituie subiectul 15 evident al unei ştiri de presă, este vorba, de fapt, de lucruri care îi privesc într-o măsură mai mare sau mai mică Conform unei lucrări avizate1, ea poate fi definită ca “text succint de agenţie, de ziar, de radio, de televiziune, care reprezintă o primă avizare a unui fapt socialmente semnificativ” Ştirea de presă reprezintă modalitatea cea mai la îndemână pentru difuzarea informaţiilor de actualitate (evenimente care tocmai s-au petrecut, care sunt în desfăşurare sau care urmează să aibă loc în viitorul apropiat) Ea este destinată exclusiv publicării şi, de obicei, este preluată şi difuzată ca atare de mass-media interesate În ceea ce priveşte durabilitatea lor în timp, specialiştii deosebesc două tipuri de ştiri: - ştiri perisabile din punct de vedere temporal (hard news), care, prin urmare, trebuie publicate cu prioritate: ştiri despre accidente, întâlniri politice sau de afaceri la nivel înalt, urmări ale unor fenomene naturale etc ; - ştiri ceva mai durabile (soft news), care pot fi relatate şi după trecerea unei anumite perioade de timp fără a-şi fi pierdut atractivitatea şi care, de regulă, sunt incluse în reportaje, relatări, foiletoane şi alte asemenea genuri publicistice neîncorsetate de factorul timp: ştiri despre hobby-uri ale unor persoane, creaţii artistice sau ştiinţifice etc Atribuirea informaţiilor poate fi utilizată pe parcursul întregii ştiri, deoarece citarea directă a unor persoane implicate în evenimentul relatat, precum şi a unor experţi (medici, avocaţi, poliţişti, experţi guvernamentali, oameni de ştiinţă, cercetători), dă un plus de credibilitate relatării Fiecare sursă citată trebuie identificată prin numele complet, poziţia (funcţia) pe care o deţine şi organizaţia căreia îi aparţine Citatele: Să fie relevante; Să nu fie banale; Să nu fie făcute de cineva ale cărui motive pot părea suspecte; Persoanele citate sunt reale şi au spus acele cuvinte; Să fie scurte 1 Popescu, Cristian Florin; B#lb#ie, Radu - Mic dic]ionar de jurnalism, Funda]ia Rompress, Bucure[ti, 1988, pag 112 16 În cazul unor adevăruri binecunoscute, care aparţin bagajului cultural comun publicului-ţintă vizat, cum ar fi adevăruri istorice, date ştiinţifice elementare, obiceiuri larg răspândite, precum şi alte asemenea lucruri care ţin de simţul comun, nu este necesară utilizarea atribuirii, deoarece ele se bucură oricum de credibilitate În fine, în ceea ce priveşte atribuirea, ea trebuie să redea cu obiectivitate ceea ce întradevăr a susţinut sursa citată; autorul ştirii de presă trebuie să relateze că Ionescu a spus ceva, şi în nici un caz că Ionescu presupune sau crede ori are sentimentul că s-a întâmplat ceva În plus, atunci când autorul ştirii de presă a participat direct la desfăşurarea evenimentului relatat, el poate include informaţii obţinute prin observaţie directă În acest caz însă, trebuie să acorde o mare atenţie obiectivităţii şi exactităţii; de exemplu, în loc să relateze că La congresul partidului *** au fost o mulţime de participanţi, el trebuie să afle numărul exact (sau măcar aproximat cu cât mai multă precizie) al participanţilor Structura unei ştiri de presă urmează modelul “piramidei răsturnate” Aceasta presupune că informaţiile care compun ştirea sunt ordonate în ordinea descrescătoare a importanţei lor, cele mai însemnate informaţii aflându-se în primul paragraf Adoptarea acestei structuri este necesară deoarece editorii şi cititorii parcurg, de obicei, primele paragrafe ale unei ştiri pentru a decide dacă îi interesează sau nu De asemenea, se poate întâmpla ca editorii să nu dispună de suficient spaţiu în publicaţia/emisiunea lor, fiind nevoiţi să reducă materialul Reducerea se face de la sfârşit Învăţăminte: 1 Spuneţi tot ceea ce aveţi de spus într-o ştire de presă/comunicat în primele paragrafe 2 Încheierea să cuprindă doar informaţii ne-esenţiale, pe care nu vă aşteptaţi să le găsiţi în paginile ziarului 17 3 Dacă doriţi să dovediţi că sunteţi profesionişti, aveţi o singură soluţie: încheiaţi ştirea sau comunicatul cu un citat pe care editorul nu-l poate trece cu vederea, şi de care, în realitate CHIAR ARE NEVOIE! STRUCTURA ŞTIRII DE PRESĂ Titlul: să fie scurt (7-8 cuvinte); atrăgător; să cuprindă un verb activ; să fie scris la prezent sau viitor, chiar dacă acţiunea a avut loc (prezentul istoric) Dacă nu puteţi scrie un titlu scurt, folosiţi supratitlul În presa anglo-saxona verbele sunt de multe ori sacrificate în favoarea unor titluri scurte ("Important MP killed in airplane crash") Introducerea – primul paragraf al ştirii Dacă este bine scrisă, va capta atenţia cititorului şi îi va trezi curiozitatea de a citi şi restul O introducere bună respectă câteva reguli de bază: • nu depăşeşte un paragraf (aprox 30 cuvinte) - ne-identat; • răspunde la cât mai multe din cele şase întrebări; • de regulă, trebuie să răspundă la primele patru întrebări (cine, ce, când, unde); INTRODUCERE (LEAD) Primul paragraf-r`spuns la \ntreb`rile cine, ce, unde, c#nd CUPRINS (BODY): detalii despre ce a]i spus \n lead; r`spunsuri la \ntreb`rile "cum?" [i "de ce?" |NCHEIERE Detalii \n plus 18 • dacă persoana implicată (în evenimentul relatat) nu este foarte cunoscută, nu este nevoie să-i daţi numele în introducere La redactarea introducerii aveţi în vedere: - să gândiţi totul înainte de a scrie; - să fie adecvată ştirii care urmează; - să evidenţieze ideea principală; - să-l facă pe cititor să continue lectura; - să fie cât mai scurtă posibil; - să fie cât mai simplă posibil; - în final, să fie revăzut stilul Ce anume trebuie evitat când scrieţi introducerea: 1 Introducerea negativă "Până în momentul de faţă, Ministerul de Externe nu poate confirma sau infirma eliberarea celor trei muncitori români de către Autoritatea Palestiniană" Mai bine: "Autoritatea Palestiniană a anunţat eliberarea celor trei muncitori români, dar Ministerul de Externe nu a fost înştiinţat oficial" 2 Fraza inversată "În timp ce se plimbau pe Strada Lungă din centrul oraşului Braşov, doi pensionari au fost împuşcaţi mortal astăzi " Mai bine: "Doi pensionari au fost împuşcaţi astăzi în timp ce se plimbau pe Strada Lungă din Braşov " 3 Prea multe nume şi locuri "În adevăratul "triunghi al morţii" care este intersecţia străzilor Ştefan cel Mare şi Mihai Bravu de la ieşirea din Piaţa Obor din Bucureşti, două autoturisme s-au ciocnit frontal, noaptea trecută, şi patru persoane au decedat în momentul accidentului sau în drum spre spital " Mai bine: "Patru persoane au murit noaptea trecută într-un accident de circulaţie care a avut loc în periculoasa intersecţie a străzilor Mihai Bravu şi Ştefan cel Mare " Cuprinsul – conţine câteva paragrafe, fiecare de maximum 30 de cuvinte, în care se dau detalii mai importante despre eveniment 19 Reguli de redactare a cuprinsului ♦ Claritatea, logica şi simplitatea trebuie să fie regulile esenţiale în redactarea de materiale destinate difuzării publice; • răspundeţi în cuprins la întrebările fundamentale la care nu aţi răspuns în introducere (de regulă, cum şi de ce); • atribuiţi surselor (persoanelor, instituţiilor) afirmaţiile făcute, citate din declaraţii; • identificaţi persoana/persoanele implicate în eveniment, dacă nu aţi făcut-o în introducere Identificarea presupune: nume, prenume, vârstă, eventual funcţie; • nu repetaţi informaţii pe care le aveţi în introducere; • dacă pe tema respectivă a fost publicat anterior un articol, faceţi legătura cu acesta; • oferiţi alte explicaţii privind evenimentul expus în introducere (fapte concrete şi de necontestat); • nu vă implicaţi personal în ştire; • nu folosiţi ca verbe pentru atribuirea informaţiilor “a crede” sau “a presupune”; • utilizaţi “a spus”, “a declarat”, “a afirmat”; • utilizaţi, pe cât posibil, acelaşi timp verbal (trecut sau prezent, dar nu pe amândouă); • scrieţi pentru a exprima, nu pentru a impresiona; • nu adăugaţi propriile opinii – nu interesează pe nimeni; • variaţi începutul paragrafelor Încheierea – ultima parte a ştirii care cuprinde detalii mai puţin importante, dar care sunt considerate interesante ( de către dumneavoastră doar) pentru opinia publică Forma de prezentare O ştire de presă relevantă, bine întocmită şi trimisă la mijlocul de presă potrivit este cea mai simplă şi ieftină modalitate de transmitere a mesajelor de relaţii publice Înainte de toate, asiguraţi-vă că evenimentul poate face obiectul unei ştiri de presă şi decideţi care trebuie să fie ideile de bază ale acesteia Forma ştirii trebuie să fie cât mai apropiată posibil de forma publicabilă în paginile unui ziar sau revistă Ideal ar fi să intre direct în pagina ziarului sau buletinului de ştiri, aşa încât cea mai bună soluţie este aceea de a citi paginile de ştiri şi asculta buletinele pentru a descoperi care sunt condiţiile de prezentare ce întrebuie îndeplinite pentru a vă câştiga locul dorit 20 Condiţii de prezentare: • scris la două rânduri, corpul literei de 14 pct , Roman normal, diacrit (care cuprinde caracterele specifice limbii române); • să nu depăşească două pagini; • utilizaţi numai o singură faţă a colii de hârtie, scrieţi "urmează" la sfârşitul primei pagini şi "sfârşit" în partea de jos a celei de a doua coli; • marginile stânga/dreapta să fie egale, de aprox 2 5 cm (pentru a lăsa loc adnotărilor ce vor fi făcute de sub-editor; • toate paragrafele sunt identate (tab de 0 4-0 5); • dacă scrieţi în limba română, folosiţi punctele de separare pentru sigle; • nu subliniaţi nici un cuvânt (nici chiar titlul) dacă nu doriţi ca tipograful să îl scrie cursiv (italic); • utilizaţi numai paragrafe şi fraze simple; • nu uitaţi mesajul; repetaţi-l ori de câte ori este posibil; • evitaţi jargonul şi abrevierile; dacă utilizaţi abrevieri, descrieţi-le semnificaţia atunci când le introduceţi pentru prima oară în textul redactat; • cifrele de la 1 la 9 se scriu în cuvinte, cele de la zece în sus se scriu numeric (10, 24, 38, 99 etc); cifrele rotunde mari, se scriu întreg (un milion, un miliard etc); • introduceţi citate relevante, ele dau viaţă ştirii; • toate ştirile de presă trebuie să fie datate şi să cuprindă ora transmiterii Cele mai multe vor avea menţiunea "Pentru publicare imediată" Unele ştiri de presă pot să prevadă un embargo pe timpul de publicare, indicat cu exactitate, în special în cazul copiilor preliminare ale unui discurs; • embargoul de publicare trebuie utilizat cu parcimonie şi numai atunci când există motive foarte întemeiate; • furnizaţi numerele de fax şi telefon (inclusiv adresa E-mail) unde puteţi fi contactat, de forma "Pentru informaţii suplimentare contactaţi, vă rugăm…"; nu omiteţi un număr de telefon unde puteţi fi găsit după terminarea programului; • recitiţi totul Aţi spus tot ceea ce aveaţi de spus? Este corect? Dacă aveţi dubii, puneţi mâna pe telefon şi informatiţi-vă suplimentar la cei în cauză (implicaţi) 21 Greşeli tehnice care se pot face • să trimiteţi ştirea la cine nu trebuie, sau la cine trebuie, dar prea devreme sau prea târziu; • să nu transmiteţi informaţii relevante; • ştirea este prea lungă; ideile principale trebuie să fie date în paragrafele principale, urmate de texte explicative, introduse în ordinea descrescătoare a importanţei; • subiectul nu este vizibil, evident, ştirea fiind transmisă, de fapt, la sfârşit; • nu sunt indicaţi destinatarii; • informaţiile nu sunt complete; • textul este poluat de clişee sau vorbe goale; • afirmaţiile sunt lipsite de substanţă Nota de facilităţi pentru presă Cuprinde invitaţia de a participa la un eveniment în (locul), în (ziua), la (ora) Explicaţi cum se poate ajunge la locul respectiv; includeţi o schemă a traseului; includeţi un formular de acceptare a invitaţiei sau solicitaţi confirmarea telefonică a participării; anexaţi programul şi persoanele importante participante; mijloacele de transport destinate şi locul de colectare a pasagerilor (dacă este cazul); facilităţi de masă şi cazare (dacă este cazul) Nu uitaţi Scopul principal al unei ştiri de presă este acela de a face să apară ştirea dumneavoastră, aşa cum aţi transmis-o De semnat… asta o pot face şi redactorii ziarului… Forma Logo Numele ofiţerului de relaţii publice Press release Adresa Nr…din… Tel/fax/e-mail Editor Data transmiterii Fotograf TITLU: scurt, incitant LEAD: Cine? Ce? Când? Unde? (cel puţin) Primul paragraf (identat) ………… Continuare … 22 Cum se scrie o ştire de presă Ştirea de presă presupune cunoaşterea perfectă a ceea ce s-a întâmplat, a numelor, adreselor, locurilor, funcţiei, vârstei, numelor părinţilor, carieră etc Dacă nu cunoaşteţi aceste detalii, nu are rost să scrieţi şi să transmiteţi ştirea Dacă ştirea poate fi ilustrată, daţi toate detaliile necesare descrierii fotografiei Procesul scrierii unei ştiri de presă poate fi redus la cinci etape (faze) Exemplul care urmează este scurt şi nu reprezintă o sarcină dificilă Pentru a avea toate informaţiile necesare întocmirii ei, trebuie completată o fişă "proforma" a evenimentului, persoanei, produsului etc Titlul - scurt, la obiect şi incitant Ce trebuie să "afle" cititorul (una la două fraze despre contextul în care s-a petrecut evenimentul, ceea ce va asigura caracterul de ştire care merită publicată; se poate introduce chiar şi vârsta actorului) … urmare pag 1 (continuare) De ce? Cum? Notă cu facilităţi (dacă este cazul) … Sfârşit Aflat în căutarea unui PC (supratitlu) Un viitor informatician întâlneşte la Cluj… ABAC-ul Încercaţi să plasaţi subiectul şi localizarea evenimentului în titlu Liceanul Ion Ion (16 ani)(cine) tocmai a vizitat(ce) Muzeul Tehnic din Cluj-Napoca(unde) cu ocazia particip`rii la tabăra de pregătire a tinerilor informaticieni, organizată în perioada 01-15 august 2000(când) 23 Legătura (asigură conexiunea cu locul de desfăşurare, şi poate să includă adresa prescurtată, numele altor persoane aflate în legătură cu actorul, mai ales dacă acesta învaţă sau trăieşte în altă localitate) Organizaţia/unitatea=cârligul comercial Trebuie să cuprindă nominalizarea organizatorului taberei (activităţii) şi câte ceva despre rolul acestuia Poate fi dezvoltat atât cât este necesar pentru a descrie ce s-a întâmplat Citatul are scopul de a "desăvârşi" opera şi de a crea mai mult senzaţia de actualitate Trebuie să fie scurt, simplu şi credibil Foto 1: Ion, împreună cu colegii săi, vizitează muzeul În fundal, raionul de tehnică de calcul În prim-planul fotografiei,Ion priveşte nedumerit un ABAC şi pare să nu înţeleagă cum s-a ajuns atât de repede de la bile la microprocesoare Foto 2: Ion primeşte din partea organizatorilor un LAPTOP ultramodern Pe ambalaj scrie "ABAC modern" Ion este din Braşov, unde locuiesc şi părinţii săi, Gheorghe şi Maria, şi unde a absolvit Şcoala Generală Nr 10 Ion este elev în clasa a XI-a la Liceul de Informatică Bucureşti şi este considerat o adevărată speranţă a informaticii româneşti Este pasionat de calculatoare, adoră produsele Microsoft şi tot ceea ce îşi doreşte este un calculator care să fie numai al lui Deşi a avut multe oferte şi invitaţii pentru această vacanţă, el a ales să participe la un stagiu de pregătire organizat de Filiala Microsoft România din Cluj-Napoca Este pentru a cincea oară când se organizează această tabără, care asigură accesul la cele mai noi produse şi idei, iar participarea este gratuită pentru elevii şi studenţii pasionaţi de informatică Programul include şi o vizită la Muzeul Tehnic din Cluj-Napoca, unde participanţii au ocazia să înţeleagă mai bine cât de mult şi de repede a evoluat gândirea umană Şi tot aici, are loc şi premierea participanţilor care au elaborat cele mai valoroase proiecte pe durata pregătirii în cadrul taberei "Sunt foarte bucuros că am ales această tabără", a declarat Ion ziarului Transilvania Jurnal, la încheierea festivităţii de decernare a premiilor "Este pentru prima oară când vizitez Muzeul Tehnic din Cluj-Napoca, având posibilitatea, nevisată, de a parcurge într-o singură oră drumul de la ABAC la LAPTOP" (acesta a fost premiul pe care l-a primit Ion) 24 Notă: Observaţi că Ion s-a născut la Braşov, învaţă la Bucureşti şi şi-a văzut împlinit visul la Cluj-Napoca Întrebare: Ziarul căruia îi este adresată ştirea de presă este din Bucureşti, Cluj-Napoca sau Braşov? Odată redactată, ştirea de presă trebuie verificată minuţios din punct de vedere al corectitudinii formale şi de fond, al acurateţei Corectitudinea unui document difuzat de o anumită organizaţie spune multe despre reputaţia pe care ea o are sau vrea să şi-o construiască Aşadar, specialistul de relaţii publice va trebui ca, în final, să verifice o serie de elemente ale ştirii de presă, astfel încât acestea să nu conţină erori privind: - faptele: trebuie evitată orice eroare în ceea ce priveşte relatarea faptelor propriu-zise, de aceea este bine ca autorul să verifice de cel puţin două ori informaţiile pe care le-a obţinut; data, ora, locul, împrejurările în care s-a produs un eveniment, participanţii, numele şi funcţiile exacte ale acestora, adrese sau numere de telefon care urmează să apară în ştire, toate aceste lucruri trebuie verificate temeinic înainte de a fi difuzate; - corectitudinea gramaticală şi ortografică: nu toate redacţiile au oameni şi timp pentru a “vâna” şi corecta greşelile de acest fel făcute de cei care furnizează informaţii De multe ori, informaţiile sunt preluate ca atare sau sunt supuse doar unei prelucrări foarte sumare Prin urmare, autorul trebuie să verifice, cu dicţionarul şi cu îndreptarul ortografic şi ortoepic în mână, orice cuvânt care nu-i este familiar, orice expresie asupra corectitudinii căreia are dubii, orice construcţie gramaticală de care nu este prea sigur De asemenea, trebuie verificată corectitudinea denumirilor de instituţii, a numelor de persoane, a denumirilor geografice etc ; - cifrele: cele mai frecvente greşeli apar în cazul cifrelor, care sunt trecute cu vederea la corectură Prin urmare, o eroare de dactilografiere care adaugă sau omite un 0, de pildă, poate avea uneori consecinţe dramatice De asemenea, autorul nu trebuie să introducă în text cifre doar pentru a crea impresia exactităţii, atâta timp cât nu ştie pe deplin care este semnificaţia lor; - corectitudinea exprimării (stilul): evitarea cacofoniilor, a tautologiilor, a repetiţiilor, a construcţiilor frazale lipsite de subiect sau de predicat, a barbarismelor, a prescurtărilor şi elementelor de jargon cu care publicul nu este familiarizat ş a m d trebuie să constituie o preocupare deloc neglijabilă a specialistului de relaţii publice care redactează o ştire de presă; 25 - injuriile (calomnia): trebuie evitate cu desăvârşire construcţiile cu potenţial injurios sau calomnios, deoarece acestea pot genera chiar acţiuni în justiţie din partea celui care a fost subiect al afirmaţiei injurioase Astfel, propoziţia Daniel Popescu este un om cam prost trebuie eliminată din textul unei ştiri de presă dacă ea apare acolo sub această formă; în locul ei, trebuie introdusă o formulare bazată strict pe fapte, de genul Daniel Popescu are un coeficient de inteligenţă nu prea ridicat, după cum au relevat testele efectuate săptămâna trecută; - organizarea conţinutului: ştirea trebuie să fie organizată într-o schemă logică Utilizarea metodei “piramidei inversate” în organizarea ştirii, precum şi folosirea elementelor de legătură adecvate, pentru a da cursivitate relatării, fac ca mesajul să aibă o mare claritate; - includerea informaţiilor de fond: cel la care va ajunge în final ştirea de presă trebuie să aibă elementele necesare pentru a putea judeca evenimentul relatat în cunoştinţă de cauză Astfel, dacă vom reda punerea în funcţiune a unei centrale nucleare şi vom spune doar că La pornirea centralei, toate ledurile de avarie s-au aprins, informaţia va fi incompletă cu privire la cauze; aşadar, va trebui să spunem cititorului/ascultătorului/telespectatorului că Datorită faptului că nu fuseseră făcute toate verificările necesare înainte de pornire, aşa cum era prevăzut în specificaţia tehnică, la pornirea centralei toate ledurile de avarie s-au aprins; - atribuirea: este bine ca informaţiile importante din conţinutul unei ştiri de presă – cu excepţia, bineînţeles, a celor evidente pentru toată lumea, cum ar fi faptul că pământul e rotund – să fie atribuite unei surse credibile şi uşor de verificat Afirmaţia Gheorghe Ionescu a fost internat în spital în stare gravă, în urma unui accident de circulaţie sună mai convingător dacă provine de la o autoritate medicală: “Gheorghe Ionescu a fost internat azi-dimineaţă în stare gravă în spitalul nostru, în urma unui accident de circulaţie”, a spus dr Vasile Popescu, şeful secţiei reanimare din Spitalul judeţean Vaslui; - deplinătatea: autorul ştirii de presă trebuie să caute să răspundă la toate întrebările pe care şi le-ar putea pune cititorul/ascultătorul/telespectatorul El trebuie să redacteze ştirea din perspectiva destinatarului acesteia O ştire de genul În curând pensionarii vor putea sa-şi cumpere alimente la preţuri mai mici de la noile magazine economat va trezi în mod inevitabil anumite întrebări: când anume se vor deschide aceste magazine? Cât de mici sunt preţurile? Prin urmare, autorul va trebui 26 să răspundă de la bun început acestor întrebări: Începând cu 1 august, 2002, în fiecare sector al capitalei se va deschide câte un magazin tip economat, pentru pensionari Preţurile produselor de bază în acest tip de magazine sunt cu 10-15% mai mici decât în magazinele obişnuite Astfel pâinea va costa numai 2800 de lei, laptele 12000, iar ouale 1200 de lei bucata etc ; - obiectivitatea: opiniile personale, presupunerile, speculaţiile autorului nu-şi au locul în relatarea unui fapt de presă Ele pot fi redate doar atunci când sunt atribuite unor persoane implicate în evenimentul relatat Astfel, autorul nu poate scrie că Elevul Constantin Ionescu a făcut o lucrare excelentă la olimpiada de matematică, deoarece aceasta este o opinie a sa şi, prin urmare, o abdicare de la regula obiectivităţii În schimb, dacă îl citează pe un membru al comisiei care a verificat lucrările la olimpiadă, această afirmaţie nu va afecta cu nimic obiectivitatea ştirii: Profesorul George Vasilescu consideră că “elevul Constantin Ionescu a făcut o lucrare excelentă la olimpiada de matematică”; - imparţialitatea: atunci când este vorba de o chestiune controversată, autorul trebuie să reproducă argumentele tuturor părţilor implicate în controversă În caz contrar, va exista suspiciunea că, în realitate, autorul face jocurile uneia dintre taberele care se confruntă COMUNICATUL DE PRESĂ Comunicatul de presă este o formă de difuzare în scris a informaţiilor care, spre deosebire de ştirea de presă, nu este destinată în primul rând publicării, ci, mai ales, informării mass-media Ca şi ştirea, comunicatul de presă reprezintă o formă activă de difuzare a informaţiei, în care iniţiativa aparţine posesorului acesteia, spre deosebire de interviu de exemplu, în care posesorul informaţiei are o atitudine reactivă, de răspuns la iniţiativa altcuiva În redactarea şi difuzarea unui comunicat de presă, specialistul de relaţii publice trebuie să ţină cont de faptul că, pentru mass-media, comunicatele sunt surse de informaţii oficiale 27 Comunicatul de presă apare din iniţiativa sursei deţinătoare a informaţiei, adică din iniţiativa organizaţiei Acest lucru nu înseamnă însă că mass-media au obligaţia de a prelua şi publica informaţia astfel difuzată; aceasta va fi preluată numai dacă va fi considerată ca importantă şi atractivă pentru opinia publică, prin urmare, sarcina specialistului de relaţii publice este de a redacta şi difuza comunicatele de presă numai atunci când acestea sunt oportune: când informaţia este de interes public O ultimă menţiune trebuie făcută cu privire la stilul de redactare al comunicatului, care trebuie să fie conceput astfel încât să câştige competiţia cu celelalte mesaje care bombardează zilnic redacţiile mass-media şi opinia publică Comunicatul de presă aduce la cunoştinţa mass-media producerea unui eveniment, înştiinţează că se va produce un eveniment în viitor, aduce informaţii suplimentare despre un eveniment deja relatat în presă etc Caracteristici principale: - este cel mai utilizat instrument de lucru in practica de relaţii publice; - nu are nimic in comun cu reclama, mai de graba cu publicitatea; - este un instrument de lucru si de referinta pentru ziaristi; - pentru a putea fi publicat direct trebuie sa intruneasca calitatile unei ştiri de presă; - este întotdeauna un document scris Structura comunicatului de presă urmeaza de regula tehnica “piramidei rasturnate”, ca şi ştirea de presă Ca si o ştire de presă, un comunicat de presa trebuie să răspundă următoarelor întrebări: cine? ce? când? unde? de ce? cum? Pentru a răspunde acestor întrebări şi pentru a respecta regula “piramidei inversate”, ştirea se structurează în trei părţi: introducerea, cuprinsul şi încheierea Introducerea este partea cea mai importantă, deoarece ea trebuie să răspundă, în cât mai puţine cuvinte (aproximativ 30), la cât mai multe dintre cele şase întrebări Ea constituie 28 un rezumat al ştirii, dând cele mai importante informaţii ale acesteia În plus, rolul ei este de a-l atrage pe cititor/ascultător/telespectator să parcurgă acea ştire în totalitate În selectarea întrebărilor cărora trebuie să li se răspundă în introducere, în primul rând se determină ordinea importanţei acestora În marea majoritate a cazurilor, cine? şi ce? sunt cele mai importante întrebări; la întrebarea cine? se va răspunde mai întâi dacă subiectul (persoană, grup de persoane, organizaţie, naţiune etc ) este bine cunoscut opiniei publice, iar aceasta manifestă un interes special pentru el; se va răspunde mai întâi la întrebarea ce? atunci când acţiunea prezintă mai mult interes pentru opinia publică decât persoanele implicate Întrebările când? şi unde? localizează evenimentul în timp şi spaţiu De obicei, răspunsul la aceste întrebări se găseşte tot în introducere Întrebarea de ce? se referă la cauzele evenimentului, iar răspunsul la ea se poate găsi fie în introducere, fie în cuprins Acest răspuns este de obicei atribuit unei surse Întrebarea cum? se referă la împrejurările în care s-a produs evenimentul, la modul de desfăşurare al acestuia De multe ori, răspunsul la această întrebare trebuie şi el atribuit unei surse Răspunsul se poate găsi în introducere, dar cel mai adesea el este situat în cuprins Întotdeauna, una dintre cele şase întrebări, precum şi răspunsul ei, vor prezenta cel mai mare interes pentru opinia publică şi, prin urmare, vor constitui “cheia de boltă” în jurul căreia va trebui construită ştirea Aici intervine inspiraţia specialistului de relaţii publice, care va trebui să determine exact elementul de maxim interes dintre toate datele legate de evenimentul relatat De obicei, acest element este legat de întrebarea cine? sau ce? Uneori, introducerea unui comunicat de presă este singuraul paragraf utilizat Si aceasta fie ca explicatie la o fotografie, fie ca si comentariu la o scurta secventa tv, fie ca 10 sec de lectura la radio Cuprinsul detaliază informaţiile despre subiectul, acţiunea, cauzele şi împrejurările evenimentului Astfel, în cuprins se găsesc informaţii privind: 29 - numele şi prenumele persoanei (persoanelor) implicate, organizaţia căreia aparţin aceste persoane şi funcţiile îndeplinite de ele; denumirea organizaţiei care constituie subiectul ştirii; - fapte secundare legate de evenimentul relatat pe scurt în introducere; - afirmaţii ale diferitelor surse (cu citarea acestora) referitoare la subiect, acţiune, cauze, împrejurări, posibile evoluţii etc ; - explicaţii detaliate ale unor afirmaţii (date) din introducere; - corelări ale evenimentului relatat cu evenimente anterioare sau ulterioare etc Regula “piramidei inversate” se respectă şi în redactarea cuprinsului, informaţiile fiind relatate în ordinea descrescătoare a importanţei lor pentru opinia publică Cuprinsul oferă, în majoritatea cazurilor, răspunsurile la întrebările cum? şi de ce? În procesul de pregătire a unui comunicat de presă, specialistul de relaţii publice trebuie să ţină cont de unele reguli, care pot fi exprimate sub forma unor întrebări: - subiectul comunicatului are valoare ca ştire de presă? - cui îi este adresat comunicatul? - comunicatul respectă structura formală cerută unui asemenea document? - comunicatul răspunde la cele şase întrebări (sau cel puţin la patru dintre ele: cine? ce? unde? când?)? - comunicatul a fost transmis la cele mai potrivite mass-media pentru a putea ajunge la publicurile-ţintă vizate? - este conţinutul comunicatului suficient de incitant pentru ca redactorul-şef să trimită un reporter care să aprofundeze acea problemă? - comunicatul este suficient de concis (de regulă, nu trebuie să depăşească o pagină)? - data este corectă? - conţinutul comunicatului a fost coordonat cu ceilalţi membri ai staff-ului şi acceptat de conducerea organizaţiei? - există o copie a comunicatului care să fie păstrată ca înregistrare? Comunicatul de presă trebuie să aibă un titlu şi o introducere interesante, în caz contrar riscă să treacă neobservat Redacţiile primesc în fiecare zi relativ multe comunicate de presă, care sunt selectate după o citire sumară; dacă cel care citeşte comunicatele de 30 presă nu găseşte nimic interesant în titlu sau cel puţin în introducere, este greu de crezut că va mai avea răbdarea de a trece la cuprins şi la încheiere Redactarea comunicatului de presă se face urmând aceleaşi reguli ca şi la redactarea ştirii de presă şi utilizând aceeaşi tehnică a “piramidei inversate” Acest lucru este necesar deoarece de multe ori comunicatele de presă bine scrise sunt preluate de mass-media fără modificări Forma comunicatului ♦ pagina A4; ♦ pe o singura parte a colii de hartie; ♦ textul se bate la 1,5 sau 2 randuri; ♦ 2-3cm margini stanga-dreapta; ♦ paragrafe de 30-40 cuvinte maxim; ♦ ideal sa nu depaseasca o pagina; daca depaseste se scrie la baza primei pagini “urmeaza pagina 2”; ♦ este de dorit ca o fraza sa nu treaca de pe o pagina pe alta Sigla organizatiei Adresa Telefon, fax, email Nr Data: COMUNICAT DE PRESA TITLU(informativ, explicativ) Introducere……………………………… Cuprins…………………………………… Incheiere……………………………………… Persioana de contact nume prenume Nume, prenume functia 31 De obicei, comunicatul de presă se redactează în scris şi se transmite prin fax, e-mail sau (mai rar) prin poşta clasică ori curier În ultima vreme, datorită dezvoltărilor tehnologice din domeniul comunicării interumane, sunt utilizate şi video-comunicatele de presă (VNR – video news release), foarte utile în special pentru televiziuni, cărora li se asigură în acest fel atât informaţia în sine, cât şi imaginile care o pot ilustra Exemplu de comunicat de presă Dorind să ajute la dezvoltarea informaticii româneşti (supratitlu) Micro Soft organizează la Cluj-Napoca o tabără de vară (titlu) Lead: Micro Soft România (cine?) organizează a cincea ediţie a "Taberei de pregătire pentru tinerii informaticieni" (ce?) la Cluj-Napoca (unde?), în perioada 1- 15 august 2000 (când?) Cuprins: Aşa cum obişnuieşte să procedeze oriunde este prezentă prin filialele sale, compania Micro Soft, prin reprezentanţa sa din România, organizează anual o tabăra de pregătire pentru cei mai promiţători informaticieni Participanţii sunt elevi şi studenţi care au obţinut rezultate deosebite în domeniu (cine + ce) Anul acesta, tabăra este organizată la Cluj-Napoca (unde) şi, ca întotdeauna, participarea este gratuită Scopul activităţii este acela de a-i familiariza pe participanţi cu cele mai noi produse şi idei Totodată, sunt create toate condiţiile pentru a se ajunge la o mai bună cunoaştere reciprocă între aceşti tineri, care sunt chemaţi să sprijine - prin inteligenţă şi eforturi comune - dezvoltarea ţării lor (de ce = "cârligul" de RP) Programul cuprinde numeroase activităţi interesante: seminarii, ateliere practice de lucru, conferinţe susţinute de personalităţi consacrate, vizite Toţi participanţii trebuie să realizeze un proiect pe care îl vor susţine în faţa organizatorilor, cel mai bun dintre acestea urmând să fie premiat (cum se va desfăşura) Încheiere La ediţia din acest an, care se încheie astăzi, cel mai mari şanse de a câştiga premiul le are Ion Ion, elev în clasa a XI-a la Liceul de Informatică din Bucureşti "Sunt foarte bucuros că am ales această tabără Am învăţat multe lucruri noi, am legat multe prietenii ", a declarat acesta ziarului Evenimentul Zilei "Dar, mai mult decât orice, am şansa ca, prin modul în care mi-am întocmit şi îmi voi susţine proiectul să câştig ceva ce mi-am dorit 32 dintotdeauna: un calculator numai al meu" a mai adăugat acesta, îndreptându-se grăbit spre sala urma să-şi susţină lucrarea ARTICOLUL DE PRESĂ Articolul de presă este mai uşor şi, în acelaşi timp, mai dificil de scris decât ştirea sau comunicatul de presă Este mai uşor de scris pentru că el nu necesită neapărat respectarea tuturor constrângerilor ce privesc redactarea unei ştiri sau a unui comunicat, precum regula “piramidei inversate” sau a celor şase întrebări esenţiale Totodată, el este mai dificil de redactat, deoarece de această dată autorul are deplina libertate de alegere a formei de exprimare, cu condiţia să transmită mesajele dorite, pe care să le înzestreze cu un impact cât mai mare asupra publicurilor-ţintă vizate În activitatea sa, specialistul de relaţii publice trebuie să caute şi să fructifice ocaziile de a scrie nu numai ştiri şi comunicate de presă despre organizaţia sa, ci şi articole Acestea produc un efect favorabil asupra imaginii organizaţiei, deoarece publicul acordă, de obicei, o mare credibilitate informaţiilor preluate din mass-media; este binecunoscută mentalitatea conform căreia un eveniment, o afirmaţie etc sunt adevărate pentru că “am văzut la televizor” sau “am citit în ziar” Articolele pot fi scrise atât pentru mass-media independente, cât şi pentru instrumentele de comunicare internă ale organizaţiei: ziarul de întreprindere, presa departamentală, newsletter-ul etc De asemenea, trebuie menţionat că, dacă în presa de informare generală sunt căutate mai ales articole legate de politică, economie, sănătate şi sport, presa specializată oferă mult mai multe ocazii pentru organizaţiile sau persoanele specializate pe un anumit domeniu sau care constituie o autoritate profesională în activitatea pe care o desfăşoară Apariţiile în presă sunt cel puţin la fel de benefice pentru imaginea organizaţiei ca şi publicarea de reclame plătite; condiţia de bază pentru asemenea apariţii este să fie oneste, obiective şi echilibrate, adică să elimine suspiciunea de reclamă mascată Sunt relativ frecvente cazurile în care diferite publicaţii solicită articole de la anumite organizaţii sau persoane proeminente De cele mai multe ori, sarcina scrierii acestor articole 33 revine tot specialistului de relaţii publice al organizaţiei respective, chiar dacă autorul “oficial” – cel al cărui nume va apărea în ziar sau în revistă – va fi altcineva Termenul “articol” este generic, el fiind atribuit oricărui text ce apare în presa scrisă Prin urmare, sub această denumire globală vom întâlni genuri publicistice precum ancheta, comentariul, cronica, editorialul, eseul, foiletonul, pamfletul, recenzia, reportajul etc Trebuie menţionat, de asemenea, că un articol poate fi de sine stătător sau poate constitui un episod al unui serial (rubrici), cum ar fi, de exemplu, un serial despre istoria olimpismului în România Pentru a scrie un articol de presă, autorul trebuie, în primul rând, să identifice cele şase întrebări consacrate în jurnalism (cine? ce? când? unde? cum? de ce?) El are însă mai multă libertate în tratarea răspunsurilor la aceste întrebări, în organizarea şi prezentarea lor În acelaşi timp însă, i se cere un efort creativ substanţial mai mare decât în cazul genurilor publicistice bazate pe regula “piramidei inversate” Dacă ştirea şi comunicatul de presă intră în categoria “hard news” (ştiri perisabile), articolele intră, în general, în categoria “soft news” (ştiri durabile): un reportaj despre un colecţionar de fluturi tropicali, de exemplu, îşi menţine valoarea informaţională indiferent dacă este publicat astăzi, săptămâna viitoare sau peste o lună, lucru care nu mai este valabil în cazul unui accident de avion În funcţie de genul abordat, un articol poate relata evenimente cu caracter aventuros, incidente hilare, experienţe neobişnuite sau aspecte din viaţa cotidiană a unei persoane, întâmplări neobişnuite, istorii sentimentale sau spirituale, aspecte de sezon etc În scrierea unui articol pentru alte publicaţii decât cele destinate comunicării interne, specialistul de relaţii publice trebuie să ţină cont de câteva reguli generale: - ca şi în cazul ştirii sau al comunicatului de presă, orice articol trebuie să aibă o introducere, un cuprins şi o încheiere Este adevărat că acestea nu trebuie să fie identice cu cele utilizate în cazul ştirii sau al comunicatului, autorul având deplina libertate de a decide cum trebuie să înceapă, să continue şi să sfârşească articolul său; important este ca acesta să aibă, totuşi, un cap şi o coadă; - trebuie respectată lungimea indicată de editor: o pagină, 300 de cuvinte etc De asemenea, articolul trebuie să se încadreze în maniera de prezentare a publicaţiei respective, în stilul său editorial; 34 - dacă începutul articolului nu este suficient de convingător, cititorii vor renunţa la a-l mai citi în favoarea altor ştiri; - obiectivitatea este foarte importantă De asemenea, referirile prea insistente la produsele propriei organizaţii nu sunt indicate, cu excepţia cazului în care editorul publicaţiei a cerut expres acest lucru; - materialul trebuie dactilografiat la două rânduri şi cu spaţiu suficient în partea stângă a paginii, pentru a permite efectuarea corecturilor redacţionale; - la articol trebuie adăugate fotografii ale autorului, precum şi ale produsului despre care este vorba (în caz că articolul se referă la un produs) sau alte fotografii care ar putea fi utile în ilustrarea articolului Fotografiile trebuie să aibă explicaţii, iar numele autorului trebuie însoţit şi de funcţia (poziţia) acestuia; - dacă autorul “oficial” este altcineva, specialistul de relaţii publice trebuie să se asigure că acesta a văzut articolul înainte de a fi trimis spre publicare şi că a fost de acord cu conţinutul EXEMPLU ARSENALUL NUCLEAR – motiv de real coşmar În orice acţiune militară îndreptată împotriva teroriştilor musulmani din Afganistan va trebui să se ţină seama de o posibilă destabilizare a situaţiei politice din Pakistan, fapt care ar putea conduce la pierderea controlului autorităţilor asupra arsenalului nuclear propriu Potrivit unui expert american în problemele cursei pentru înarmare nucleară dintre India şi Pakistan, atât SUA cât şi Marea Britanie vor trebui să ia în considerare problema securităţii acestor arme în cazul în care în Pakistan guvernul actual ar putea fi răsturnat de opoziţia islamistă Pakistanul are, după cum estimează sursele militare, între 20 şi 30 de arme nucleare bazate pe uraniu îmbogăţit Din raţiuni de securitate, rachetele purtătoare sunt depozitate separat de focoase La rândul lor, din aceleaşi motive, instalaţiile de ghidare electronică şi detonatoarele ogivei sunt păstrate separat de miezul de uraniu Acesta din urmă, de mărimea unei mingi de baschet, este foarte uşor de transportat, fapt care prezintă atât avantaje cât şi dezavantaje din punct de vedere al securităţii 35 Conform unui “scenariu de coşmar”, orice stat terorist ar putea organiza o misiune specială pentru capturarea acestor bucăţi de uraniu Abdul Khan, “părintele” bombei atomice pakistaneze, adat asigurări că armele şi instalaţiile nucleare sunt bine păzite şi că programul nuclear nu este în pericol Totuşi, în rândul guvernului format de militari de la Islamabad există persoane ale căror poziţii sunt mai apropiate de cele ale fundamentaliştilor islamici şi o supraevaluare de către SUA a posibilităţilor actualului preşedinte în a-i controla pe toţi colaboratorii săi ar putea avea consecinţe nefaste ARTICOLUL DE ATRACŢIE (FEATURE STORY) Constituie opusul ştirilor de presă Cel mai adesea, sunt "uşoare" şi umoristice, deşi unele dintre acestea abordează subiecte serioase Numeroase publicaţii acceptă şi promovează acest stil, publicându-le pe prima pagină, ca materiale de top (exemplu: Wall Street Journal publică în fiecare număr câte trei feature stories pe prima pagină) Acest tip de articole este scris, de obicei, în forma D-E-E ( descriere - explicare - evaluare) 1 Descrierea Articolul începe cu descrierea unei situaţii existente, astfel încât cititorii să fie rapid introduşi în subiect Lead-ul: " Când dl X s-a urcat la bordul avionului de Cluj Napoca, 20 de pasageri au părăsit avionul, iar pilotul a refuzat să decoleze Motivul îl constituie prezenţa la bord a domnului X, care este şeful clanului mafiot Păstaie şi numărul unu pe lista celor declaraţi indezirabili de către clanul rival Papaie Puţini oameni îşi doresc să fie în preajma acestuia atunci când un asasin plătit va încerca să câştige cei 50 000 $ puşi recompensă pe capul domnului X; până acum, numeroşi oameni nevinovaţi au avut de suferit de pe urma tentativelor de asasinat nereuşite întreprinse asupra acestuia " 36 2 Explicarea Explică cum a apărut situaţia, evenimentul, tendinţa Are un caracter istoric (citează date, locuri şi oameni din trecut) şi introduce, adesea, factori suplimentari (socio-economici, sociologogici, psihologici, de mediu etc) "Cinci oameni au fost ucişi şi alţi 12 răniţi în ultimul an de război dintre cele două clanuri Domnul X, un individ scund, foarte bine clădit şi care are un aer de dur a avut norocul să supravieţuiască Doi oameni nevinovaţi au fost ucişi în decembrie, când maşina sa, parcată lângă hotelul Astoria a explodat " 3 Evaluarea Evaluează sensul a ceea ce a fost spus în primele două părţi Se concentrează asupra viitorului şi citează, adeseori psihologi, sociologi sau alţi experţi despre ceea ce este posibil/probabil să se întâmple cu subiectul pus în discuţie De multe ori, este citat însăşi "subiectul" articolului "În timp ce face planuri de eliminare a concurenţei şi de unificare a celor două bande ţigăneşti, dl X se declară satisfăcut de moartea neaşteptată a "numărului doi" din clanul Papaie " A fost mâna lui Dumnezeu, care s-a gândit că, dacă n-o face el, o fac eu!", spune X cu satisfacţie În ceea ce priveşte viitorul, X este optimist "Veniţi să mă vedeţi peste două luni", le spune pasagerilor, în timp ce coboară precaut din avion "Voi fi singurul şef şi voi fi în viaţă! " Apoi, dispare în spatele uşilor grele ale limuzinei blindate, care-l aşteaptă la scara avionului, în timp ce restul pasagerilor se îndreaptă temători spre autobuzul aeroportului SCRISOAREA "CÂRLIG"/ARUNCARE" ( PITCH LETTER) Este o "adevărată" scrisoare de vânzări Scopul ei acela de a atrage interesul unui editor sau reporter în a scrie un anumit reportaj, articol, sau de a lua un interviu pe o anumită temă Cele mai bune scrisori sunt cele scurte şi la obiect, care au un caracter evocator şi incitativ (provocator, câte odată) prin ataşarea cârligului ("clenci"-ului) de relaţii publice 37 Unii profesionişti au înlocuit acest gen de scrisori cu un produs pe care îl consideră mai direct, realizat în aşa-numitul format de "media alert", caracterizat de paragrafe scurte, care au ideile subliniate prin introducera bullet-urilor (bumbi), urmărind să răspundă foarte sintetic şi exact la cele cinci întrebări fundamentale care îi preocupă pe editorii şi redactorii de ştiri (cei 5"W": cine, ce, unde, când, de ce) Premisa de la care se pleacă în această nouă abordare este aceea că media alert-ul "vorbeşte" presei în limba pe care antrenată să o accepte Cu toate acestea, o bună scrisoare cu cârlig, în special una având un lead provocator poate fi foarte eficientă Exemplu: scrisoarea adresată presei de un preot, fondator al asociaţiei Convenant House (destinată ajutorării copiilor străzii din New York), care era acuzat în mass-media de proastă întrebuinţare a fondurilor şi de hărţuirea sexuală a copiilor "Vă rog să citiţi ceea ce am să vă spun! Copiii sunt vânduţi Trupurile şi minţile lor sunt corupte Sunt forţaţi să ducă o viaţă de abuz şi degradare Unde? În India? Uganda? Peru? Nu! Ci chiar aici, în New York Convenent House s-a născut pentru a răspunde nevoilor acestor copii ai străzii Vreţi să vă alăturaţi mie şi să mă ajutăţi în această muncă?" Un astfel de limbaj, care se adresează inimii, trezind compasiunea cititorului este tipic pentru o scrisoare bună Acest gen de scrisoare, care vrea să "vândă" ceva conţine câteva elemente-cheie Primul, începe cu un "cârlig", o declaraţie/afirmaţie, care intenţionează să atragă atenţia cititorului Apoi, explică de ce editorul/publicaţia/cititorul trebuie să fie interesat de scrisoare În final, face cunoscut că se adresează unui anume categorii de cititor şi nu editorilor din presă Mecanismele acestei scrisori sunt similare celor utilizate de comunicatul de presă Stilul de scriere trebuie să fie punctual (cât mai scurt şi la obiect); numele, mai ales al 38 autorului trebuie să fie scrise fără greşeală; faptele şi declaraţiile/afirmaţiile trebuie verificate cu cea mai mare atenţie Cine scrie astfel de scrisori trebuie să ştie că editorii primesc numeroase scrisori care vor să vândă ceva (o firmă, un produs, o idee, o persoană etc) Dacă un editor nu este interesat de produsul respectiv, nu disperaţi! Căutaţi un "cârlig" mai bun, vindeţi ideea unui articol peste care nici un editor nu poate trece BIOGRAFIA Cel mai popular document de relaţii publice, după news release este biografia, care mai este numită şi "rezumat biografic" sau "Bio" Biografia reiterează, în mod pertinent, fapte şi evenimente din viaţa unei persoane importante din cadrul organizaţiei Majoritatea organizaţilor îşi pregătesc din timp biografii ale principalelor personalităţi; majoritatea jurnalelor de ştiri şi serviciilor electronice dispun de biografii ale oamenilor foarte cunoscuţi Scopul: utilizarea acestora la elaborarea ştirilor bombă (breacking news), cum ar fi decizii de demitere sau numire în funcţii importante, demisii, decese neaşteptate etc Există două stiluri distincte de întocmire a biografiei: biografia directă (straight bio) şi cea narativă (narrative bio) 1 Biografia directă Înşiruie informaţii factuale, de o manieră directă, în ordinea descrescătoare a importanţei, informaţiile despre companie precedându-le pe cele referitoare la persoană Exemplu: Biografia directă a lui David Rockefeller, realizată de departamentul de comunicare al Chase Manhatan Bank " David Rockefeller a devenit preşedinte al Chase Manhatan Bank, New York la 1 martie 1969, şi al Chase Manhatan Corporation imediat după înfiinţarea acesteia, la 4 iunie 1969 39 În timpul carierei la Chase Manhatan Bank, David şi-a câştigat reputaţia internaţională ca bancher de frunte şi purtător de cuvânt al comunităţii de afaceri El a sprijinit expansiunea băncii, atât în mediul de afaceri internaţional, cât şi în statul New York, ajutând-o să joace un rol semnificativ printre corporaţiile bancare David Rockefeller a intrat în Chase Manhatan Bank ca asistent manager în departamentul pentru străinătate, în 1946 A fost numit asistent al casierului şef în 1947, al doilea vice-preşedinte în 1948 şi prim-vicepreşedinte în 1949 Între 1950-1952 a supervizat afacerile bancii în America Latină unde, sub directa lui îndrumare au fost deschise filialele din Cuba, Panama şi Puerto Rico, precum şi reprezentanţa de la Buenos Aires 2 Biografia narativă Este scrisă într-un mod informal Acest stil dă vitalitate documentului şi este concentrat pe realizările individului Exemplu: Biografia narativă a lui David Rockefeller, realizată de departamentul de comunicare al Chase Manhatan Bank " David Rockefeller, care a fost descris ca fiind o persoană având "un amestec deosebit de spirit de aventură, prudenţă, cunoştinţe şi devotament" s-a născut în Manhatan, la 12 iunie 1912 Mama sa a fost Ally Aldrich, fiica senatorului de Rhode Island Nelson Aldrich Ea l-a cunoscut pe John D Rockefeller Jr , timidul fiu al multimilionarului John D Rockefeller la Universitatea Brown din Providence John D Rockefeller Jr era obsedat de teama că fii săi vor fi deposedaţi prin fraudă de averea creată de tătăl său, şi de aceea a instituit o mulţime de restricţii în administrarea acesteia Atmosfera din casă era profund religoasă: fiecare membru al familiei, inclusiv copiii trebuiau să spună, pe rând, rugăciunea la micul dejun Doamna Rockefeller era o femeie execepţionlă, îndrăgostită de artă Ea şi micuţul David erau foarte apropiaţi În timpul carierei academice, David a urmat şcolile în care, din considerente filantropice sau sentimentale era interesată familia sa Deşi Abby şi John D Jr urmaseră cursurile unor universităţi private tradiţionale, David şi cei trei fraţi ai săi au fost trimişi la 40 Lincoln School, o şcoală experimentală sprijinită de Colegiul Profesorilor din Columbia, în care se aplicau tehnicile progresive ale lui John Dewey" Datorită tonului personal, informal, o biografie narativă bună este mai greu de scris decât una standard (directă) UTILIZAREA FOTOGRAFIEI ÎN PRESA SCRISĂ Un dicton utilizat în lumea presei susţine că “o fotografie bună poate spune mai mult decât 1000 de cuvinte” Din cauza faptului că fotografiile pot avea destulă expresivitate pentru a transmite cantităţi mari de semnificaţie, ele sunt utilizate în toată presa scrisă; mai mult, rolul fotografiilor nu este minor nici în comunicarea electronică Pentru a fi expresivă şi, deci, utilizabilă în presă, o fotografie trebuie să aibă un element dominant sau centru de interes, reprezentat de motivul sau scopul pentru care a fost făcută fotografia De obicei, acesta va fi elementul dominant sau, cel puţin, cel care va ocupa cea mai mare suprafaţă a fotografiei; el trebuie să se caracterizeze prin acţiune: trebuie să producă privitorului o senzaţie dinamică, senzaţia unei acţiuni, nu a unui eveniment static O fotografie trebuie să aibă un singur centru de interes Centrul de interes al fotografiei trebuie să se situeze în anumite puncte de pe suprafaţa acesteia Cele mai indicate puncte sunt cele determinate prin regula treimilor: suprafaţa fotografiei se împarte (imaginar sau cu creionul) în trei părţi, atât pe orizontală, cât şi pe verticală Intersecţia liniilor de despărţire orizontale şi verticale reprezintă locurile cele mai favorabile pentru situarea centrului de interes În ceea ce priveşte formatul fotografiei, filmul de 35 mm permite ca aceasta să aibă un format orizontal sau vertical Alegerea aparţine fotografului şi depinde de subiect (centrul de interes), astfel încât acesta să ocupe cât mai mult spaţiu în fotografie, pentru a elimina de la bun început eventualitatea apariţiei unor elemente de distragere 41 În ceea ce priveşte subiectul fotografiei, acesta poate fi o persoană sau un grup de persoane, precum şi animale, obiecte neînsufleţite etc Atunci când are un subiect uman, o fotografie trebuie să arate: - identitatea acestuia (ochii) Este esenţial contactul vizual corespunzător cu subiectul; fotografia trebuie să surprindă ambii ochi ai subiectului, fie din faţă, fie din semiprofil Privirea subiectului trebuie să fie îndreptată înspre punctul (locul) în care se petrece acţiunea, nu spre aparatul de fotografiat Pentru presă, vor fi interesante fotografiile care surprind expresii faciale ale unor stări psihice: atenţie, concentrare, emoţie, bucurie, tristeţe etc Mass-media apreciază fotografiile persoanelor care au o reputaţie mondială, naţională sau cel puţin locală; - acţiunea (mâinile sau picioarele subiectului) Subiectul trebuie să fie implicat activ într-o acţiune care trebuie să apară în cadru: mâinile făcând ceva sau picioarele, atunci când ele sunt implicate în efectuarea acţiunii Acţiunea poate fi fizică, facială sau implicită Ea nu trebuie să fie mascată (ascunsă) de alte obiecte care intervin în plan apropiat, cum ar fi instrumente, echipamente tehnice, unelte etc ; - elementele de susţinere a acţiunii (colegi, animale, unelte utilizate, aparatură, instrumente etc ) Atunci când acestea pot adăuga un plus de semnificaţie şi de expresivitate, ele pot apărea în fotografie, fără însă să stânjenească ilustrarea acţiunii sau identificarea subiectului, aşa cum s-a arătat mai sus În funcţie de legătura lor cu factorul timp şi cu anumite evenimente de interes pentru presă, există o mare asemănare între ştirile de presă şi fotografii Astfel, aşa cum există “hard news” (ştiri perisabile din punct de vedere temporal), există şi fotografii care sunt legate de anumite evenimente actuale şi, prin urmare, sunt perisabile din punct de vedere al interesului pentru presă Pe de altă parte, aşa cum există “soft news” (ştiri ceva mai durabile, care pot fi relatate şi după trecerea unei anumite perioade de timp fără a-şi fi pierdut atractivitatea), avem şi fotografii “de interes uman”, care conţin un puternic element uman şi nu sunt neapărat legate de un anumit eveniment petrecut într-o anumită perioadă de timp Acestea din urmă pot fi publicate oricând, în cazul lor nefiind vorba de perisabilitate În funcţie de distanţa de la care sunt efectuate, există patru mari categorii de fotografii, fiecare având importanţa sa: 42 - fotografii de la distanţă mare, în care privitorul ia cunoştinţă despre subiect, având totodată posibilitatea să sesizeze mediul în care este plasat acesta şi elementele înconjurătoare; - fotografii de la distanţă medie, care identifică subiectul şi acţiunea acestuia; - fotografii de la distanţă mică, care detaliază subiectul şi/sau acţiunea Acestea, împreună cu fotografiile de la distanţă medie, sunt de regulă cele mai apreciate în ceea ce priveşte publicarea; - fotografii de detaliu, care surprind un unic aspect de interes al subiectului sau al acţiunii Aceste fotografii sunt efectuate, de regulă, de la distanţa cea mai mică pe care o permit calităţile tehnice ale aparatului de fotografiat Pentru a fi publicabilă, o fotografie trebuie să aibă o anumită compoziţie, adică o combinare a elementelor care apar în ea Aceste elemente sunt: - centrul de interes Fotografia trebuie să “spună” clar care este centrul ei de interes Pentru a scoate în evidenţă acest element dominant, din fotografie trebuie eliminate toate elementele de distragere a atenţiei (persoane şi/sau obiecte care nu au legătură cu centrul de interes, elemente de mediu, culori care nu-şi au locul în compoziţia fotografiei, elemente care apar în prim-plan sau în fundal, aspectul neobişnuit al marginilor fotografiei etc ); - centrarea Subiectul dominant trebuie să fie în centrul atenţiei privitorului (şi, implicit, al obiectivului aparatului de fotografiat) şi să fie bine iluminat Zonele auxiliare trebuie să contribuie şi ele la sublinierea scopului de bază al fotografiei; - încadrarea Prin tehnica încadrării, centrul de interes al unei fotografii capătă mai multă profunzime cu ajutorul contrastului dintre apropiere şi depărtare Încadrarea nu trebuie să constituie un element de distragere a atenţiei, ci să-l conducă pe privitor către centrul de interes al fotografiei; - liniile directoare Acestea trebuie şi ele să-l conducă pe privitor către centrul de interes al fotografiei; - siluetele Atunci când centrul de interes al fotografiei nu este omul, poate fi utilizată tehnica fotografierii oamenilor în contra-lumină, astfel încât să apară doar siluetele lor, fapt care dă un efect dramatic; - reflexiile Surprinderea în fotografii a unor reflexii (imagini reflectate în geam, în oglindă, în parbrizul sau oglinzile retrovizoare ale maşinii, în apă etc ) determină şi 43 ea obţinerea unor efecte vizuale interesante, cu condiţia ca elementul dominant să-l constituie persoana/obiectul care se reflectă, nu suprafaţa reflectoare; - liniile de forţă Acestea contribuie la inducerea unei anumite stări sufleteşti pe care urmează să o resimtă privitorul Astfel, liniile orizontale ale unei fotografii sugerează pace, linişte, odihnă; liniile verticale implică demnitate, inspiraţie, forţă; liniile diagonale inspiră viteză, acţiune, mişcare; liniile curbe sugerează profunzime, graţie, frumuseţe Atunci când vrea să propună spre publicare unele fotografii, în sprijinul unor materiale scrise de el însuşi sau de un jurnalist, specialistul de relaţii publice trebuie, în primul rând, să selecteze acele fotografii al căror centru de interes au legătură cu subiectul materialului scris Fotografiile alăturate textului nu trebuie să-l inducă în eroare pe cititor sau să-i provoace confuzii În acest proces de selectare, specialistul de relaţii publice trebuie să ţină seama, de asemenea, de trei factori: - impactul fotografiei: aceasta trebuie să aibă elemente vizuale puternice, care să-l atragă şi să-l intereseze pe privitor Ea trebuie să producă privitorului o reacţie emoţională De asemenea, imaginea respectivă trebuie să fie uşor de descifrat, de “citit”, astfel încât semnificaţia ei să poată fi receptată fără dificultate; - calitatea fotografiei: centrul de interes trebuie situat în zona determinată prin “regula treimilor”, iar fotografia trebuie să aibă calităţile necesare în ceea ce priveşte expunerea, contrastul, coloritul, nuanţele etc ; - posibilităţile de punere în pagină: o fotografie valoroasă va fi pusă în pagină indiferent că formatul ei este vertical sau orizontal Totuşi, şi acest element trebuie luat în considerare la selectarea fotografiilor De asemenea, pentru a spori efectul unei fotografii, aceasta poate fi tăiată, procedeu prin care se pot obţine avantaje de tipul: - eliminarea elementelor de distragere a atenţiei Prin tăiere, se pune accentul pe un singur centru de interes al fotografiei şi se elimină elementele care diminuează mesajul acesteia De pildă, numărul de persoane care apar în fotografie poate fi limitat la strictul necesar (în general, nu mai mult de trei); - îmbunătăţirea compoziţiei Tăierea poate pune în valoare centrul de interes al fotografiei, scoţându-l în evidenţă şi păstrând avantajele date de “regula treimilor”, 44 liniile de forţă, liniile directoare, încadrare etc Totuşi, trebuie spus că tăierea numai de dragul de a tăia nu este deloc recomandată, deoarece o fotografie este la fel cu o povestire, iar eliminarea unor elemente semnificative nu va face decât să-i scadă valoarea; - potrivirea fotografiei în pagină Tăierea trebuie utilizată pentru raţiuni de punere în pagină numai atunci când este absolut necesar, fiindcă altfel, de cele mai multe ori, afectează negativ forţa de impact a fotografiei În fapt, layout-ul (punerea în pagină) trebuie realizat în jurul unei fotografii şi nu invers Cele mai cunoscute şi mai utilizate formate fotografice sunt cele care realizează un raport de 5:4 sau 3:2 între dimensiunile fotografiei Pentru a spori impactul unei fotografii, se folosesc uneori şi formate neobişnuite (foarte înalte sau foarte late) În orice caz, formatul pătrat este evitat, deoarece dă senzaţia de static şi de lipsă a unei direcţii Oricât de expresivă ar fi, o fotografie nu poate spune totul numai prin ea însăşi De cele mai multe ori, ea are nevoie şi de o explicaţie, mai ales atunci când însoţeşte ştiri de presă din categoria “hard news” Explicaţia poate fi definită ca un rezumat scris, care explică ceea ce nu este evident într-o fotografie De regulă, explicaţia răspunde la întrebările cine este în fotografie? şi ce se întâmplă în fotografie? Uneori este nevoie ca explicaţia să spună şi de ce este importantă acţiunea din fotografie? sau unde se petrece acţiunea? ori cum şi când s-a petrecut acţiunea? Tonul explicaţiei trebuie să fie în concordanţă cu conţinutul fotografiei Dacă este vorba de ilustrarea unui moment oficial, sobru, serios, tragic etc , explicaţia trebuie să fie în ton cu fotografia La fel se întâmplă şi în cazul în care fotografia are un conţinut umoristic sau ilustrează un moment de bucurie, de triumf etc Pot fi date mai multe tipuri de explicaţii: - explicaţia normală: o scurtă relatare (nu mai puţin de două fraze, dar, de obicei, nici mai mult de patru), care trebuie să capteze şi să menţină atenţia cititorului de la început până la sfârşit Acest tip de explicaţie este folosit atunci când o organizaţie remite fotografii spre publicare unui mijloc de informare în masă (caz întâlnit frecvent în activitatea ofiţerului de relaţii publice) Explicaţia normală trebuie să conţină neapărat patru elemente: 45 o identificarea persoanelor din fotografie: persoanelor care pot fi recunoscute trebuie să li se menţioneze identitatea completă (nume, prenume, eventualele titluri – academice, ştiinţifice etc – poziţia pe care o ocupă în organizaţie) chiar de la începutul explicaţiei Acest lucru nu înseamnă că explicaţia trebuie să înceapă cu numele subiecţilor fotografiei, ci cu acţiunea în care aceştia sunt implicaţi Identificarea fiecărei persoane este de dorit atunci când fotografia reprezintă un număr mic de subiecţi (2 – 3) În cazurile în care este vorba de mai mulţi subiecţi, se face o identificare impersonală, prin formule de genul “Membri ai organizaţiei X continuă cercetarea arheologică a castrului roman de la Săcele”; o acţiunea: descrierea sintetică a acţiunii ce are loc în fotografie De reţinut că stilul sintetic nu se confundă, totuşi, cu cel telegrafic; o date de referinţă: informaţii suplimentare despre subiecţi şi/sau acţiune, astfel încât editorul care va utiliza fotografia să fie pe deplin edificat asupra acestor două elemente De exemplu, aceste date pot furniza răspunsuri la întrebările unde?, când?, cum? şi, uneori, de ce? Aici se pot furniza detalii care s-ar putea să-i scape unui privitor grăbit al fotografiei sau pe care acesta ar putea să le interpreteze în mod greşit (cum ar fi, de exemplu, grimasa unei persoane, din care nu rezultă dacă ea râde sau plânge); o identificarea autorului (proprietarului) fotografiei: se menţionează atât numele persoanei, cât şi organizaţia din care face parte Acest fapt nu înseamnă neapărat că numele autorului (proprietarului) va fi publicat împreună cu fotografia, opţiune care depinde de politica editorială a publicaţiei respective Totuşi, această menţiune oferă editorului posibilitatea de a obţine, în caz de nevoie, informaţii suplimentare chiar de la autor (proprietar); - explicaţia-schelet: este utilizată atunci când fotografia însoţeşte o relatare (articol, comunicat sau ştire de presă etc ) Ea conţine trei dintre cele patru elemente ale explicaţiei normale, datele de referinţă nemaifiind necesare, deoarece se găsesc în relatare Explicaţia-schelet constă într-o frază în care se răspunde la întrebările cine? şi ce? ; - explicaţia de identitate: atunci când fotografia reprezintă bustul unei singure persoane sau este un portret, explicaţia constă doar în identificarea completă a subiectului Pentru a spori credibilitatea fotografiei sau a relatării pe care o însoţeşte, explicaţia 46 de identitate poate fi completată cu caracterizarea subiectului, cu menţionarea unor acţiuni pe care le-a efectuat acesta, cu citarea consideraţiilor sale în legătură cu un anumit subiect, cu menţionarea funcţiei şi/sau a responsabilităţilor sale etc ; - explicaţia-slogan: este scurtă şi expresivă, asemeni unui titlu de articol (uneori, poate fi chiar utilizată ca titlu al explicaţiei normale) În prezent, ca urmare a impactului tot mai mare al tehnicii computerizate în toate domeniile vieţii cotidiene, este utilizată din ce în ce mai des fotografia electronică Analizând acest tip de fotografie, nu se poate afirma că imaginile electronice vor lua locul celor realizate pe peliculă fotografică; cel puţin, acest lucru nu se va produce într-un viitor previzibil, deoarece fiecare dintre cele două tipuri de elemente vizuale are atât avantaje, cât şi dezavantaje Imaginile în format electronic pot fi obţinute din mai multe surse: - direct, prin utilizarea unui aparat de fotografiat digital; - capturi de imagini dintr-un material filmat: acesta este transformat într-un fişier digital, din care se izolează un anume cadru, care poate fi transformat într-un fişier separat, ca fotografie; - prin scanarea unei fotografii deja existente pe un suport clasic de hârtie etc Avantajul imaginilor electronice este acela că nu mai necesită prelucrări chimice şi pot fi utilizate imediat, ca atare, atât pentru a fi reproduse pe suport de hârtie (în diferite publicaţii, de pildă), cât şi ca material ilustrativ în diferitele tipuri de publicaţii electronice; de asemenea, utilizând facilităţile oferite de poşta electronică, ele pot fi trimise aproape în timp real în oricare regiune a globului În fine, un alt atu al lor este acela că permit prelucrarea relativ facilă, cu ajutorul diferitelor tipuri de software, pentru îmbunătăţirea calităţii lor fotografice, precum şi a expresivităţii Cu toate aceste avantaje, trebuie subliniat că tehnica necesară pentru realizarea fotografiilor electronice este destul de sofisticată, ceea ce reclamă, pe de o parte, investirea unor sume relativ mari pentru procurarea mijloacelor necesare, pe de altă parte, o pregătire tehnică anterioară sensibil mai complexă decât în cazul ustensilelor fotografice clasice Mai mult, mijloacele de procesare a fotografiilor electronice nu sunt (încă) atât de răspândite şi de la îndemâna realizatorului cum sunt cele de procesare clasică a imaginilor 47 BROŞURA ŞI PLIANTUL • Redactarea unei broşuri cere exersarea a două abilităţi: sinteză şi cuprindere, două calităţi care par antinomice, deoarece prima vrea să reducă titlul la pilule concentrate (dar şi cuprinzătoare), în timp ce a doua încearcă să explice detaliat, pentru a construi înţelegerea • Cuvântul broşură (opuscul) provine din latinescul "opus" (operă), lucrare De altfel, o broşură reuşită poate fi considerată, în genul său, o operă de artă Broşura (pliantul) de popularizare • Obiectiv: de a permite cititorului să înţeleagă imediat ceea ce dorim să-i spunem Pentru a ajunge la această înţelegere, nu este suficient să valorizăm cuvintele prin alegerea celor mai expresive forme ale acestora; trebuie să le îmbinăm cu ilustraţii, grafice, fotografii, scheme, tabele, hărţi etc , pentru a face mesajul (dar şi informaţia) mai spontan şi mai plăcut • Autocenzurarea (spune ce este important şi opreşte-te) Broşura trebuie să fie ca o înlănţuire de maxime, care sunt inteligent încadrate în pagină, astfel încât să atragă atenţia cititorului şi să-i satisfacă interesul, pe care, sincer vorbind, tot noi i l-am insuflat Cuvintele utilizate trebuie să devină idei-forţă, modele de analiză, sloganuri, care îndeamnă la luarea deciziei pe care o dorim din partea cititorului "Invitaţia" de a citi pliantul este o invitaţie la meditaţie • Ce anume poate face subiectul unei broşuri (pliant) de acest gen: - instrucţiuni de utilizare a unui produs; - reguli de comportament într-o anume situaţie sau în cadrul organizaţiei; - promovarea unui om, partid, idei, tendinţe etc; - prezentarea organizaţiei Nu există limite în alegerea subiectului unei broşuri sau pliant de popularizare Singurele limite sunt cele generate de cerinţa de încadrare în spaţiul redus pe care acest tip de produse îl solicită De fapt, spaţiul redus nu face altceva decât să stimuleze 48 capacitatea de sinteză a autorului şi să-l ferescă de păcatul vorbăriei Primul pas în realizarea acestui deziderat este căutarea unui titlu adecvat: dacă acesta este expresiv şi concis, la fel va fi şi produsul final Broşura (pliantul) de prezentare Orice angajat, care face primii paşi în instituţia sau organizaţia în care lucrează ar vrea să ştie unde a nimerit, cine sunt şefii, care sunt posibilităţile de promovare în carieră, avantaje etc De asemenea, ar dori să ştie care sunt valorile profesate de organizaţie, cu alte cuvinte, care este cultura de organizaţie şi ce anume o caracterizează În unele cazuri, noul angajat este prezentat colegilor de către şeful său, sau de o altă persoană desemnată să îndrume primii paşi ai angajatului Prezentarea este o obligaţie morală şi profesională, dar "dădăceala" poate fi obositoare, atât pentru "baby sitter", cât şi pentru "copil" Din această cauză, o broşură de prezentare poate fi o rezolvare eficientă şi elegantă a acestei probleme Cu o singură excepţie: cititorul să nu găsească pe prima pagină inscripţia de pe intrarea în infernul lui Dante: "Lăsaţi orice speranţă, voi cei care intraţi! Broşurile (pliantele) de prezentare pot include următoarele elemente: • o prefaţă de bun venit din partea preşedintelui sau a altei personalităţi din conducerea organizaţiei; • date referitoare la naşterea organizaţiei, misiuninea sa generală, valorile pe care le profesează, explicarea siglei (Ce înseamnă XXX); • articole, produse, servicii furnizate de organizaţia respectivă (Ce produce XXX), toate "asezonate" cu fotografii, grafice, scheme etc ; • sediile filialelor (unde funcţionează XXX); evitaţi plasarea fotografiilor care prezintă utilaje învechite, dezordine în spaţiile de lucru (care îl pot descuraja sau decepţiona pe noul venit); descrieţi întotdeauna fotografiile; • schema organizatorică: cine este preşedinte, vice-preşedinte, numărul de acţionari etc (Cum este organizată XXX); • evenimente speciale: aniversări, lansări de produse sau linii noi de fabricaţie, extinderea activităţii în alte zone, reuniuni, călătorii; • facilităţile de masă, însoţite de fotografii "umane" care prezintă satisfacţia angajatului mulţumit de calitatea acesteia şi nu săli/cantine goale; 49 • fapte, cifre, informaţii utile pentru toţi acei care sunt interesaţi (şi au dreptul) să ştie Design-ul reuşit umanizează broşura sau pliantul, transformând-o într-o persoană care-l invită pe cititor să facă o plimbare prin lumea organizaţiei respective ATENŢIE! LA ÎNCHEIEREA CURSULUI, TREBUIE SĂ PREZENTAŢI O BROŞURĂ SAU UN PLIANT ÎNTOCMIT DE DUMNEAVOASTRĂ SCRISOAREA CĂTRE EDITOR Modalitate specială de a transmite editorului unei publicaţii nemulţumirea dumneavoastră în legătură cu modul în care a fost prezentată publicului o activitate, organizaţie, persoană etc 1 Fiţi scurt O pagină format A4, la două rânduri, 60 de semne pe rând este idealul în materie 2 Fiţi relevant Spuneţi de la început care este problema şi definiţi-vă rapid poziţia (dacă nu vreţi să o lăsaţi la sfârşit ca în următorul exemplu:"În concluzie, nu suntem de acord cu afirmaţia jurnalistului…") Observaţi ca acest exemplu este negativ… 3 Fiţi rezonabil Aduceţi argumente viabile, motive credibile, poziţii susţinute în mod echilibrat; spuneţi ce gândiţi, simţiţi sau credeţi în prima propoziţie, şi argumentaţi în următoarea 4 Nu recurgeţi la atacuri la persoană Este contraproductiv şi poate avea ca efect prelungirea şi acutizarea neînţelegerilor; de aici şi până la un conflict deschis calea este foarte scurtă 5 Utilizaţi un limbaj elegant Cel care trebuie să o citescă va aprecia această abordare La rândul său, umorul poate avea un rol în sporirea atractivităţii scrisorii şi în descreţirea frunţilor 6 Nu vă repeziţi Dar nici nu întârziaţi nejustificat momentul trimiterii scrisorii Nu scrieţi când sunteţi nervos; o scurtă pauză poate fi un sfetnic bun Cel mai indicat sfetnic este noaptea 50 7 Trimeteţi scrisoarea cui trebuie Verificaţi dacă pe plicul de expediţie este trecută adresa corectă; utilizarea numelui directorului de programe sau a redactorului-şef conferă un plus de atenţie ce poate fi un ingredient necesar al reuşitei demersului dumneavoatră Exemplu de scrisoare către editor Sigla (coordonate: telefon, fax, adresă) Data Domnului (numele şi prenumele) - funcţia ocupată - Vă scriu pentru a-mi exprima dezacordul şi nemulţumirea faţă de modul în care domnul ……… a redactat articolul …… , publicat în ziarul dumneavoastră nr … din… Din păcate, articolul semnat de domnul ……aduce importante prejudicii reputaţiei firmei noastre, prin acuzaţiile nefondate şi neadevărate de evaziune fiscală şi corupţie Nu cunosc sursele care i-au furnizat distinsului reporter informaţiile, dar indiferent de provenienţa acestora, un jurnalist profesionist ar fi căutat confirmarea lor din terţe surse Cu părere de rău trebuie să vă aduc la cunoştinţă faptul că domnul… nu a căutat să-şi confirme în nici un fel informaţiile Mai mult decât atât, după apariţia articolului l-am contactat telefonic şi ne-am oferit să îi punem la dispoziţie toate datele necesare pentru a a scrie un articol corect, bine documentat, şi prin care să-şi recunoască greşeală Domnul… nu a dat curs invitaţiei noastre, fapt care m-a determinat să vă adresez această scrisoare Este regretabil că domnul… nu realizează faptul că printr-o astfel de atitudine, neconformă cu deontologia profesiei de jurnalist, poate aduce daune irecuperabile chiar şi publicaţiei la care lucrează Sunt convins că o publicaţie respectată, aşa cum este şi cea pe care cu onoare şi profesionalism o conduceţi, nu poate permite proliferarea unor astfel de practici în detrimentul informări corecte, oportune şi echilibrate a cititorilor dumneavoastră care, în multe privinţe, sunt ( sau pot fi) şi clienţii noştri Cu deosebit respect, …………………… XXXXX XXXXXX 51 DOSARUL DE PRESĂ Dosarul de presă reprezintă o modalitate auxiliară de transmitere a informaţiilor către reprezentanţii mass-media, constând în detalii despre o organizaţie, un eveniment, o persoană, un produs, o activitate etc Dosarul de presă completează informaţia care nu poate fi difuzată – din motive de spaţiu – printr-un comunicat sau în cadrul unei conferinţe de presă; este vorba, în general, de informaţii de fond şi nu de actualitate, menite să-l ajute pe jurnalist în înţelegerea specificului unei organizaţii, a evoluţiei anterioare a evenimentului ş a m d , precum şi să-i ofere o serie de informaţii suplimentare (date biografice ale unei persoane, caracteristici tehnice ale unui produs, repere temporale ale evoluţiei unui eveniment etc ) Dosarul de presă este o “carte de vizită” a organizaţiei de la care provine El este întocmit, de regulă, pentru a fi distribuit la conferinţe sau briefing-uri de presă, pe timpul călătoriilor de documentare organizate pentru jurnalişti, pe durata vizitelor pentru jurnalişti de genul “Zilelor uşilor deschise”, pentru a fi distribuit cu ocazia unor evenimente speciale (show-uri, expoziţii, târguri, aniversări etc ) Mai poate fi întocmit şi distribuit în diferite redacţii în cazul în care o organizaţie nou-înfiinţată vrea să-şi facă “intrarea” în arena opiniei publice prin intermediul mass-media În fine, un dosar de presă poate fi distribuit şi fără vreun prilej anume, doar pentru a oferi jurnaliştilor informaţie de fond despre o organizaţie (persoană, eveniment etc ) Situatiile cand putem elabora dosare de presa pot fi: conferinte de presa, calatorii de presa, evenimente speciale, expoziţii, documentari etc Avantajele distribuirii unui dosar de presă sunt următoarele: - permite jurnalistului cunoaşterea de profunzime a unui subiect într-un timp relativ scurt; - face posibilă stocarea informaţiilor respective în bazele de date ale redacţiilor; - prezintă un subiect în detaliu; - dosarul permite abordarea unui eveniment din diferite unghiuri; 52 - poate asigura material ilustrativ (fotografii, grafice, scheme sau chiar materiale audio-vizuale), util pentru completarea materialului realizat de jurnalist Prea putina informatie nemultumeste si nu justifica alcatuirea unui dosar de presa; prea multa informatie ascunde elementele esentiale si presupune effort in cautarea informatiilor utile Iata câteva idei în ceea ce priveşte conţinutul acestuia: - dosarul de presă trebuie să trateze un singur subiect El nu trebuie să cuprindă un amalgam de texte fără relevanţă, fără legătură între ele sau care plictisesc ori, mai rău, sunt pline de elogii la adresa organizaţiei; - este bine ca subiectul să fie anunţat şi pe copertă, sub formă de titlu, împreună cu sigla şi datele de identificare ale organizaţiei (denumire completă, adresă, telefoane etc ); - un sumar (la începutul dosarului); - o prezentare a subiectului (evenimentului, acţiunii etc ), realizată în stilul unui comunicat de presă; - diferite documentare scurte (2 – 3 pagini) care dezvoltă aspecte particulare ale subiectului: implicaţii economice, sociale, financiare; evenimente similare care au avut loc în viaţa organizaţiei ş a m d Acestea trebuie redactate în stil jurnalistic, clar şi concis, cuprinzând informaţie factuală, neutră;alte materiale, în funcţie de situaţie: date statistice, detalii tehnice, grafice, scheme şi fotografii (cu explicaţii), materiale audio-vizuale, un scurt istoric al organizaţiei, biografii, programul activităţii respective, textele discursurilor ce vor fi rostite cu acea ocazie etc SUBIECTE DE DISCUTAT 1 Care sunt elementele esenţiale ale unui dosar de presă? 2 Care este deosebirea dintre biografia directă şi cea narativă? 3 Care este deosebirea dintre un comunicat şi o ştire de presă? 4 Când pot fi înlocuite comunicatele de presă cu un articol? 5 Care sunt atributele unei bune scrisori cu "cârlig"? 53 6 Care sunt calităţile care fac o informaţie atractivă pentru presă? 7 Ce înseamnă structura piramidei răsturnate? 8 Care sunt condiţiile de prezentare ale unui comunicat de presă? 9 Care este forma unui articol feature story? 10 Câte stiluri de întocmire a unei biografii există? 11 Ce este scrisoarea către editor? 12 De câte feluri sunt broşurile sau pliantele de prezentare şi care este deosebirea dintre ele? Activităţi practice: 1 Întocmiţi o ştire de presă şi un comunicat de presă, care să se refere la acelaşi eveniment, persoană, idee, produs etc Subiectul este liber 2 Scrieţi un articol de atracţie (feature story) Subiectul: la alegere 3 Elaboraţi un pliant de prezentare pentru o firmă la alegere 4 Scrieţi o scrisoare către editorul unei publicaţii 5 ElaboraţI un dosar de presă pentru un eveniment la alegere Cerinţe: 1 Materialele să fie realizate conform indicaţiilor din curs 2 Materialele să fie redactate la calculator 54 CAPITOLUL II TEHNICI SPECIFICE DE RELAŢII PUBLICE Conţinut: • Conferinţa de presă • Briefingul de presă • Interviul pentru presa scrisă • Interviul pentru televiziune • Interviul pentru radio • Elemente ale comunicării electronice • Discursurile CONFERINŢA DE PRESĂ Conferinţa de presă este un procedeu specific relaţiilor publice, utilizat atunci când o organizaţie are de comunicat ceva foarte important, ceva de larg interes sau ceva absolut nou Este una dintre cele mai complexe activităţi desfăşurate în relaţiile cu mass-media Se poate organiza pentru: - a prezenta un eveniment important, care suscită interes pentru o largă parte a publicului; - a oferi jurnaliştilor posibilitatea de a adreesa întrebări conducătorilor organizaţiei; - a economisi timp, printâmpinând un mare număr de interviuri individuale; - a furniza simultan, mai multor mijloace de informare în masă date despre un eveniment, prioect etc de mare importanţă Unii specialişti consideră că temele unei conferinţe de presă pot fi: - decizii politice majore; 55 - proiecte importante (construcţii, inaugurări de obiective de interes naţional, schimbarea regimului de funcţionare a unor instituţii etc,); - situaţii de urgenţă; - catastrofe; - conflicte în interiorul organizatiei sau între organizaţii) Alti specialisti afirmă că putem organiza o conferinţă de presă dacă reuşim să răspundem afirmativ la trei din următoarele intrebări: a Se bucură organizaţia de un prestigiu suficient pentru a atrage un număr reprezentativ de ziarişti? b Este evenimentul în cauză destul de important încât organizaţia să trebuiască să se explice în faţa publicului? c Subiectul în cauză suscită suficient de mult presa pentru a genera întrebări? d Există informaţii sau poziţii noi care pot fi oferite presei? Se pot distinge două tipuri de conferinţe de presă: - conferinţă de presă dirijată: are o anumită tematică stabilită din timp, începe cu o declaraţie iniţială, după care jurnaliştii pun întrebări (legate, cel puţin teoretic, de subiectul pus în discuţie) Avantajul acestui tip de conferinţă este acela că oferă organizatorului un management eficient al evenimentului, rezultatele fiind previzibile, iar pregătirile fiind mai simple; - conferinţă de presă liberă, în care întrebările jurnaliştilor pot aborda o gamă largă de teme Acest tip de conferinţă are avantajul de a atrage mai mulţi jurnalişti, însă necesită o experienţă redutabilă, deoarece un asemenea eveniment este dificil de condus, iar rezultatele sunt greu de prevăzut De regulă, o conferinţă de presă este necesară: - pentru a anticipa un eveniment de interes major pentru mass-media; - pentru a focaliza atenţia presei asupra unui obiectiv; - pentru a economisi timp, preîntâmpinând un număr mare de interviuri individuale; - pentru a furniza simultan, mai multor mass-media, date despre un eveniment, un proiect etc ; - pentru a evita acuzaţiile de favoritism sau de părtinire în relaţiile cu mass-media 56 Organizarea unei conferinţe de presă comportă în principiu trei etape: a pregătirea; b desfăşurarea; c evaluarea Pentru pregătirea conferinţei de presă, specialistul de relaţii publice trebuie să efectueze următoarele activităţi: - să se asigure că subiectul propus pentru conferinţă prezintă interes pentru massmedia Nu întotdeauna ceea ce este important pentru o organizaţie este important şi pentru presă; - să facă demersurile necesare pe lângă conducerea organizaţiei pentru a susţine utilitatea organizării unei conferinţe de presă; - să stabilească sala în care va avea loc conferinţa Aceasta trebuie să fie suficient de încăpătoare pentru aproximativ 30 – 40 de persoane, să fie dotată cu scaune şi mese pentru jurnalişti, cu surse de energie electrică pentru echipele posturilor de radio şi televiziune, cu microfoane şi mijloace de amplificare, cu masă, scaune şi pupitre pentru cei care ţin conferinţa, cu mijloace tehnice pentru prezentarea materialelor auxiliare (aparatură de proiecţie, sisteme computerizate etc ); - să stabilească ora la care începe conferinţa, ţinând cont de termenele de închidere a ediţiei diferitelor publicaţii Intervalul cel mai propice pentru conferinţe de presă este în prima parte a zilei, între orele 10 şi 14; - să pregătească o declaraţie iniţială de maximum 5 minute, care urmează să fie prezentată de către cel care ţine conferinţa şi care trebuie să-i familiarizeze pe jurnalişti cu subiectul propus Această declaraţie iniţială poate fi ilustrată şi cu materiale auxiliare (grafice, scheme, fotografii, prezentări multimedia sau pe computer etc ); - să pregătească o listă cu întrebări şi răspunsuri posibile Să prezinte această listă persoanei care urmează să ţină conferinţa, să repete cu aceasta modul de livrare a răspunsurilor; - să desemneze un conducător (“maestru de ceremonii”) al conferinţei În cele mai multe cazuri, acest conducător este chiar specialistul de relaţii publice, atunci când nu este el însuşi una dintre persoanele care urmează să răspundă jurnaliştilor El trebuie 57 să facă prezentarea persoanei (persoanelor) care susţine conferinţa, trebuie să gestioneze întrebările jurnaliştilor, să vegheze la respectarea regulilor de bază stabilite pentru acea conferinţă şi comunicate din timp jurnaliştilor (subiecte care pot fi abordate, limite de timp, neutilizarea telefoanelor mobile pe timpul conferinţei, prezentarea jurnaliştilor cu menţionarea mass-media cărora aparţin etc ) şi să prezinte concluziile conferinţei; - să pregătească, dacă este cazul, dosare (mape) de presă pentru toţi jurnaliştii participanţi, care să conţină: textul declaraţiei iniţiale; biografiile celor care susţin conferinţa (atunci când este cazul); materiale ajutătoare cu privire la subiectul conferinţei (inclusiv fotografii sau chiar înregistrări audio-video); materiale pentru documentarea de profunzime a jurnaliştilor cu privire la subiectul abordat; - să ia măsuri pentru procurarea de băuturi răcoritoare, cafea, apă, eventual gustări uşoare, care să fie în cantităţi suficiente pentru jurnaliştii participanţi la conferinţă În cazuri obişnuite, hrana abundentă şi băuturile alcoolice nu sunt recomandate, acestea putând fi utilizate numai în ocazii speciale, cum ar fi: momente aniversare din viaţa organizaţiei, încheierea cu succes a unui proiect de mare anvergură şi însemnătate (mai ales pentru opinia publică), alte asemenea momente cu adevărat festive; - să anunţe mass-media din timp ( cu două – trei zile înainte) despre data, ora, locul şi subiectul conferinţei De obicei, acest anunţ se face printr-un comunicat de presă difuzat tuturor mass-media, evitându-se atitudinea părtinitoare, anunţarea preferenţială În preziua conferinţei, această invitaţie trebuie reînnoită telefonic; - să desemneze o persoană care urmează să înregistreze jurnaliştii şi să le înmâneze dosarele (mapele) de presă; - să se îngrijească de posibilităţi de parcare pentru autovehiculele jurnaliştilor; - să ia măsuri pentru prezenţa, pe durata conferinţei, a unei echipe de intervenţie (sau cel puţin măcar a unei persoane care să poată asigura acest rol): un mânuitor al aparaturii de amplificare, un responsabil cu luminile şi cu sursele de energie electrică, o persoană care să distribuie cafele, răcoritoare, apă etc ; - înainte de începerea conferinţei, să verifice personal modul de aranjare a sălii, funcţionarea aparaturii de amplificare şi de prezentare a materialelor auxiliare, a luminilor, surselor de energie electrică Să verifice amănunţit modul cum este organizată servirea cafelei, băuturilor răcoritoare, gustărilor etc ; - să pregătească persoana (persoanele) care urmează să susţină conferinţa 58 Pe timpul desfăşurării conferinţei de presă, pentru ca aceasta să se desfăşoare cu succes, trebuie să se ţină cont de următoarele reguli: - persoanele care susţin conferinţa de presă trebuie să fie prezente în sală la ora anunţată, nu mai târziu O întârziere dovedeşte lipsă de respect faţă de auditoriu şi creează deja o stare de animozitate în rândul jurnaliştilor; - dacă este necesar, înainte de începerea conferinţei, persoanele care vor susţine conferinţa pot face unele exerciţii de relaxare; - cel care conduce conferinţa de presă prezintă persoana sau persoanele care vor susţine conferinţa şi anunţă regulile de bază care vor trebui respectate (limitele în timp ale conferinţei, limitări ale ariei subiectelor – dacă este cazul – limitări privind numărul de întrebări pe care poate să-l pună o singură persoană, recomandarea de a se închide telefoanele mobile şi de a nu fi folosite pe timpul conferinţei etc ); - cel care susţine conferinţa sau o altă persoană desemnată special prezintă declaraţia iniţială, în care se fac referiri sintetice la subiectul (subiectele) conferinţei După această prezentare, se dă cuvântul jurnaliştilor, pentru a-şi expune întrebările; - atunci când se dă răspuns la o întrebare, în răspuns nu se va face nici o menţiune a numelui jurnalistului care a întrebat Acest fapt face imposibilă preluarea răspunsului de către posturile de radio şi televiziune, el fiind deja particularizat pentru o anume persoană De exemplu, dacă jurnalistul Vlad Ionescu pune o întrebare referitoare la strategia de dezvoltare a unei companii, este contraindicat ca preşedintele companiei să răspundă: “Strategia noastră de dezvoltare este următoarea, domnule Ionescu ”, fiindcă, în acest caz, răspunsul nu va putea fi utilizat decât de jurnalistul în cauză; - răspunsurile trebuie să fie clare şi concise (de obicei, un răspuns nu trebuie să se întindă pe o durată mai mare de 30 de secunde); - persoana care răspunde la întrebări nu trebuie să intre în dialog om-la-om cu nici un jurnalist Ca şi personalizarea răspunsurilor, acest fapt constituie o ofensă la adresa celorlalţi jurnalişti, care vor fi puşi în postura de a-şi pierde timpul asistând la un dialog care nu-i priveşte şi nu-i interesează Dacă, totuşi, acel jurnalist insistă în cererea lui, i se va sugera posibilitatea unui dialog separat după conferinţă; - pe timpul desfăşurării conferinţei de presă, este indicat să se utilizeze materiale ilustrative În alegerea acestora însă, trebuie să se ţină seama de faptul că ele trebuie să fie vizibile şi pentru camerele de televiziune Ca atare, prezentarea lor se va face 59 într-un unghi favorabil camerelor TV, iar atunci când se utilizează prezentări pe ecran (diapozitive, prezentări pe computer, filme etc ) intensitatea luminoasă a acestor imagini trebuie să fie suficient de mare pentru ca ele să poată fi reproduse la televiziune; - pe timpul desfăşurării conferinţei, persoanele care susţin conferinţa trebuie să repete şi să accentueze mesajele cuprinse în declaraţia iniţială, pentru a asigura transmiterea lor efectivă Mai ales dacă la conferinţă participă echipe de televiziune sau de radio, aceste mesaje trebuie repetate destul de frecvent, deoarece la radio şi la televiziune nu vor fi reproduse de obicei decât fragmente foarte scurte din declaraţii, iar comunicarea este într-adevăr efectivă atunci când reuşim să transmitem opiniei publice măcar unele dintre mesajele noastre; - cel care conduce conferinţa trebuie să dea cuvântul jurnaliştilor care au întrebări în ordinea solicitărilor făcute De asemenea, el trebuie să anunţe din vreme apropierea sfârşitului conferinţei, prin formulări ca: “mai avem timp pentru două întrebări ; mai avem timp pentru o întrebare ; aceasta este ultima întrebare”; - conferinţa de presă nu trebuie să dureze prea mult De obicei, ea se desfăşoară în limite cuprinse între 30 şi 60 de minute; - o dată planificată şi anunţată, o conferinţă de presă nu va fi anulată, chiar dacă în sală vor fi prezenţi doar doi jurnalişti Un moment important ‘n economia unei conferinţe de presă este momentul ‘ntrebărilor Este o proba pentru abilităţile profesionistului de relaţii publice Iata cateva situaţii cu care va puteti intalni: - nu pune nimeni intrebari – pune tu o intrebare sefului pentru a deschide noi unghiuri de abordare a problemei; - un jurnalist tinde sa monopolizeze discuţiile – oferiti-va sa ii furnizaţI detalii dupa…; - un jurnalist care in loc de intrebare isi expune propriile pareri – intrebarea dvs fiind…? - Reluarea unei intrebari poate oferi si timp de gandire; - Separarea intrebarilor duble – este treaba practicianului de relaţii publice; - Depasirea timpului destinat conferintei de presa 60 Pentru a utiliza cât mai eficient prilejul oferit de o conferinţă de presă, specialistul de relaţii publice mai poate desfăşura o serie de acţiuni şi după ce aceasta s-a încheiat: - dacă, din diferite motive, unele mass-media importante nu şi-au putut trimite reprezentanţi la conferinţa de presă, el le va remite acestora copii ale declaraţiei iniţiale şi rezumate ale răspunsurilor la întrebări; - dacă consideră necesar, va transmite mesaje de mulţumire (scrise, telefonice, verbale etc ) mass-media care şi-au trimis reprezentanţi la conferinţă; - urmăreşte modul în care mass-media au utilizat informaţiile primite pe timpul conferinţei În felul acesta, el va avea un feedback cu privire la eficienţa procesului de comunicare pe timpul conferinţei şi, totodată, va putea evalua rezultatele acesteia BRIEFING-UL DE PRESĂ În multe privinţe, briefing-ul este asemănător conferinţei de presă Deosebirile de bază constau în faptul că în cadrul briefing-ului se supune discuţiei un singur subiect, de o complexitate mai restrânsă decât în cadrul conferinţei, precum şi în durata mai scurtă a briefing-ului În ceea ce priveşte limitele subiectului abordat în cadrul briefing-ului, precizarea de la început şi respectarea limitelor acestuia constituie o regulă de bază Ca urmare, întrebările situate în afara acestor limite nu vor primi răspuns, ci doar o formulare de genul: “Aşa cum am precizat de la bun început, subiectul briefing-ului de astăzi este , iar întrebarea dumneavoastră este în afara acestui subiect” Dacă pentru o organizaţie există mai multe solicitări pe aceeaşi temă din partea mai multor mass-media, acest fapt este un indiciu că ar fi oportună organizarea unui briefing de presă Specialistul de relaţii publice trebuie să analizeze însă foarte bine această propunere, deoarece briefing-urile de presă nu sunt foarte agreate de jurnalişti, din cauza uniformităţii lor, rezultate din limitarea la un singur subiect bine definit De obicei, un briefing poate fi organizat în cazul unor evenimente neplăcute din viaţa organizaţiei, când există riscul ca acestea să fie greşit prezentate şi interpretate în presă În desfăşurarea unor evenimente complexe, care au o anumită întindere în timp (catastrofe naturale, operaţiuni de salvare, accidente majore, fluctuaţii puternice ale acţiunilor etc ), 61 organizarea unor briefing-uri de presă la intervale scurte de timp, de îndată ce evoluţia evenimentelor o cere, este ceva foarte obişnuit şi, mai ales, foarte indicat; tocmai de aceea, briefing-urile sunt organizate mai ales în cazul crizelor mediatice în desfăşurare, cu scopul de a împrospăta informaţiile oferite jurnaliştilor în funcţie de evoluţia crizei Cu toate acestea, subiectul unui briefing poate fi şi un eveniment pozitiv, dacă organizatorii consideră că acesta prezintă interes pentru presă De exemplu, revenirea antrenorului Emeric Jenei la echipa de fotbal a clubului “Steaua” ar constitui un foarte bun prilej pentru un briefing de presă pe acest subiect Briefing-ul de presă are două părţi: declaraţia iniţială; formularea întrebărilor şi a răspunsurilor Declaraţia iniţială va fi prezentată de persoana care susţine briefing-ul Copii ale textului acesteia, precum şi alte materiale ajutătoare, pot fi înmânate jurnaliştilor care iau parte la briefing Prezentarea declaraţiei iniţiale nu trebuie să depăşească 5 minute Un exemplu destul de eficient de declaraţie iniţială poate fi întocmit după următoarea structură: - introducere: o persoana care susţine briefing-ul îi salută pe participanţi, după care se prezintă, spunându-şi numele complet, precum şi funcţia sa în cadrul organizaţiei; o se prezintă scopul briefing-ului, adică limitele subiectului care va fi abordat; o se precizează celelalte reguli de bază propuse jurnaliştilor pentru desfăşurarea briefing-ului; - cuprins (organizat de obicei în ordine cronologică şi căutând să răspundă la întrebările: cine? ce? unde? când? cum? de ce?); o se precizează concret subiectul briefing-ului; o se furnizează date despre eveniment, despre persoanele implicate, despre urmări etc ; o în cuprins nu se includ mesaje de transmis opiniei publice, ci numai informaţiile ca atare; - încheiere: 62 o se precizează din nou subiectul briefing-ului, aşa cum a fost el formulat în cuprins, pentru ca jurnaliştii să poată înţelege cu exactitate despre ce a fost vorba; o se formulează o concluzie cât mai neutră sau, dacă este posibil, chiar una pozitivă (se transmit mesajele dorite); o se solicită întrebări din partea jurnaliştilor În funcţie de tipologia lor declaraţiile iniţiale urmăresc de regulă: • sa informeze sau sa explice (ce face organizaţia si de ce); • sa convinga sau sa apere (punctul de vedere al organizaţiei asupra unei probleme, justificarea unor actiuni, argumente pentru sustinerea unei pozitii); • sa celebreze sau comemoreze (momente deosebite din viaţa organizatiei) Din punct de vedere al stilului se va avea in vedere: - adresarea sa fie directa; - verbe la diateze active; - propoziţii scurte; - analogii pentru elemente abstracte sau necunoscute; - antiteze Partea rezervată întrebărilor şi răspunsurilor se limitează, de regulă, la durata de 15 minute De asemenea, aşa cum s-a spus deja, persoana care susţine briefing-ul trebuie să refuze (în mod politicos, desigur) să răspundă la întrebările care nu au legătură cu subiectul comunicat tuturor în declaraţia iniţială Briefingul sau conferinta de presa în situaţii de criză are cateva particularitati care asigura succesul: 􀂉 sa recunosti ca te confrunţI cu o criza; 􀂉 sa spui ca totul funcţiona nornmal (daca asa era) si s-a facut tot posibilul pentru evitarea sau prevenirea accidentului; 􀂉 anuntarea faptului ca datorita specificului activitatii exista riscuri, dar exista si planuri de actiune pentru acest gen de situaţii; 􀂉 reafirmarea preocuparii institutiei pentru cele petrecute 63 Practic mesajele unei conferinte de presa sau briefing de presa in situatii de criza sunt trei la numar si sunt foarte simple: - ce s-a intamplat; - ce face organizatia pentru a remedia; - ce simte conducerea organizatiei in legatura cu cele petrecute Ordinea cea mai indicata de a aborda problemele este: 1 oamenii; 2 mediul; 3 proprietatea; 4 banii INTERVIURILE Dacă ştirea şi comunicatul de presă reprezintă forme active de difuzare a informaţiilor, în care iniţiativa aparţine posesorului acestora, interviul este o formă pasivă, în care intervievatul răspunde întrebărilor jurnalistului; cu toate acestea, interesul jurnaliştilor poate fi stimulat în ceea ce priveşte solicitarea unui interviu: ştirile şi comunicatele de presă, de exemplu, au drept consecinţă de multe ori faptul că jurnaliştii solicită interviuri, pentru a intra în profunzimea informaţiei iniţiale Pentru jurnalişti, interviul (verbal, telefonic, scris, pentru radio sau televiziune) reprezintă atât o formă de prezentare a informaţiilor, cât şi un mijloc de documentare proprie Specialistul de relaţii publice răspunde atât de interviurile pe care le acordă el însuşi, cât şi de pregătirea persoanelor din organizaţia sa solicitate de către reprezentanţii mass-media Solicitarea interviului Atunci când un reporter sună la telefon, pentru a solicita un interviu, căutaţi să fiţi cât mai cooperant, dar nu acceptaţi imediat solicitarea Încercaţi să aflaţi cât mai multe despre şi de la reporterul respectiv Când negociaţi cu reporterul 􀂾 fiţi politicos, sincer, prietenos, bine intenţionat ; 64 􀂾 exprimaţi-vă intenţia de a fi de folos; 􀂾 subliniaţi faptul că, pentru început, aveţi nevoie de informaţii; 􀂾 păstraţi un mod profesional de exprimare; evitaţi formulările “neoficiale”; 􀂾 păstraţi-vă calmul; 􀂾 nu spuneţi “fără comentarii”; 􀂾 nu refuzaţi, dar nici nu acceptaţi ceva în mod automat; 􀂾 încercaţi să definiţi clar subiectul interviului şi limitele sale; 􀂾 dacă reporterul nu ştie încă foarte clar ce subiect să abordeze, sugeraţi dvs posibile subiecte; 􀂾 dacă reporterul vă întrerupe, spuneţi: “înainte de a ajunge acolo…” şi continuaţi întrebările; 􀂾 nu tărăgănaţi; termenele reporterilor sunt, de regulă, destul de strânse; 􀂾 aflaţi ce fel de interviu se solicită (radio, TV sau pentru presa scrisă) şi dacă vor fi şi alţi invitaţi; 􀂾 dacă reporterul sau producătorul doreşte un pre-interviu cu dumneavoatră, planificaţi-l la o dată şi o oră reciproc convenabilă şi pregătiţi-vă pentru pre-interviu Reporterul sună Aflaţi: • numele său • de la ce publicaţie este • numărul de telefon/fax; telefon mobil Subiectul este de competenţa dumneavoastră • subiectul interviului • motivul • ce urmăreşte Subiectul nu este de competenţa dumneavoastră Aflaţi ce ştie reporterul despre subiect Explicaţi reporterului de ce nu sunteţi persoana potrivită pentru interviu Câştigaţi timp pentru pregătire Oferiţi-vă să-l ajutaţi, să-i furnizaţi alte surse sau persoane cărora să se adreseze Verificaşi încă o dată dacă aveţi numărul de telefon şi de fax al reporterului Încheierea negocierilor: • conveniţi când să-l sunaţi sau să vă sune din nou; • treceţi în revistă cele convenite Pregătirea pentru interviu 65 Indicaţii suplimentare pentru negociere • rezumaţi agenda şi limitele interviului; • sugeraţi posibile subiecte sau zone asupra cărora să vă concentraţi; • oferiţi-vă să transmiteţi prin fax o "biografie" şi informaţii de background suplimentare; • sugeraţi alte persoane sau reportaje noi pentru referinţă; • dacă reporterul vă întrerupe cu o întrebare de "conţinut", spuneţi "ajungem şi la aceasta" şi continuaţi cu întrebările dvs ; • dacă reporterul vrea să pornească reportofonul, spuneţi "Înainte să faci aşa ceva…" şi continuaţi până aţi negociat timpul de pregătire; • dacă nu puteţi acorda interviul, spuneţi de ce şi oferiţi-vă să găsiţi persoana potrivită; • fiţi scurt - timpul la dispoziţie este limitat; • dacă interviul este pentru radio sau televiziune, aflaţi cum se va desfăşura şi dacă vor fi alţi invitaţi În funcţie de specificul mass-media pentru care este acordat, interviul poate fi: - pentru presa scrisă; - pentru radio; - pentru televiziune Un alt gen de clasificare împarte interviurile în: "On-the-record" (cu înregistrare): Tot ceea ce spuneţi poate fi citat, inclusiv numele dumneavoastră (dacă nu aţi negociat alte condiţii în această privinţă) De exemplu: "Conform purtătorului de cuvânt, XXX , ''Această ofertă de preluare a activităţii este definitivă,, " "Off-the-record" (fără înregistrare): Reporterul este de acord de a primi informaţii dintr-o sursă protejată, fără să scrie un reportaj sau să folosească informaţia Această modalitate nu-l poate opri pe reporter, totuşi să obţină aceaşi informaţie din altă sursă şi să o utilizeze 66 "Pentru background sau fără drept de atribuire": Reporterul poate utiliza (cita) informaţiile, dar nu şi numele sursei De exemplu: "Un înalt oficial al … , care este implicat în desfăşurarea anchetei, dar care doreşte să rămână anonim, a spus … " "Numai pentru background sau ,,Pentru îndrumare'' ": O sursă protejată, al cărei nume nu poate fi dezvăluit sau publicat direct, informaţia putând fi utilizată de către reporter fără a nominaliza sursa De exemplu: "Toţi angajaţii societăţii YYY cunosc această situaţie …" Cu alte cuvinte, reporterul este îndrumat într-o anume direcţie Notă: Aceste reguli de bază nu sunt recomandate şi multe organizaţii interzic sau restricţionează sever folosirea lor Dacă doriţi să apelaţi la ele, trebuie să negociaţi înainte cu jurnalistul, pentru a lămuri pe deplin semnificaţia şi consecinţele utilizării acestora Interviul pentru presa scrisă se poate desfăşura: fie sub forma unei discuţii înregistrate pe bandă audio, pe care apoi jurnalistul o prelucrează pentru publicare; fie prin remiterea întrebărilor scrise, la care intervievatul urmează să răspundă tot în scris; fie la telefon (lucru valabil şi în cazul interviurilor pentru radio) În ceea ce priveşte radioul şi televiziunea, în funcţie de pregătirile prealabile pe care le poate face intervievatul, se consideră că există trei tipuri de interviuri: - interviul spontan, în care nimic nu este pregătit dinainte, iar intervievatul nu ştie decât cel mult tema generală care urmează să fie abordată; - interviul pregătit, în care toate întrebările şi răspunsurile sunt pregătite în prealabil, de cele mai multe ori chiar în scris, şi în care atât jurnalistul, cât şi intervievatul urmează cu stricteţe “scenariul” ce a fost pregătit Avantajul constă în faptul că vor fi spuse exact lucrurile stabilite dinainte şi considerate în prealabil ca fiind importante; în schimb, de cele mai multe ori devine evident dezavantajul creat de faptul că se citeşte sau se repetă ceva exersat în prealabil, lucru care duce la dispariţia spontaneităţii şi a naturaleţei, creând o atmosferă artificială; - interviul semi-spontan, în care jurnalistul şi intervievatul stabilesc în prealabil întrebările (tipurile de întrebări) care vor fi puse Intervievatul îşi poate astfel pregăti în minte răspunsurile Ca urmare, de obicei răspunsurile sunt mai complete decât în cazul interviurilor spontane şi nu mai au aerul artificial întâlnit în cazul interviurilor pregătite 67 Pregătirea prealabilă cât mai temeinică este cheia succesului în orice interviu, dar mai ales în cazul celor pentru radio şi televiziune Specialiştii recomandă cel puţin o oră de pregătire înainte de a face faţă unui asemenea interviu Uneori acest lucru nu este posibil, dar prestaţia “după ureche”, fără nişte preparaţii minime, nu este sortită succesului Pregătirea pentru interviu Succesul unui interviu depinde în mod direct de calitatea pregătirii şi de nivelul de autocontrol exercitat în timpul derulării lui Pasul 1 1 Definiţi scopurile pentru problemă şi/sau interviu Stabiliţi cum doriţi să vă "poziţionaţi" organizaţia 2 Definiţi audienţa pe care vreţi să o atingeţi cu mesajele dvs Împărţiţi publicul ţintă în trei grupuri mari: sprijinitori de bază, necunoscători ai problemei (indecişi) şi oponenţi Concentraţi-vă pe indecişi, care trebuie să fie ţinta principală pentru mesajele dvs De asemenea, aveţi în vedere faptul că reporterul îşi formulează întrebările în funcţie de ceea ce spun oponenţii sau criticii Nu intraţi în dispute zgomotoase Concentraţi-vă pe persuadarea audienţei ţintă; nu vă îndepărtaţi de aceasta în timp ce discutaţi cu reporterul 1 Scopul 2 Audienţa 3 Problema 4 Necesitatea 5 Mesaje pro-active 6 Tema 7 Mesaje reactive 8 Re-analizare şi simplificare 9 Testare 10 Declaraţia de poziţionare 11 Exemple, ilustraţii, citate utile Sprijinitori Nu ştiu/indecişi Oponenţi puternici TU Nr 1 Nr 2 Nr 3 REPORTER 68 3 Stabiliţi care sunt problemele de care este preocupată audienţa pe care o "ţintesc" mesajele dvs 4 Stabiliţi care sunt nevoile acestei audienţe De ce informaţii sau asigurări au nevoie membrii acesteia pentru a fi deschişi mesajelor dvs 5 Creaţi trei mesaje pro-active (de bază) pe care intenţionaţi să le transmiteţi pe timpul interviului, precum şi alte iniţiative şi instrumente de comunicare Pentru fiecare mesaj de bază, elaboraţi câteva mesaje (sau puncte de vedere) de susţinere Pregătiţi-vă mesajele Scopul dvs este de a fi cel care transmite mesaje şi nu pur-şisimplu cel care răspunde la întrebări A fi cel care transmite mesaje înseamnă: • să ştii care sunt mesajele tale; • să începi de unde doreşti; • să-ţi transmiţi cu consecvenţă mesajele; • să faci tot posibilul pentru "a le face să treacă" în interviu; • rămâi departe de poziţia de simplu răspunzător la întrebări, care, adesea, nu te conduc la mesajele pe care doreşti să le transmiţi; • nu răspunde pur-şi-simplu al întrebări; răspunde, dar urmăreşte permanent să revii la mesajele tale Ce este un mesaj cu valoare de ştire: • o chestiune pe care doreşti ca audienţa să o cunoască şi să o reţină; • arată de ce este importantă o problemă, program, politică etc; • arată ce va realiza aceasta în lumea (viaţa) reală Mesajul poate atrage atenţia reporterului dacă este construit în termeni de ştire valoroasă: • aduce ceva nou sau semnificativ; • are legătură cu un subiect de actualitate; • este efectul secundar al unei tendinţe sau eveniment important; 69 • adaugă ceva nou la un reportaj de ştiri Mesajul este punctul cheie de accentuat în interviu Pregătirea unui mesaj Un mesaj pentru radio-tv trebuie să fie de cel mult 5-20 sec (mărimea medie a unui clip este de 30 sec ) Echivalentul pentru presa scrisă este un mesaj pe cel mult trei rânduri Anticipaţi modul în care reporterii unui anumit mijloc de presă scriu o ştire Mesajele: • să fie scurte (12-24 cuvinte); • să fie uşor de reţinut (în cuvinte simple); • să fie pozitive (să sublinieze afirmativul) Pasul 2 6 Construiţi o temă care să unifice mesajele De exemplu: "investim în folosul comunităţii", "construim punţi de legătură" etc Gândiţi-vă la un subiect sau "cuvânt imagine" pentru a încadra mesajele într-un mod memorabil Prin accentuarea unei teme de-a lungul interviului, mesajele dvs se cuplează într-u tot unitar şi armonios Tema (subiectul) trebuie să domine interviul Exemple de astfel de teme: • "punerea pietrei de temelie"; • "întoarcerea la rădăcini"; • "răspândirea seminţelor"; Mesaj (5-20 sec) De ce? Unde? Când? Ce? Cine? Cum? 70 • "asumarea responsabilităţii"; • "mergem pe mâna dumneavoastră"; • " a gândi global; a acţiona local" etc 7 Elaboraţi mesaje reactive pentru întrebările care anticipaţi că vor fi puse Acestea sunt, de obicei, întrebări în care nu vreţi să investiţi prea mult pentru a răspunde şi nici să vă concentraţi asupra lor Legaţi toate mesajele reactive întrun formular de tipul "Întrebări şi răspunsuri de uz intern" 8 Reanalizaţi şi simplificaţi mesajele pentru a le păstra succinte, inteligibile, izbitoare şi relevante pentru audienţa ţintită 9 Testaţi mesajele, de preferinţă printr-un focus group care să reprezinte caracteristicile de bază ale audienţei ţintite Pasul 3 10 Elaboraţi o declaraţie de poziţionare, care stabileşte cadrul sau linia directoare a interviului Pe timpul interviului, încercaţi să plasaţi declaraţia de poziţionare în primele 30 de secunde În mod obişnuit, aceasta cuprinde definiţia problemei, scopul politicii organizaţionale sau esenţa poziţiei dvs Începeţi abordarea subiectului sau problemei din locul unde vă vine mai bine, şi nu din locul unde încearcă să va conducă prima întrebare Expresii (fraze) de situare: • fraze generale care vă ajută să începeţi De exemplu: "Cheia pentru dezvoltare este diversificarea economiei A diversifica înseamnă …" • deschizătoare de uşi pentru mesajele dvs De exemplu: "Perfecţiunea începe şi se termină cu angajaţii Angajaţii noştri au fost pregătiţi …" • să introducă mesajul, din perspectiva dvs sau a audienţei ţintă De exemplu: "Publicul doreşte servicii personalizate El defineşte serviciul ca fiind… " • situarea problemei în context De exemplu: "Această problemă nu s-a ivit peste noapte Ea este rezultatul unei serii de …" 71 • sunt acceptate de audienţa tintă ca fiind raţionale De exemplu: "Majoritatea oamenilor vor respecta legile dacă acestea sunt aplicate tuturor Întrebarea este următoarea: se aplică aceste legi chiar tuturor?" • constituie platforma de pe care să vă urmăriţi mesajul propriu Exemplu: " În această etapă noi examinăm toate opţiunile posibile Deşi legea ne dă dreptul, noi nu confiscăm proprietăţile pentru că nu s-au plătit ratele, ci pentru că …" 11 Creaţi exemple, ilustraţii şi citate valoroase (utile) pentru a face interviul mai interesant, viu şi pentru a vă asigura că mesajele dumenavoastră vor supravieţui procesului de (post)editare În pregătirea unui interviu trebuie parcurse mai multe etape a) Determinarea persoanei care urmează să acorde interviul (dacă solicitarea nu se referă expres la o anumită persoană) Atunci când opţiunea vă aparţine, aveţi în vedere dacă: • persoana aleasă este disponibilă; • cunoaşte subiectul de abordat; • a mai avut astfel de experienţe; • se exprimă clar, fluent, coerent; • are ticuri care îi pot prejudicia imaginea b) Obţineţi aprobarea şefului dumneavoastră pentru desfăşurarea interviului c) Obţineţi informaţii despre reporter şi despre redacţia sa şi elaboraţi un material (o pagină) pe această temă Acesta poate cuprinde: • reputaţia publicaţiei/postului; • aria de circulaţie; • audienţa; • experienţa ziaristului; • alte interviuri realizate de acesta; • întrebările pe care doreşte să le pună; • “fixurile” reporterului; • date de la persoane recent intervievate de respectivul reporter 72 d) Stabiliţi de comun acord cu reporterul un set de reguli pentru derularea în bune condiţii a interviului Pe baza acestor reguli este recomandat (în special în cazul talk-show-rilor şi al emisiunilor cu mai mulţi invitaţi) să încheiaţi cu realizatorul un protocol scris privind desfăşurarea activităţii Elementele ce nu trebuie scăpate din vedere sunt: • data şi ora de desfăşurare; • locul pentru desfăşurarea interviului; • durata interviului (de regulă în jur de 30’); • temele ce vor fi abordate (eventual întrebările care vor fi puse); • participarea altor persoane, identitatea acestora; • întrebări la care nu se poate răspunde cu ocazia interviului; • atenţionarea reporterului să nu se aventureze în speculaţii sau în atacuri la persoană, pentru că nu i se va răspunde şi va fi întrerupt; • anunţarea reporterului că o să înregistraţi şi dumneavoastră interviul (în cazul în care o veţi face); STIPULAŢI FOARTE CLAR ÎN PROTOCOL CUM VEŢI PROCEDA ÎN CAZUL NERESPECTĂRII REGULILOR DE DESFĂŞURARE CONVENITE (ABATEREA COMPLETĂ ŞI INTENŢIONATĂ DE LA SUBIECTUL STABILIT, INTRODUCEREA ÎN EMISIUNE A UNOR INVITAŢI SURPRIZĂ, FĂRĂ SĂ FIŢI ANUNŢAŢI ETC ) e) Stabiliţi locul unde se va desfăşura interviul Dacă acesta urmează să se deruleze în unitate, la alegerea locului urmăriţi: • să fie potrivit cu tema interviului; • să fie curat; • să fie ferit de elemente care pot distrage atenţia (telefoane care sună, computere sau aparate care execută operaţii complexe, grupuri care desfăşoară alt gen de activităţi în zonă etc ); • să fie adecvat iluminat; • să existe surse de alimentare cu energie; • să asigure confortul şi dotarea tehnică necesară desfăşurării în bune condiţii a interviului 73 f) Determinaţi necesitatea utilizării unor mijloace ajutătoare: hărţi, grafice, statistici, mostre, fotografii, casete video etc Nu arătaţi reporterului asemenea materiale dacă nu doriţi să îi oferiţi copii ale lor g) Pregătiţi un dosar cu documentare despre subiectele ce urmează a fi abordate în interviu h) Organizaţi, eventual, o repetiţie generală cu cel intervievat, într-un studio de radio sau TV, cu un “reporter” cât mai agresiv, pentru familiarizarea cu situaţiile ce pot apărea Completaţi planul de interviu de pe pagina următoare înainte de interviu Revedeţi-l, apoi, chiar înaintea începerii interviului 74 PLANUL INTERVIULUI Problema Scopuri 1 2 Tema Mesaj de bază 1 1 2 Mesaje de susţinere 3 Mesaj de bază 2 1 2 Mesaje de susţinere 3 Mesaj de bază 3 1 2 Mesaje de susţinere 3 Declaraţia de poziţionare Citate 1 2 1 2 Exemple, analogii, ilustraţii, fapte 3 75 Cum să vă structuraţi eficient răspunsurile la întrebări "Pana răspunsului" propusă de McLoughlin Justificarea penei 1 Scurt răspuns iniţial (exprimarea mesajului de bază): • vârful penei este este un scurt răspuns pe care îl daţi la prima întrebare Acesta poate fi o expresie de situare (care asigură contextul) sau un subiect (temă) care să sublinieze mesajul cheie Dacă sunteţi întrerupt, aţi transmis deja mesajul dorit; • răspunsul iniţial să nu fie mai lung de 30 sec (5-6 fraze - 20-30 cuvinte); • nu daţi detalii; • încurajaţi reporterul să vă urmărească pe drumul dorit de dumneavoastră aruncându-i un "cârlig"; stop stop Scurt răspuns iniţial Răspunsul la prima întrebare: Transmiteţi (exprimaţi) mesajul dvs • declaraţie de poziţionare • tema • mesajul cheie (cârligul) (max 30 sec) Elaborare Susţineţi mesajul • explicare • probe (dovezi, argumente) • "cârligul" (max 30 sec) Ilustra]i mesajul • exemple • analogii • "cârligul" (max 30 sec) Dezvoltare 76 • un "cârlig" este un cuvânt sau o propoziţie, cum ar fi "avem o nouă abordare (concepţie)", care îl intrigă pe reporter suficient de mult pentru a vă pune următoarea întrebare (dorită de dvs) 2 Elaborarea (susţinerea mesajului): • Scurtul răspuns iniţial este urmat de motivele şi principiile dvs, explicaţii sau dovezi de sprijin Poate include: - Fapte-cheie şi statistici; - descrierea unui program anume sau explicaţii asupra ceea ce faceţi • Persuadaţi telespectatorii, ascultătorii sau cititorii cu puncte (chestiuni) de susţinere legate direct de viaţa acestora; • Explicaţi de ce aţi făcut declaraţia iniţială sau ce vrea să însemne răspunsul dumneavoastră iniţial 3 Dezvoltarea mesajului (ilustrarea subiectului): • Furnizaţi, fie probe (dovezi) suplimentare pentru susţinere, fie cuplaţi exemplul sau analogia pregătită pentru a ilustra ceea ce spuneţi • Exemplu: "Astfel, dacă un consumator este nemulţumit de un produs, această lege îi va permite să-l returneze în maximum o săptămână de la achiziţionare" • Analogie: "Este aceeaşi situaţie ca atunci când stai la coadă la ghişeul de bilete şi cineva se bagă în faţă Nu numai că este supărător, dar este şi aceeaşi situaţie ca cea de faţă!" • De asemenea, puteţi introduce alt mesaj (de susţinere), pe care să îl explicaţi pe scurt "Pana lui McLaughlin" este doar o imagine care materializează un posibil mod de abordare a unui interviu Ideea principală este aceea de a nu umple fiecare răspuns cu detalii (care pot deveni obositoare) Un interviu reuşit este acela care vă permite să vă transmiteţi mesajele în cadrul unui dialog animat Această metodă îi încurajează pe reporteri să vă urmărească, astfel încât dvs să fiţi cel care ţine sub control agenda interviului Plasarea mesajelor în citate sau segmente scurte (mici) Dacă interviul nu este o emisiune în direct: • În majoritatea cazurilor, interviul dvs va fi redus la un segment de 5-10 sec în cadrul unui subiect de ştiri radio/tv, sau la un citat de 1-3 rânduri lungime în reportajele din presa scrisă 77 • Evident, nu puteţi obliga un reporter să vă citeze de manieră pozitivă sau negativă Tot ceea ce puteţi face este să-l încurajaţi să utilizeze un citat sau un scurt segment, care să întărească mesajul dvs • De aceea, cheia pentru a vă transmite mesajele prin intermediul articolelor de ştiri este de a vă pregăti o pereche de citate irezistibile, demne de a fi preluate de reporter şi să încercaţi să le lansaţi în cadrul interviului Care sunt calităţile unui citat irezistibil? • Să fie scurt: "Problema nu este dacă o vom face, ci cum o vom face!" • Să fie suficient în sine (independent de conţinut): "De vină nu este numai sporirea deficitului, ci şi creşterea dolarului, care ne-a afectat exporturile" • Să utilizeze limbajul cotidian şi nu jargonul: "Lăsaţi-mă să vă spun aşa: suntem în afacere ca să rămânem" • Utilizarea unui limbaj "colorat" sau metaforic (o metaforă din viaţa de zi cu zi, sau schimbarea sensului unei propoziţii): "Când mimezi indiferenţa, tot ceea ce transmiţi este incompetenţa" • Să fie pasionat sau enetgic: "Dacă nu putem arăta un dram de compasiune pentru aceşti oameni, atunci ne vom acoperi capetele de ruşine", sau "Acesta este un apel la deşteptarea comunităţii, înainte ca alţi oameni să aibă de suferit" Evitarea citatelor scoase din context Citatele scoase din context mai sunt denumite şi "comentarii care pun capăt unei cariere" Reguli de respectat dacă ţineţi la cariera dvs: • Fiţi 100% coerenţi Dacă un singur rând/cuvânt este aparent contradictoriu cu poziţia declarată, acesta poate deveni citat dacă este cel mai interesant sau inconsistent lucru pe care reporterul îl aude de la dvs • Evitaţi comentariile improvizate; cu cât este mai mare gradul de improvizare, cu atât pot fi mai interesante pentru reporter • Pregătiţi citate independente de subiect (întrebare), suficiente prin ele însele, astfel încât audienţa să nu fie nevoită să se bazeze pe întrebare pentru a înţelege: "Aceasta este o problemă de fair play…" • Repetaţi citatele şi mesajele-cheie De fiecare dată când repetaţi, măriţi şansa de a-l vedea introdus în articol Totuşi, încercaţi să nu pară că o faceţi în mod ostentativ 78 • Încercaţi să nu vă lăsaţi atraşi în capcană, repetând cuvintele momeală lansate de reporter în întrebare (cuvinte cu încărcătură emoţională), cum ar fi: "lăcomie", "vină", "crimă" etc Imediat ce aţi preluat cuvântul, acesta devine un citat scos în afara contextului Cum se controlează desfăşurarea interviului Dacă descoperiţi că reporterul se îndepărtează de subiectul care vă convine să-l discutaţi, întoarceţi-l folosind punţile sau expresiile de legătură, care să-l conducă înapoi spre mesajul dumneavoastră În astfel de situaţii, primul pas este acela de a recunoaşte (aprecia) ceea ce se poate din întrebarea acestuia; apoi, întindeţi o punte către subiectul dvs În acest fel, evitaţi să fiţi parte la un interviu condus pe bază de întrebări Punţile de legătură cu mesajul (subiectul) • folosiţi toate mijloacele la îndemână pentru a lucra în folosul dvs ; • închipuiţi-vă punte ca fiind un mecanism de rotire lină, şi nu unul de întoarcere bruscă în direcţia dorită; • păstraţi un ton sincer; • răspundeţi întotdeauna la cel puţin unul din aspectele ridicate de întrebarea reporterului sau apreciaţi ceea ce se poate din conţinutul acesteia; • nu ignoraţi în mod evident un comentariu critic, dar nici nu repetaţi cuvintele momeală; • răspundeţi scurt şi întindeţi puntea către mesajul dvs ; Punţi Punţi Întrebare Apreciere Dirijare spre mesaj "Să privim dintr-o perspectivă mai largă …" "Există o altă preocupare, mai importantă, şi aceasta este … " "Să nu pierdem din vedere problema fundamentală …" "Aici apare o altă problemă interesantă …" "Vă gândiţi la o problemă de aceeaşi importanţă? Şi aceasta este…" "Aceasta nu este problema reală Adevărată problemă este…" 79 • scopul ultim este acela de a transmiţătorul de mesaje, şi nu cel care răspunde la întrebări Interviul pentru presa scrisă Înainte de a acorda un interviu unui reprezentant al presei scrise este bine să reţineţi: • de regulă, interviul va fi înregistrat pe casete audio; • nu pierdeţi din vedere auditoriul căruia vă adresaţi; deci, trebuie ca mesajele să fie construite în consecinţă; de exemplu, într-un interviu acordat unei publicaţii tehnice mesajele dvs vor fi diferite de cele pregătite pentru un interviu acordat unui cotidian de mare tiraj; auditoriul diferit vă obligă să vă structuraţi adecvat prezentarea; • ca specialist în relaţii publice, trebuie să asistaţi la asemenea interviuri (dacă nu le acordaţi chiar dvs ); dumneavoastră monitorizaţi desfăşurarea interviului; pentru aceasta: 􀂙 vegheaţi la respectarea regulilor stabilite pentru desfăşurarea interviului; 􀂙 înregistraţi interviul; 􀂙 interveniţi când intervievatul este pe punctul de a cădea într-o “capcană” întinsă de reporter; 􀂙 cronometraţi durata interviului şi anunţaţi reporterul când timpul destinat interviului se apropie de sfârşit; 􀂙 preluaţi întrebările care necesită documentare şi promiteţi reporterului un răspuns ulterior 􀂙 oferiţi fotografii sau materiale grafice pe care publicaţia să le poată utiliza la prezentarea interviului sau oferiţi reporterului oportunitatea de a face fotografii semnificative cu intervievatul; 􀂙 întâmpinaţi reporterul, reamintiţi-i regulile convenite anterior pentru desfăşurarea interviului şi conduceţi-l la “locul faptei”; 􀂙 nu este indicat ca locul interviului să fie biroul de lucru; dacă, însă, nu există alte posibilităţi, nu lăsaţi documente pe birou şi aranjaţi să nu fiţi deranjaţi timp de 30 minute Atenţie! Reporterul vede, aude şi înregistrează tot ce se găseşte în raza simţurilor sale 80 Elemente specifice privind apariţiile la televiziune Pe lângă elementele deja menţionate în capitolul referitor la interviuri atunci când sau făcut referiri la etapele pe care trebuie să le parcurgă o persoană atunci când este solicitată să apară la televiziune, mai trebuie menţionate o serie de elemente specifice acestui mijloc foarte răspândit de informare în masă Un prim fapt de care specialistul de relaţii publice trebuie să ţină seamă este acela că televiziunea reprezintă de departe principalul mijloc prin care oamenii obişnuiţi, cei care formează opinia publică, îşi obţin informaţiile cotidiene de care au nevoie Prin urmare, televiziunea este un formator de opinie care nu trebuie pierdut din vedere atunci când se întocmeşte o strategie sau un plan de informare publică, mai ales că mesajele transmise prin televiziune au şanse de a fi receptate într-o măsură mai mare datorită faptului că ele sensibilizează concomitent două simţuri umane: văzul şi auzul În al doilea rând, un bun manager şi, cu atât mai mult, un bun specialist de relaţii publice nu trebuie să rateze ocazia de a-şi prezenta favorabil propria organizaţie la televiziune O asemenea prezentare poate fi recepţionată de milioane de telespectatori şi îi poate influenţa pe aceştia în formarea unei percepţii favorabile cu privire la o organizaţie sau la produsele (activităţile, membrii etc ) acesteia Pentru asemenea apariţii, în lumea reclamei se plătesc bani grei: un minut de apariţie la TV la o oră de maximă audienţă costă în Marea Britanie nu mai puţin de 250 000 de lire sterline; cu banii cheltuiţi numai pentru 15 secunde de reclamă, o organizaţie oarecare şi-ar putea permite să-şi cumpere propriul echipament de studio TV, să pregătească o echipă de tehnicieni din rândul propriilor membri şi să plătească cheltuielile pentru cel puţin o lună de producţie; singura problemă este că postul de televiziune astfel înfiinţat va trebui să facă investiţii incomparabil mai mari pentru a obţine şi o audienţă adecvată… Bineînţeles, apariţia la televiziune implică şi riscuri: ca urmare a modului în care este montată o emisiune, un militant onest pentru o cauză dreaptă poate apărea drept un fanatic incorigibil, iar un specialist care încearcă cu bună credinţă să apere interesele şi imaginea organizaţiei sale îi poate provoca acesteia daune ireparabile datorită efectului defavorabil al interviului său transmis la televizor Aşadar, cel care se încumetă să apară pe 81 micul ecran trebuie să fie cât mai familiarizat cu specificul şi provocările unui studio de televiziune, deoarece acest mediu induce o doză substanţială de disconfort psihic chiar şi celor care nu sunt la prima lor experienţă de acest gen Atunci când este solicitată, o organizaţie trebuie să-şi trimită reprezentanţi la televiziune, fie că acolo se va vorbi de un lucru bun sau de unul rău referitor la organizaţie Dacă este vorba de un eveniment negativ în care a fost implicată organizaţia, nici o scuză nu este suficient de potrivită pentru absenţa reprezentanţilor săi: în acest caz, organizaţia va fi blamată în lipsă, fără a avea posibilitatea să se apere; nu va fi nimeni acolo care să răspundă eventualelor acuzaţii şi care, în acelaşi timp, să focalizeze atenţia şi asupra “faptelor bune” ale organizaţiei Acelaşi mod de abordare este cu atât mai mult util în cazul unei intenţii de mediatizare a organizaţiei dintr-un unghi favorabil Cel care urmează să apară la televiziune în numele organizaţiei sale trebuie să ţină cont de asemenea şi de constrângerile cărora trebuie să le facă faţă realizatorii Astfel, dacă în cazul unui interviu scris jurnalistul caută în primul să-şi informeze publicul şi în subsidiar urmăreşte să-i ofere acestuia un prilej de divertisment, realizatorul de televiziune trebuie săşi informeze şi să-şi distreze telespectatorii în acelaşi timp Dacă intervievatul va intra în aspecte tehnice, seci, plictisitoare, fără a oferi telespectatorului şi doza de divertisment pe care acesta o aşteaptă, percepţia publică despre organizaţie va avea de suferit Interviul pentru televiziune Camera de luat vederi şi chiar microfonul au tendinţa de a-l inhiba pe intervievat În acest sens, este recomandat să aveţi în vedere câteva elemente specifice pentru acest gen de interviu Cercetările arată că majoritatea auditoriului va reţine numai 7 % din ceea ce spuneţi În schimb, impresia generală va fi dată de vocea dumneavoastră, de expresia feţei, de gestică, de ţinută, precum şi de farmecul personal şi de credibilitatea pe care le inspiraţi în timpul interviului 82 Dacă nu credeţi, amintiţi-vă unul dintre interviurile pe care le-aţi vizionat recent la televizor Ce vă mai amintiţi? Evident, o parte a conţinutului, dar, în principal, elemente legate de imaginea celui intervievat Dacă vă concentraţi, veţi constata că majoritatea mesajelor pe care le-aţi reţinut sunt direct legate de tonul vocii, gestică, siguranţa de sine etc Această imagine o veţi reţine pentru mult timp În interviurile televizate aproximativ 55 % din mesajele recepţionate sunt legate de gestică, de limbajul non-verbal, iar 38 % de ton şi atitudine sau de limbajul para-verbal Comunicarea verbală a) ritmul 􀂃 prea rar sau prea rapid – duce la frustrarea auditoriului; 􀂃 alternaţi ritmul pentru a menţine expunerea interesantă b) inflexiunile 􀂃 alternarea accentului pe anumite cuvinte vă ajută să atrageţi atenţia şi să evitaţi senzaţia de monotonie; 􀂃 subliniaţi în special cuvintele sau pasajele care constituie mesajele dvs c) pauzele 􀂃 făcute înainte sau după cuvinte-cheie denotă importanţă şi transmite preocupare; 􀂃 evitaţi, însă, pauzele prea lungi, care dau impresia că aţi fost prins pe picior greşit d) cuvintele 􀂃 limbajul clar, nepreţios este esenţial pentru a permite comunicarea ideilor; 􀂃 evitaţi jargonul sau limbajul excesiv tehnic; 􀂃 nu vă plictisiţi auditoriul cu fraze nesfârşite; 􀂃 nu folosiţi cuvinte de al căror sens nu sunteţi sigur e) dinamica 􀂃 energia pe care o imprimaţi în expunerea subiectului va fi reţinută f) dicţia 􀂃 deschideţi bine gura şi pronunţaţi clar cuvintele, nu le “înghiţiţi”; 83 • evitaţi “ă”, “â”, “hm” şi alte bariere verbale Este mai bine să păstraţi tăcere între cuvinte g) comunicaţi cu o persoană din audienţă; nu uitaţi că vă aflaţi în sufrageria acelei persoane h) nu consideraţi auditoriul o masă amorfă Comunicarea para-verbală Tonul şi atitudinea Comunicarea non-verbală Expresia feţei • dacă este în concordanţă cu conţinutul verbal, animată, atunci vă ajută să subliniaţi ceea ce spuneţi; • comunicaţi cu plăcere şi arătaţi acest lucru printr-o expresie facială adecvată; • uitaţi-vă în ochii reporterului, dar nu rămâneţi fixat aşa; • zâmbiţi când este cazul; • nu distrageţi atenţia prin “figuri” inutile Postura • nu staţi cocoşat; • aşezaţi-vă într-o poziţie comodă, dar nu excesiv de relaxată; • nu vă înclinaţi lateral; • staţi cu ambele picioare pe podea sau încrucişate, dar către reporter; • sprijiniţi-vă uşor coatele pe braţele fotoliului (scaunului), dar lăsaţi mâinile în poală una peste alta; nu ţineţi şi mâinile pe braţele fotoliului – pare rigid; • nu ţineţi o mână în şold – pare defensiv; • nu înclinaţi capul – comunică slăbiciune şi incertitudine; Concentraţi-vă să arătaţi că sunteţi: • modest • relaxat • deschis • sigur pe ce spuneţi • prietenos Feriţi-vă să păreţi: • arogant • ostil • defensiv • rigid • a face totul pentru a fi pe plac 84 • mustaţa sau barba pot comunica severitate şi maschează o serie de expresii faciale; dacă totuşi le purtaţi, aveţi grijă ca acestea să fie îngrijit tunse Îmbrăcămintea Prima impresie şi, implicit, primul mesaj pe care îl transmiteţi într-un interviu televizat sunt generate de felul cum arătaţi Din acest motiv este important ca îmbrăcămintea dvs să nu distragă atenţia, ci să vă susţină subtil în procesul de comunicare a) Pentru bărbaţi: 􀂃 evitaţi costumele din trei piese; tind să vă arate dolofan şi extrem de formal; 􀂃 nu purtaţi costum negru; sugerează lipsă de încredere; 􀂃 în privinţa culorilor, cele mai potrivite sunt griul şi albastrul; albastrul marin este foarte plăcut, mai puţin pentru cei blonzi sau cu tenul foarte deschis; în acest caz, încercaţi griul; 􀂃 evitaţi modelele foarte încărcate, precum şi cămăşile cu mâneca scurtă; 􀂃 cămaşa bleu deschis sau în dungi este potrivită, dar, atenţie, dungile trebuie să fie destul de rare şi de groase, pentru a evita senzaţia amestecării modelului pe micul ecran; 􀂃 utilizaţi o cravată de culoare clară, puternică, care să reflecte culoarea pe faţa dvs; nodul să fie astfel făcut încât cravata să nu depăşească nivelul curelei de la pantaloni; 􀂃 nu vă încheiaţi la sacou b) Pentru femei: • evitaţi fustele foarte scurte; • culorile puternice ale pietrelor preţioase sugerează încredere ( roşu rubin, verde smarald, albastru safir); • purtaţi culori mai deschise în partea de sus a corpului şi mai închise în partea de jos; • ţinuta cea mai potrivită este o combinaţie fustă-taior sau o rochie bine croită; 85 • purtaţi numai minimum necesar de bijuterii; • evitaţi bluzele albe (mai puţin dacă purtaţi sacou); • căutaţi să vă pieptănaţi astfel încât să aveţi faţa descoperită Interviul în studioul de televiziune 􀂉 căutaţi să ajungeţi mai devreme în studio, pentru a vă familiariza cu mediul; 􀂉 probabil că veţi fi dus, în prealabil, în cabina de machiaj; 􀂉 de la machiaj veţi fi condus fie într-o cameră de aşteptare, fie chiar în platou; 􀂉 aşteptaţi în linişte, consumaţi apă, nu cafea, faceţi exerciţii de respiraţie profundă; 􀂉 la instalarea în platou lăsaţi tehnicienii să vă prindă microfonul la rever; 􀂉 întrebaţi regizorul de platou tot ce aveţi de întrebat; 􀂉 întrebaţi-l şi care este camera pentru planul apropiat; acest lucru este important de ştiut atunci când doriţi să vorbiţi direct cu telespectatorii pentru a demonstra sau a sublinia ceva; 􀂉 închipuiţi-vă că vă aflaţi acasă şi discutaţi cu cineva în prezenţa unei alte persoane care vă urmăreşte; 􀂉 fiţi atent cum vă comportaţi; s-ar putea să fiţi filmat permanent; 􀂉 încercaţi să nu vă “admiraţi” în monitor pentru că vă poate afecta concentrarea; dacă nu puteţi să vă abţineţi, cereţi regizorului de platou să întoarcă monitorul Talk-show-urile în studioul TV - în legătură telefonică cu telespectatorii • uitaţi-vă la reporter când vă adresează o întrebare şi în camera de luat vederi când ascultaţi o întrebare a unui telespectator; • încercaţi să reţineţi numele şi localitatea de unde telefonează telespectatorii care vă adresează întrebări; • răspunsurile trebuie să nu depăşească 30 de secunde; • dacă la emisiune participă mai mulţi invitaţi, uitaţi-vă la aceştia când vorbesc 86 Interviul de televiziune pentru post-editare Acest gen de interviu urmăreşte în general ca, după prelucrarea ulterioară, să se obţină câteva imagini şi citate semnificative ♦ planificaţi aproximativ 15 minute înainte de interviu, pentru instalarea echipamentelor, şi 15 minute după, pentru strângerea echipamentului; ♦ nu acceptaţi să fiţi filmat într-o poziţie de birocrat, ţeapăn, la birou; ♦ filmaţi şi dvs interviul (cereţi mai întâi permisiunea); ♦ pregătiţi mesaje utilizabile şi atractive; ♦ fiţi pregătit să faceţi chiar puţină actorie (o conversaţie la telefon, intrarea în birou etc ); ♦ după interviu veţi fi rugat să înclinaţi afirmativ din cap şi să simulaţi un dialog cu reporterul; microfonul este în funcţiune, aşa că nu spuneţi lucruri pe care să le regretaţi apoi; ♦ dacă nu sunteţi mulţumit de un răspuns pe care l-aţi formulat, spuneţi “aş dori să reiau răspunsul la această întrebare” şi începeţi din nou; ♦ nu porniţi de la prejudecăţi; în majoritatea cazurilor reporterii doresc să vă înţeleagă poziţia şi să obţină câteva imagini şi declaraţii pe care să le poată folosi; fiţi pregătit şi câştigul va fi al ambelor părţi; ♦ Atenţie! Faptul că proiectoarele se sting nu înseamnă că şi camera de luat vederi este oprită Deci, aveţi grijă ce spuneţi DE REŢINUT: Nu de puţine ori, lideri în aparenţă siguri pe ei s-au pierdut cu firea în faţa camerelor de luat vederi datorită aşa-numitului “efect al reflectoarelor”, probă certă că duritatea unor persoane ascunde timidităţi nebănuite! Trăsături specifice ale radioului Dacă presa scrisă şi imaginea (fie ea cinematografică, fotografică sau de televiziune) se adresează văzului, radioul se adresează simţului auditiv, iar de aici decurg o serie de elemente specifice cu privire la modul de formulare a propriului mesaj Pentru a avea impact la ascultători, un mesaj trebuie să răspundă “regulii celor şase C”, adică să fie: 87 - clar: un mesaj clar este înţeles de prima dată; - concis: mesajul nu trebuie să constituie o risipă a timpului ascultătorului, ci să conţină doar cuvintele necesare, cele care exprimă esenţa mesajului; - conversaţional: cuvintele utilizate trebuie să facă parte din fondul lexical comun omului obişnuit, astfel încât cei mai mulţi dintre ascultători să poată înţelege despre ce este vorba; - complet: conform regulii jurnalistice binecunoscute, şi mesajul radiofonic trebuie să răspundă întrebărilor cine? ce? unde? când? cum? de ce? În cazul radioului, trebuie menţionat că, de obicei, mesajele (ştirile etc ) încep cu răspunsul la întrebarea ce?; - curent (actual): informaţia conţinută în mesaj trebuie să fie actuală, mai ales în cazul radioului, care lucreazză practic în timp real Informaţiile de acum câteva ore nu mai sunt actualitate pentru radio, ci istorie; - corect: atunci când un mesaj îndeplineşte cerinţele deja enumerate şi când, în plus, informaţiile difuzate sunt verificate temeinic din punctul de vedere al acurateţei, se poate afirma că el este corect Persoana care urmează să reprezinte organizaţia într-o emisiune de radio trebuie să aibă într-adevăr o voce “radiofonică”, adică să aibă un timbru al vocii plăcut şi cald, pronunţia să fie clară, iar ritmul vorbirii să fie adecvat mesajului Spre deosebire de presa scrisă, în cazul radioului pot fi utilizate unele elemente de paralimbaj, cum ar fi inflexiunile vocii sau variaţiile de ton şi de ritm al vorbirii în scopul sublinierii unor cuvinte-cheie sau al unor idei importante Multe dintre mesajele potrivite pentru televiziune pot fi difuzate cu succes şi la radio Interviul la radio a) În studioul de radio : • menţineţi contactul vizual cu reporterul şi un ton cald al vocii; • pronunţaţi cuvintele clar şi suficient de rar; • răspundeţi cât mai succint (max 30 secunde) ; • utilizaţi inflexiunile vocii pentru a sublinia cuvinte-cheie; • adresaţi-vă ca şi când aţi vorbi de acasă sau din maşină cu un ascultător b) În studioul de radio având legătura cu ascultătorii : 88 • documentaţi-vă asupra formei emisiunii; ascultaţi un asemenea talk-show; urmăriţi dacă are loc un dialog cu ascultătorii care sună sau doar se pune întrebarea şi apoi se răspunde din studiou; observaţi rolul mediatorului din studio şi atitudinea sa; • obiectivul dumneavoastră este să convingeţi toţi ascultătorii, nu numai pe cel care a telefonat; • încercaţi să stabiliţi o legătură între dvs şi cel care telefonează; când vă adresaţi, folosiţi-i numele; • începeţi răspunsul cu o “validare” a întrebării, de genul “problema pe care aţi ridicat-o este, într-adevăr, una importantă…”; • respectaţi-l întotdeauna pe cel care sună, chiar dacă nu o merită; • în general, vorbiţi direct cu ascultătorul, nu prin mediator; • fiţi pregătit să “umpleţi timpul” dacă nu prea sunt telefoane Interviul stand-up cu unul sau mai mulţi reporteri Acest gen de interviu este neaşteptat, de cele mai multe ori nepregătit Reporterul sau reporterii aşteaptă persoana la un punct obligat de trecere (o ieşire, un hol etc ) şi se năpustesc, literalmente, asupra sa Pentru aceste cazuri este bine să aveţi în vedere următoarele : 􀂾 aceste interviuri pot fi de tip “ambuscadă” (de genul celor care i se iau primului-ministru la ieşirea din sediul guvernului) sau lejer, cu un singur reporter, şi pot avea loc pe hol, pe scările de la intrare sau într-un colţ al sălii unde tocmai s-a desfăşurat o conferinţă de presă; 􀂾 fiţi scurt în răspunsuri (max 20 secunde); 􀂾 repetaţi mesajele atunci când aveţi ocazia sau când consideraţi că momentul este potrivit pentru ca acestea să rămână în reportajul ce va fi transmis pe post; 􀂾 nu faceţi referiri la răspunsuri anterioare de genul “după cum am mai spus…”; acestea strică interviul; 􀂾 dacă aveţi de-a face cu un grup de reporteri, nu utilizaţi numele unuia dintre ei sau al vreunui post TV sau radio atunci când răspundeţi; acest lucru face ca celelalte posturi să nu mai poată utiliza materialul; în acest fel informaţia va fi transmisă numai pe un canal în loc de 7, 8 sau 10; 89 􀂾 nu numerotaţi răspunsurile în genul “aş dori să adaug de asemenea că: 1 … (sau “a”)”; 􀂾 nu este nevoie să răspundeţi la toate nuanţele cuprinse într-o întrebare; răspundeţi la ce este mai important sau la un singur aspect şi apoi treceţi către un mesaj adecvat; 􀂾 căutaţi să controlaţi ritmul întrebărilor; ţineţi capul în jos, ca şi cum aţi asculta întrebarea; rămâneţi în această poziţie până când întrebarea se termină; 􀂾 faceţi o pauză, apoi ridicaţi capul şi lansaţi un scurt mesaj adecvat, privind direct la reporterul care a pus întrebarea; vă acordaţi astfel timp de gândire înainte de a răspunde; 􀂾 în general, dacă vă uitaţi direct la reporter atunci când pune întrebarea, sunteţi tentat să vă repeziţi să răspundeţi înainte de a avea suficient timp să vă gândiţi; 􀂾 nu vă grăbiţi; nu lăsaţi să vă ia gura pe dinainte; 􀂾 rămâneţi calm atât în comportament, cât şi în tonul vocii, indiferent cât de obraznică este întrebarea Cum vă faceţi ieşirea din interviurile stand-up • nu prelungiţi întâlnirea cu reporterii prea mult (max 10 minute); de îndată ce aţi spus ceea doreaţi, scuzaţi-vă politicos, dar hotărât, şi plecaţi; • faceţi acest lucru cu calm, nu o luaţi la fugă; • dacă reporterii continuă să vă pună întrebări, repetaţi scurt şi clar principalele dvs mesaje (“scopul nostru este să clarificăm …”) sau asiguraţi reporterul că îi veţi răspunde când “voi avea mai multe detalii…” Sugestii pentru întrebări incomode 1 Întrebare cu premisă sugerată Î: “Ce prejudicii a adus această acuzaţie instituţiei dumneavoastră?” R: “Dacă îmi permiteţi, nu sunt de acord cu premisa formulată de dvs De fapt…” 2 Întrebare momeală Î: “Consideraţi că fenomenul se datorează corupţiei din firmă?” R: “Eu nu aş pune problema în acest mod Este un caz izolat care nu trebuie generalizat…” 90 • Nu repetaţi cuvântul momeală “corupţie” nici măcar pentru a-l nega • Combateţi-l, respingeţi-l fără să-l repetaţi 3 Opinia personală Î: “Care este însă opinia dvs personală?” R: “Nu cred că opinia mea este problema cea mai importantă” • Nu vă expuneţi opiniile personale 4 A vorbi în numele altora Î: “Care credeţi că este poziţia primăriei în acest sens?” R: “Pentru a afla detalii despre aceasta va trebui să întrebaţi primăria…” • Dirijaţi întrebarea spre cei abilitaţi • Vorbiţi numai în numele organizaţiei sau instituţiei dumneavoastră 5 Nu ştiţi răspunsul Î: “Cât de mare a fost investiţia?” R: “Nu cunosc cifrele pe de rost, dar pot să obţin această informaţie şi …” • Spuneţi dacă nu ştiţi • Oferiţi-vă să obţineţi informaţia • Nu minţiţi şi nu vă daţi cu presupusul 6 Ştiţi răspunsul, dar nu aveţi voie să-l faceţi public Î: “Care este valoarea contractului?” • R: “Nu vă pot răspunde pentru că:… Spuneţi de ce nu puteţi răspunde • această informaţie este confidenţială; • problema face obiectul unei cercetări şi nu ar fi potrivit să comentez acest lucru; • problema este extrem de sensibilă; • problema se află în faza de negocieri 7 Întrebări cu variante de răspuns sugerate (vi se oferă două opţiuni ) Î: “Aveţi de gând să suplimentaţi finanţarea sau să menţineţi situaţia actuală?” 91 R: “Nici una, nici alta Obiectivul nostru este să asigurăm un nivel de pregătire calitativ superior… • Ignoraţi cele două opţiuni oferite • Profitaţi şi transmiteţi un mesaj general clar 8 Întrebări ostile sau cu încărcătură emoţională Î: “Nu vi se pare că, prin cererea de suplimentare făcută, o să sufocaţi contribuabilul?” R: “Nicidecum La întrebarea dacă sumele plătite de contribuabili vor fi mai mari, răspunsul este, din păcate, afirmativ, dar la nivelul costului unui pachet de ţigări…” • Nu răspundeţi cu ostilitate • Reformulaţi în termeni mai puţin emoţionali 9 Întrebări ostile care conţin un sâmbure de adevăr Î: “De ce nu v-aţi încadrat în termenul stabilit pentru curăţarea terenului poluat, pierzându-vă astfel imaginea de bun vecin?” R: “Este adevărat că nu ne-am putut încadra în termenul stabilit iniţial Am negociat totuşi o prelungire a acestui termen…” • Reformulaţi în cuvintele dumneavoastră 10 Întrebări insistente Î: “… Atunci de ce nu vreţi să dezvăluiţi principalele puncte ale planului dumneavoastră?” R: “După cum am menţionat, există un plan minuţios şi vom oferi detalii la timpul potrivit Deci, cu tot respectul, consider că este inutil să repetăm mereu acelaşi lucru…” Dacă reporterul insistă în continuare: R: “Cred că acest punct a fost deja dezbătut …” Sau R: “Nu are nici un rost să tot repetăm această întrebare Am spus deja tot ce pot să spun pe această temă…” • Ferm, dar politicos, semnalaţi că nu veţi ceda • Repetaţi mesajele 92 • Lăsaţi mingea în terenul reporterului • Dacă este o transmisie în direct, reporterul va fi preocupat să nu pară pisălog Dacă este un interviu înregistrat, este posibil ca reporterul să insiste până când va obţine de la dvs declaraţia dorită 11 Întrebări vagi, deschise Î: “Spuneţi-mi vă rog ceva despre instituţia dvs ” R: “Ce anume vă interesează în mod concret?” • Întrebaţi pentru a fi edificat sau dacă nu aţi înţeles ori profitaţi de o întrebare vagă pentru a răspunde despre aspectul care vă convine şi vă permite să vă lansaţi mesajele 12 Zvonuri Î: “Se zvoneşte că veţi fi schimbat din funcţie ” R: “Nu este cazul să dăm crezare tuturor zvonurilor Nu am nici un fel de informaţie care să confirme acest zvon “ 13 Întrebări ipotetice Î: “Ce veţi face dacă nu se semnează contractul?” R: “Nu doresc să mă lansez în speculaţii pe această temă…” Sau R:” Asta vom decide la momentul potrivit şi nu aş dori să mă lansez în speculaţii…” • Cuvântul-cheie este dacă; întrebările care încep cu “dacă” şi vă solicită să ghiciţi viitorul sunt invitaţii la speculaţie • Nu faceţi speculaţii • Etichetaţi ca speculaţie un astfel de răspuns 14 Întrebări multiple Î: ”Care va fi impactul acestor schimbări … şi o să puteţi continua să …” R: (Arătaţi că înţelegeţi ce se întâmplă ) “Mi-aţi pus mai multe întrebări deodată…” 93 R: (Alegeţi apoi întrebarea la care doriţi să răspundeţi ) ”Să încep cu prima întrebare Schimbările ne vor face mai eficienţi…” • Nu trebuie să răspundeţi la toate întrebările deodată 15 A face recomandări sau a da sfaturi altora Î: “Ce i-aţi recomanda şefului Poliţiei în acest sens?” R: “Şeful Poliţiei primeşte recomandări din diferite surse Dacă va avea nevoie de părerea mea, sunt sigur că va găsi o cale de a mă contacta” Sau “Nu aş dori să fac recomandări şefului Poliţiei prin intermediul presei ” • Evitaţi să daţi sfaturi sau să faceţi recomandări altora în mod public 16 Abordarea “amabilă” Î: “Trebuie să vă fie foarte greu acum, când firma dvs se confruntă cu aceste probleme ” R: “Nu cred că aceasta este principala problemă Noi ne facem datoria ca şi până acum…” • Nu vă lăsaţi păcăliţi să fiţi de acord cu afirmaţia respectivă 17 Întrebări cu răspuns Da sau Nu Î: “Este adevărat, da sau nu?” R: “Da, este adevărat, şi vă rog să-mi permiteţi să vă spun de ce …” • Evitaţi să daţi impresia că doriţi să ocoliţi întrebarea pentru că ascundeţi ceva 18 Întrebări cinice şi abordări tupeiste Î: “Haide domnule, doar nu vorbiţi serios!” R: “Nu vă supăraţi, dar aveţi o atitudine cinică O faceţi dintr-un motiv anume?…” • Nu fiţi agresiv sau defensiv 94 • Păstraţi un ton neutru 19 Comentarii în loc de întrebări R: “Scuzaţi-mă, dar nu am înţeles care este întrebarea dumneavoastră ” 20 Întreruperi constante Prima dată când sunteţi întrerupt, nu întrerupeţi şi dumneavoastră Aşteptaţi până când reporterul termină, apoi continuaţi: “Dacă îmi permiteţi, aş dori să-mi termin ideea, pentru că este importantă…” • Cu cât semnalaţi mai repede reporterului că nu vă lăsaţi uşor întrerupt, cu atât reporterul va fi mai puţin tentat să vă întrerupă în continuare • Nu încercaţi să vorbiţi în acelaşi timp cu cel care vă întrerupe 21 Întrebări în afara subiectului R: “Cred că ne-am îndepărtat de subiect Să revenim deci… ” 22 Întrebări rapide pe multe teme R: “Se pare că trecem de la una la alta (pauză) … lăsaţi-mă să mă axez pe unul dintre domeniile pe care le-aţi atins…” 23 Tratament prin tăcere (după ce aţi formulat răspunsul) • Lăsaţi liniştea să se aştearnă • Dacă sunteţi filmat, daţi uşor din cap, priviţi-l pe reporter şi afişaţi o mimică ce sugerează anticiparea următoarei întrebări 24 Informaţii incorecte R: “Aş dori, mai întâi, să corectez ce aţi spus mai devreme …” 25 Întrebări directe, dure Î: “Sunteţi un om crud?” R: “Nu vă mai învârtiţi în cerc De ce nu spuneţi ce vă interesează? Nu, nu sunt ” 95 Sau R: “Nu Dar dvs sunteţi?” • Nu daţi un răspuns elaborat şi nu vă arătaţi ofensat 26 Întrebări obraznice Î: “Nu este acesta un nou argument pentru faptul că minţiţi publicul?” R: “Îmi pare rău dar, din păcate, această întrebare spune mai multe despre dvs decât despre mine ” Sau R: “Vă respect, dar nu pot fi de acord cu insinuarea dumneavoastră ” Sau R: (cu un zâmbet) “În ce an aţi absolvit şcoala de bune maniere?” 27 Întrebări nadă (care par să nu ducă nicăieri) R: “Dacă nu vă supăraţi, unde doriţi să ajungeţi?” 28 Ne puteţi garanta… R: “Nu vă pot oferi nici un fel de garanţii, însă vă pot asigura că vom face tot ce putem…” Particularităţi ale comunicării electronice Redacţiile din zilele noastre, fie ele de presă scrisă, fie de radio sau televiziune, sunt asaltate cu informaţii de la diferitele organizaţii, din ce în ce mai numeroase şi mai complexe în peisajul social Dezvoltarea comunicării electronice, în special a Internetului, a deschis încă o cale, mult mai facilă şi oferind mai multe posibilităţi decât celelalte, pentru cei care doresc sau trebuie să disemineze către opinia publică informaţii despre propriile organizaţii 96 În acelaşi timp, Internetul oferă jurnaliştilor resurse documentare nebănuite, astfel că în Marea Britanie, de exemplu, peste 25% dintre ei utilizează acest mediu de comunicare; în SUA, în numai 18 luni, acest procent a crescut de la 26% la 57% Acest bombardament informaţional are la origine o viziune destul de simplistă asupra muncii unui specialist de relaţii publice: cu cât vei contacta mai mulţi jurnalişti, cu cât le vei trimite mai multe mesaje, cu atât şansele ca organizaţia ta să intre în atenţia mass-media sunt mai mari În realitate, este imposibil pentru cineva să citească în totalitate multitudinea de mesaje primite în redacţii În plus, concurenţa este sporită şi de intervenţia în mediul comunicaţional a companiilor care au resurse substanţiale (bugete de publicitate) pentru a-şi făuri o imagine adecvată şi care pun un preţ deosebit pe această imagine Prin urmare, cei care nu ştiu să-şi “vândă marfa” vor găsi cu mare greutate o cale de a ajunge în atenţia opiniei publice Fenomenul Internet a produs mutaţii globale în toate sferele vieţii sociale, inclusiv în cea a activităţii de relaţii publice Internetul nu este doar un nou mijloc de a “clădi relaţii”, de a căuta obţinerea înţelegerii, bunăvoinţei, simpatiei şi sprijinului public prin comunicarea cu anumite publicuri-ţintă bine delimitate; el este un mediu în care fiecare participant are potenţialul de a fi concomitent consumator (deci “ţintă”) şi emiţător de mesaje Prin urmare, specialistul de relaţii publice care se încăpăţânează să rămână cantonat în sfera relaţiilor publice “clasice”, fără a încerca să se adapteze realităţilor unei lumi din ce în ce mai dependente de Internet, va putea rezista foarte puţin timp noilor provocări pe care le aduce această stare de fapt În prezent, organizaţiile au o nevoie disperată de a fi “văzute” în reţea Pentru aceasta însă, mesajul lor trebuie să câştige o competiţie nemaiîntâlnită, să “iasă în faţă” dintr-un hăţiş imens de website-uri, în care miliarde de fişiere pot fi accesate, conform estimărilor pentru anul 2001, de la peste 32 de milioane de terminale Sunt companiile pregătite pentru aşa ceva? În primul rând, unele dintre ele n-au un website propriu În al doilea rând, cele mai multe dintre cele care şi-au făcut intrarea pe Internet au un website pentru realizarea căruia s-a apelat de obicei la vreo firmă de tineri specializaţi numai în software, nu însă şi în tehnicile de informare publică Aici intervine rolul specialistului de relaţii publice, care trebuie să facă website-ul funcţional nu din punct de vedere tehnic, ci din cel al comunicării 97 Şi, tot spre deosebire de materialul tipărit, Internetul nu e ceva pe care să-l frunzăreşti o dată şi apoi să-l pui pe un raft sau să-l arunci la coş Pe lângă faptul că informaţia din Internet este într-un continuu proces de actualizare – durata media de viaţă a unui fişier în Internet este de trei luni – Internetul oferă şansa (şi provocarea) schimbului permanent de informaţii, a dialogului interactiv Aceasta în condiţiile în care specialistul de relaţii publice trebuie să acţioneze fără a mai beneficia de avantajele comunicării directe, precum contactul vizual sau comunicarea non-verbală Un specialist de relaţii publice poate promova imaginea propriei organizaţii în mediul comunicării electronice prin câteva mijloace: - utilizarea poştei electronice Pentru aceasta, trebuie creată în primul rând o listă de adrese de e-mail ale persoanelor care fac parte din publicurile pe care le vizează organizaţia La adresele din această listă pot fi trimise apoi, periodic, mesajele organizaţiei, proces asemănător cu cel al poştei directe realizat prin intermediul serviciilor poştale “clasice” În prezent, există firme care realizează baze de date cu adrese de e-mail, pe care le selecteazză în funcţie de anumite criterii, oferind apoi organizaţiilor interesate servicii de Internet de genul poştei directe; - crearea şi difuzarea unor newsletter-e electronice Un newsletter de acest gen poate mediatiza un anumit subiect sau o anumită organizaţie Şi într-un caz şi în celălalt, newsletter-ul se difuzează electronic, conform procedeelor descrise mai sus Şi de această dată specialistul de relaţii publice trebuie să se implice în selectarea judicioasă a publicurilor-ţintă pe care le vizează Pentru mai multă eficacitate, newsletter-ul poate fi stocat pe Internet, unde cei interesaţi pot găsi oricând arhive în care să caute informaţiile dorite Difuzat de preferinţă gratuit, un astfel de newsletter trebuie să fie simplu de încărcat şi de mânuit; în plus, el trebuie să ofere cititorului atât posibilitatea de a se abona, cât şi pe cea de a întrerupe oricând abonamentul său Nerespectarea dorinţei de întrerupere a abonamentului creează o reacţie de adversitate, mai ales în condiţiile în care cutiile poştale de e-mail ale internauţilor devin din ce în ce mai neîncăpătoare; - participarea la grupuri de discuţii sau crearea unor grupuri de discuţii proprii Această posibilitate este utilă mai ales în cazul publicurilor interne, pentru realizarea comunicării fără a fi necesară adunarea periodică a membrilor, întreruperea activităţilor 98 organizaţiei ş a m d În ceea ce priveşte publicurile externe, asemenea grupuri de discuţii necesită un consum mare de timp; - realizarea unui website Un website este o grupare de fişiere, organizate de obicei într-o structură arborescentă Această grupare este apoi gestionată din punct de vedere tehnic de către un furnizor de servicii Internet, care asigură accesibilitatea lor permanentă Trebuie reţinut faptul că furnizorul de servicii Internet nu asigură menţinerea şi actualizarea website-ului din punctul de vedere al conţinutului informaţional, acest lucru constituind în totalitate sarcina organizaţiei deţinătoare Pentru ca un website să răspundă exigenţelor impuse de comunicarea prin intermediul Internetului, el ar trebui realizat ţinându-se cont de următoarele sugestii: - website-ul nu trebuie să aibă un singur autor Fiecare structură organizaţională trebuie să contribuie la acesta cu propriile informaţii Specialistul de relaţii publice este doar un membru al echipei implicate în realizarea şi menţinerea website-ului, dar el trebuie să urmărească respectarea principiului “vocii unice”: chiar dacă prin forme şi canale diferite, membrii organizaţiei trebuie să livreze aceleaşi mesaje; - un website trebuie construit pornind de la ideea că el trebuie să ofere puncte de atracţie pentru publicuri diferite Acelaşi website ar trebui să aibă, concomitent, o “zonă de joacă” pentru copii, în care aceştia să poată descoperi, prin intermediul jocului, informaţia care i-ar putea captiva; o altă zonă va fi destinată simpatizanţilor, clienţilor, cumpărătorilor, care vor putea găsi argumente în sprijinul simpatiilor şi convingerilor lor, vor putea viziona mostre, compara preţuri şi alte avantaje, aprecia calităţile produselor Analiştii economici vor găsi şi ei zona lor, cu date statistice, indicatori sintetici etc Publicul intern va putea intra într-o zonă cu acces limitat, în care va găsi informaţiile necesare şi va putea participa la grupuri de discuţii pe diferite subiecte legate de activitatea propriei organizaţii Jurnaliştii interesaţi de noutăţi obţinute “la prima mână” vor avea acces într-o sală virtuală de conferinţe de presă Organizaţiile guvernamentale vor trebui să găsească şi ele puncte de interes care răspund propriilor preocupări etc Un website trebuie conceput astfel încât să atragă publicurile de care este interesată organizaţia respectivă; website-ul trebuie nu numai să atragă vizitatori care sunt actuali sau potenţiali susţinători, simpatizanţi, clienţi etc , ci să le şi stimuleze dorinţa de a reveni; 99 - website-ul trebuie evaluat cât mai des cu putinţă din punctul de vedere al utilităţii Este foarte recomandat ca această evaluare să nu se facă doar pe baza opiniilor publicului intern, ci mai ales prin chestionarea publicurilor exterioare organizaţiei; evaluările trebuie să determine de ce şi cum utilizează publicul extern website-ul unei organizaţii Acest lucru se poate realiza relativ simplu, prin oferirea posibilităţii ca vizitatorii website-ului să trimită mesaje e-mail celor care se ocupă de actualizarea lui, prin crearea unui formular de vot etc ; - website-ul trebuie actualizat în permanenţă şi completat cu informaţii pe care le caută vizitatorii; - website-ul trebuie să funcţioneze cât mai bine din punct de vedere tehnic: fişierele nu trebuie să aibbă dimensiuni prea mari, pentru a se putea încărca într-un timp cât mai scurt; aspectul grafic trebuie să fie omogen şi să ilustreze o anumită idee; link-urile dintre fişiere trebuie să funcţioneze ireproşabil; cel puţin fişierul de bază (pagina principală – homepage) trebuie să conţină în structura sa cuvinte-cheie, comentarii şi alte asemenea amănunte tehnice care sporesc şansele ca website-ul să intre în motoarele de căutare; vizitatorul nu trebuie să se piardă într-un hăţiş de link-uri, ci să găsească informaţia de care are nevoie după un număr rezonabil de click-uri (4 – 5 click-uri; acest lucru se poate realiza prin includerea unui număr sporit de link-uri în pagina principală, care să conducă rapid către fişierele cele mai solicitate ale website-ului); - trebuie să existe cât mai multe link-uri dinspre alte website-uri către pagina principală a website-ului unei organizaţii Acest deziderat poate fi realizat prin: înscrierea websiteului în categoriile marilor motoare de căutare, precum AltaVista, Yahoo! etc ; înscrierea website-ului în diferite baze de date, în funcţie de domeniul de activitate al organizaţiei; schimb de bannere publicitare cu alte organizaţii care au website-uri; găzduirea contra cost, pe website-urile care fac (şi) reclamă, a bannerului propriului website ş a m d La prima vedere, implicarea specialistului de relaţii publice în realizarea comunicării electronice pare dificilă din cauza exigenţelor tehnice În realitate, specialistul de relaţii publice trebuie să fie familiarizat cu elementele tehnice fundamentale, pentru a fi în măsură să înţeleagă modul în care se realizează acest tip de comunicare În rest, el va folosi aceleaşi principii ale activităţii de relaţii publice cunoscute din realitatea “clasică” 100 Discursurile A Prezentarea discursului În domeniul relaţiilor cu comunitatea locală, practicianul de relaţii publice se poate confrunta frecvent cu situaţiile care presupun informarea publicului asupra rolului, misiunilor şi specificului organizaţiei sale Această informare se realizează prin prezentarea unor discursuri fie de către şef, fie de către alte persoane din cadrul organizaţiei Contribuţia dvs e foarte importantă şi ea se va regăsi în pregătirea şi buna desfăşurare a acestui gen de activităţi Metode de prezentare a discursului: Pentru a-şi atinge ţinta, e recomandabil ca discursul să nu fie lăsat la inspiraţia de moment, ci să fie pregătit dinainte Pregătirea unui discurs depinde, în primul rând, de metoda de prezentare ce urmează a fi adoptată Puteţi întrebuinţa una dintre următoarele metode: 1)- metoda conversaţională - care necesită parcurgerea în prealabil a unei bibliografii despre tema aleasă şi se bazează pe experienţa oratorică a persoanei care prezintă; are avantajul că poate capta auditoriul, dar nu este recomandată persoanelor fără o experienţă oratorică solidă; 2)- metoda prezentării unui material scris- are avantajele preciziei şi organizării judicioase, dar aceste avantaje pot fi anihilate de o prezentare monotonă; 3)- metoda memorizării - constă în memorarea unei scheme scrise, a argumentelor, frazelor de legătură etc ; combină avantajele primelor două metode; 4)- metoda prezentării după notiţe- este o variantă a metodei precedente, care atenuează efortul de memorare cerut de aceasta În pregătirea discursului trebuie, de asemenea, acumulate unele informaţii preliminare despre: 101 • auditoriul care va fi prezent: care sunt motivaţiile sale? de ce se află aceste persoane împreună? ce subiect ar putea prezenta interes pentru ele? Pentru stabilirea corectă a temei şi a modului de prezentare mai sunt utile şi datele privind mărimea auditoriului, structura de vârstă şi pe sexe, nivelul de educaţie, ocupaţiile membrilor săi, nivelul economic, apartenenţa la anumite grupuri sau categorii de public, interesele, atitudinile şi credinţele membrilor; • locul de desfăşurare: localizarea precisă, mărimea şi configuraţia sălii, existenţa microfoanelor şi a aparaturii de prezentare a unor materiale ilustrative,luminare etc ; • timpul desfăşurării: data şi ora începerii activităţii, ordinea vorbitorilor, durata preconizată a discursului De regulă, este bine ca asemenea activităţi să se desfăşoare în prima parte a zilei, înainte de masă, când atenţia auditoriului este mai vie; • ocazia cu care se desfăşoară activitatea (sărbătoare, activitate cu caracter festiv/ceremonial, sprijinirea unei anumite acţiuni, întâlnire neoficială etc ) În funcţie de aceşti factori, se procedează la alegerea temei discursului, astfel încât aceasta să ţină seama atât de interesele auditoriului şi de importanţa pe care o acordă subiectului, cât şi de interesele vorbitorului în promovarea anumitor reacţii ale opiniei publice B Organizarea discursului În pregătirea discursului e necesar să vă gândiţi în prealabil şi la modul în care vă veţi structura mesajul Organizarea sistematică a discursului este benefică atât pentru auditoriu, care poate înţelege mai uşor ceea ce i se comunică, cât şi pentru vorbitor, care îşi poate prezenta ideile după o schemă logică În principiu, în organizarea unui discurs se urmăreşte o schemă generală Aceasta cuprinde următoarea succesiune de momente: I) INTRODUCERE În această secţiune a discursului, vorbitorul încearcă să atingă trei obiective: 102 (1)- captarea atenţiei auditoriului În funcţie de compoziţia auditoriului şi de organizarea generală a discursului, acest obiectiv se poate realiza prin mai multe metode: • referirea la importanţa subiectului(avertizarea auditoriului asupra faptului că ceea ce urmează este interesant sau este important pentru ei ori este ceea ce ei îşi doresc); • formularea unei întrebări retorice (întrebare/întrebări care să-i stimuleze pe auditori să reflecteze asupra subiectului, întrebări la care să nu se poată răspunde printr-un simplu "da" sau "nu"); • formularea unei fraze de început care să atragă atenţia auditoriului (aceasta trebuie, totuşi, să evite extremele sau dramatismul excesiv); • utilizarea unui citat sugestiv, care este familiar auditoriului şi inspiră respect; • utilizarea unei anecdote sau a unei caricaturi (acestea trebuie însă astfel alese încât să aibă legătură logică cu subiectul şi să nu lezeze gustul auditoriului); • utilizarea unor materiale ilustrative (scheme, grafice, fotografii etc care pot stimula interesul auditoriului); (2) - comunicarea temei: se comunică tema discursului, cât mai concis şi utilizând un limbaj accesibil auditoriului, astfel încât aceasta să poată fi reţinută cu uşurinţă; (3) - motivarea temei: prezentarea raţiunilor pentru care s-a considerat necesară alegerea temei respective Prin motivare se tinde câştigarea sentimentelor, emoţiilor şi dorinţelor auditoriului, precum şi fixarea suplimentară a ascultătorilor asupra temei În acest stadiu, trebuie să se ţină seama de faptul că utilizarea unei motivări excesive duce la scăderea atenţiei publicului; II) CUPRINS Pentru cuprinsul discursului se stabilesc 2-3 idei principale care dezvoltă tema aleasă Aceste idei trebuie formulate concis şi accesibil, la fel ca şi tema din introducere, apoi dezvoltate prin utilizarea materialului ajutător: • explicaţii: expuneri simple, concise Acestea nu trebuie să fie prea lungi sau prea abstracte pentru auditoriul dat; • analogii sau comparaţii: similitudini între un lucru deja cunoscut şi un altul 103 necunoscut Ele au un oarecare grad de incertitudine, deoarece cei doi termeni ai comparaţiei au, de regulă, numeroase variabile care pot evolua diferit de aşteptări; • ilustraţii: exemple detaliate în sprijinul unei idei/afirmaţii Ele pot fi factuale sau ipotetice; • exemplificări specifice: forme concentrate de ilustraţii factuale (exemple nedetaliate), care au efectul scontat dacă urmează după un exemplu detaliat; • statistici: cifre ce ilustrează numeric un fapt sau evoluţia unui proces, constituind o evaluare a acestora Trebuie, totuşi, ţinut cont că nu orice cifră reprezintă o dată statistică Este indicat ca prezentarea statisticilor să fie completată cu menţionarea sursei acestora, pentru a le da astfel credibilitate; • mărturii: afirmaţii ale altor persoane în legătură cu subiectul expus Sursa mărturiei trebuie să aibă credibilitate în faţa auditoriului dat Cele mai bune mărturii sunt cele ale persoanelor cu aceleaşi caracteristici, interese şi fundament cultural ca ale auditoriului Ideile principale pot fi selectate şi aranjate în câteva moduri: - în ordine cronologică: se începe cu o anumită dată/perioadă faţă de care expunerea merge înainte sau înapoi în mod liniar, cronologic Această aranjare poate fi utilizată în orice discurs, indiferent de subiectul său; - de la cauză la efect: se utilizează în cazul evenimentelor legate prin relaţii cauzale; - de la problemă la soluţie: se începe cu descrierea problemei şi se continuă cu înfăţişarea soluţiei adoptate/preconizate Este o metodă inductivă, în care se porneşte de la o problemă particulară şi se ajunge la o soluţie generală; - în ordine logică: se formulează ideea, apoi se probează Este o metodă deductivă, în care se pleacă de la o formulare generală către o aplicaţie particulară; III) ÎNCHEIERE Un discurs bine organizat şi prezentat poate fi compromis de o încheiere necorespunzătoare De aceea, pentru a menţine şi întări efectul introducerii şi cuprinsului, e bine să urmăriţi în încheiere câteva aspecte importante: 104 • reamintirea ideilor principale Repetaţi cele 2-3 idei principale ale cuprinsului, în ordinea în care au fost ele analizate De asemenea, este indicat ca ele să fie prezentate cu aceleaşi cuvinte ca şi în cuprins, chiar cu riscul impresiei de stereotipie, deoarece astfel ideile principale se pot întipări în memoria auditoriului; • reamintirea motivaţiei Încheierea trebuie să accentueze din nou asupra scopurilor urmărite de vorbitor prin alegerea şi prezentarea acelui subiect; • concluzie sintetică Aceasta trebuie să sublinieze viguros mesajul de transmis Concluzia poate face legătură cu momentul de captare a atenţiei din introducere, dând astfel discursului un aspect circular Elementele de legătură ale discursului Pentru ca părţile constitutive ale discursului să nu fie prezentate schematic, ci într-o înlănţuire armonioasă, trecerea dintre ele, precum şi dintre componentele lor, se face prin elemente de legătură Cel mai adesea, aceste elemente de legătură sunt cuvinte, expresii, propoziţii sau, uneori, fraze Câteva exemple de cuvinte/expresii de legătură: • adiţionale: pe lângă acest fapt, deci, apoi, mai departe, cu alte cuvinte, aşadar, mai mult decât atât, nu numai atât, din nou, iarăşi, şi, în al doilea rând; • de accentuare: cu certitudine, neîndoielnic, într-adevăr, desigur, fără nici un dubiu, în mod clar, de fapt, cu siguranţă; • de contrast: totuşi, în ciuda, cu toate acestea, pe de altă parte, deşi, dar, în contrast, din contră, dimpotrivă, de altfel, în afară de; • cauzale: conform, deoarece, datorită, de aceea, din cauză că, apoi, de, ca rezultat al, în consecinţă, din acest motiv, dacă, astfel; 105 • exemplificatorii: deci, în concluzie, în fine, în orice caz, astfel, pe scurt; • temporale: după, în cele din urmă, în acel timp/moment, mai devreme, acum, anterior, în timp ce, în acelaşi timp, înainte de, în cursul, în primul rând, mai târziu, concomitent C Elemente ale comunicării nonverbale ce influenţează discursul Discursul dumneavoastră poate avea mai mult succes dacă veţi apela şi la procedee care vin să completeze efectul comunicării verbale propriu-zise: • variaţii ale tonului şi ritmului expunerii, pentru a sublinia, accentua sau potenţa anumite pasaje şi pentru a menţine trează atenţia ascultătorilor; • gestică adecvată, sugestivă Eficacitatea sa este diminuată dacă apare ca excesivă, nenaturală; • mişcarea în faţa auditoriului şi printre aceştia Acest procedeu menţine atenţia receptorilor şi reduce stresul vorbitorului; • menţinerea permanentă a contactului vizual cu auditoriul, în acest fel menţinându-se atenţia publicului şi creându-se impresia de sinceritate, onestitate, deschidere De asemenea, nu este lipsită de importanţă efectuarea unor repetiţii prealabile privind expunerea discursului, eventual în prezenţa unei/unor persoane specializate în tehnica discursului În acest sens dumneavoastră, ca ofiţer de relaţii publice, puteţi fi un specialist avizat ce contribuie la succesul prestaţiei celui care prezintă discursul DISCURSUL SCHEMATIC • Captarea atenţiei ………………… • Anunţarea subiectului: Astăzi aş dori să vă vorbesc despre… 106 • Punctele principale: Mai concret, am să spun …(puncul 1) Apoi, o să vorbim despre (punctul 2) • Motivarea: De ce să mă ascultaţi? • Tranziţie: Cunoscând aceste lucruri, să vorbim despre (punctul 1) • Punctul 1: …………… • Dezvoltare: explicaţii, exemple, citate etc • Recapitulare parţială: Aşadar, am vorbit despre (punctul 1) • Tranziţie: … dar mai există încă un element important, şi anume (punctul 2) • Punctul 2: ……………… • Dezvoltare: ……………… • Recapitulare parţială: Iată deci că acum ştim (punctul 2) • Recapitulare generală: În concluzie, am vorbit despre (punctul 1 şi 2) • Remotivare: Aceste aspecte sunt importante pentru dum-neavoastră deoarece… • Concluzie finală: Sper că veţi găsi utile informaţiile pe care le-am prezentat astăzi… Vă mulţumesc pentru atenţie … Acum, vă stau la dispoziţie pentru întrebări Ritmul normal al unei expuneri este de aproximativ 150 de cuvinte/minut O pagină obişnuită are aproximativ 250 de cuvinte O expunere de 10 minute presupune pregătirea a aproximativ şase-şapte pagini scrise Probleme de discutat: 1 Care este scopul negocierii unui interviu? 2 Care sunt cei 11 paşi în pregătirea unui interviu? 3 De ce trebuie să vizaţi, în primul rând, publicul indecis? 4 Care este rolul expresiei de situare? 5 Ce înseamnă să fii transmiţător de mesaje? 6 Ce sunt mesajele de bază (cheie)? Dar mesajele de susţinere? 7 Ce este un mesaj cu valoare de ştire? 8 Ce este planul de desfăşurare al unui interviu? 9 Cum se structurează răspunsurile în timpul interviului? 10 Ce este o punte? 11 Ce este un citat scos din context? Cum puteţi evita apariţia acestora? 12 Care sunt tipurile clasice de interviuri? 107 13 Care sunt diferenţele dintre interviul în direct şi interviul pentru post-procesare? 14 Ce trebuie să urmăriţi pe timpul unui interviu cu mai mulţi invitaţi? 15 Când se organizează conferinţe de presă? 16 Care este deosebirea dintre conferinţa de presă şI briefingul de presă? 17 Care sunt metodele de prezentare a unui discurs? Aplicaţie: Grupele se organizează pe subgrupe de câte cinci studenţi, care vor acţiona în această formulă până la sfârşitul cursului, inclusiv pe timpul modulului de conferinţe şi briefing-uri de presă Fiecare subgrupă va fi în măsură să pregătească şi susţină toate tipurile de interviuri, conferinţa de presă, briefingul de presă, discursul În cadrul subgrupelor, fiecare student va fi pregătit să joace, prin rotaţie, următoarele roluri: specialist de RP care acordă un interviu, conduce o conferinţă de presă, susţine un briefing de presă, prezintă un discurs sau îşi pregăteşte şeful pentru acordarea unui interviu (de orice tip); invitat, alături de alte persoane să ia parte la un interviu; ascultător/telespectator care pune întrebări participanţilor Jurnalistul care pune întrebările: cadrul didactic Pe timpul cât o grupă participă la interviu, restul studenţilor vor juca rolul de audienţă activă Documente de întocmit: 1 Planul interviului 2 Fişa cu întrebări şi răspunsuri 3 Dosar de presă 4 Discursul Evaluarea se va efectua pe timpul desfăşurării activităţii, urmărindu-se prestaţia studenţilor; interviurile pentru televiziune, discursul, conferinţa de presă vor fi analizate după casetă video; evaluarea va fi completată prin analiza documentelor pregătite Tema interviului: "Şcoala Naţională de Studii Politice şi Administrative, Facultatea de comunicare şi relaţii publice: scop, obiective, realizări, neîmpliniri, proiecte de viitor " Tema conferinţei de presă şI a discursului – la alegere 108 BIBLIOGRAFIE 1 *** – Broadcast Journalism Style Guide, Defense Information School, Fort Meade, Maryland, 1995 2 *** – Journalism Handbook, Defense Information School, Fort Meade, Maryland 3 *** – Student Handbook, Photojournalism Division, Journalism Department, Defense Information School, Fort Meade, Maryland, 1995 4 Bland, Michael; Theaker, Alison; Wragg, David – Effective Media Relations: How to Get Results, The Institute of Public Relations, PR in Practice Series, Kogan Page, London, first published in 1996, reprinted in 1998, ISBN 0-7494-1856-7 5 Coman, Cristina – Relaţiile publice şi mass-media, ediţia a doua revăzută şi adăugită, Editura Polirom, colecţia Collegium, seria Media, Iaşi, 2000, ISBN 973-683-521-9 6 Fozo, Linda F (SSgt ) – Newswriting Programmed Instruction, prepared by Journalism Department, Defense Information School, Fort Benjamin Harrison, Indiana, 1993 7 Jones, Clarence – Winning with the News Media: A Self-Defense Manual When You’re the Story, 1996 Edition, ISBN 0-9619603-3-7 8 Milo, Katie; Yoder, Sharon; Gross, Peter; Niculescu-Maier, Ştefan – Introducere în relaţii publice, Editura NIM, Bucureşti, 1998, ISBN 973-98444-0-5 9 Ministerul Apărării Naţionale, Direcţia Relaţii Publice – Relaţiile cu presa: Ghid pentru specialiştii de relaţii publice, Editura Militară, Bucureşti, 2000, ISBN 973-32- 0581-8 10 Ministerul Apărării Naţionale, Direcţia Relaţii Publice – Relaţiile cu comunitatea locală: Ghid pentru specialiştii de relaţii publice, Editura Militară, Bucureşti, 1998, ISBN 973-32-0521-4 11 Popescu, Cristian Florin; Bâlbâie, Radu – Mic dicţionar de jurnalism, Fundaţia Rompres, Bucureşti, 1998, ISBN 973-0-00675-X 